iPhone gai Barometereh, Keekkuraa echcheh? | Mihaaru\nބެރޯމީޓަރު ރީޑިން ނަގައިގެން ހިންގާ ގޮތަށް ޑިވެލޮޕްކޮށްފައި އިން އެޕްލިކޭޝަނެއް އައިފޯނަކަށް އަޅައިގެން މީހަކު މައުލޫމާތު ބަލަނީ. އެޕްސްޓޯރުގައި މި ކަހަލަ ގިނަ އެޕްލިކޭޝަން އެބަ ހުރި\n21 ސެޕްޓެމްބަރ 2016 - 06:31 1 comment\nއެޕަލް އިން އައިފޯނަށް ބެރޯމީޓަރު ތައާރުފުކުރީ އައިފޯން6އާ ހިސާބުންނެވެ. އޭގެ ކުރިން އެއްވެސް އައިފޯނެއްގައި ބެރޯމީޓަރު ހިމަނާފައެއް ނުވެ އެވެ. ވާދަވެރި ފޯނުތަކުގައި ބެރޯމީޓަރަކީ އާ އެއްޗެއް ނޫނެވެ. ޒަމާން ފެށުނީއްސުރެ އެ ފޯނުތަކުގައި ބެރޯމީޓަރު އިނދެ އެވެ. އެހެން ނަމަވެސް، އައިފޯނުގައި ބެރޯމީޓަރު ހިމެނުމުން އެ ވަނީ ސިނާއަތަށް ގެނައި އިނގިލާބަކަށް ވެފަ އެވެ. ބެރޯމީޓަރު ބޭނުންހިފޭ ދާއިރާ އަލުން ކަނޑައަޅަން ޖެހިފަ އެވެ.\nބެރޯމީޓަރު ހިމަނާފައި ހުރި ވާދަވެރި ފޯނުތައް ބައިވަރެވެ.\nބެރޯމީޓަރަކީ މޫސުން ބަލަން ބޭނުންކުރާ އާލާތެކެވެ. ބެރޯމީޓަރުގެ އެހީގައި އުސް މިން ވެސް ބެލެވެ އެވެ. ބެރޯމީޓަރު އާންމުކޮށް ބޭނުންކުރަނީ މޫސުން ލަފާކުރާ މަރުކަޒުތަކުގަ އާއި މަތިންދާބޯޓްތަކުގަ އެވެ. ބެރޯމީޓަރުން ކުރާ ކަމަކީ ވައިގެ ޕްރެޝަރު (އެޓްމޮސްފެރިކް ޕްރެޝާ) ބެލުމެވެ.\nދުނިޔޭގެ އެކި ދިމަ ދިމާއިން ވައިގެ ޕްރެޝަރު ބަލަން ޖެހެނީ، ވައި ޖެހޭ މިންގަނޑަކީ ކޮންމެވެސް އެހެން ކަންތައް ތަކެއް ވާން އުޅޭ ކަމުގެ އަލާމާތަކަށް ވެދާނެތީ އެވެ. މިސާލަކަށް ވާރޭ ވެހުން، އަވިދިނުން އަދި ވައިގެ ތެތްކަމަށް އަންނަ ބަދަލު ހިމެނެ އެވެ. އެ ކަންތައްތައް މިހެން ހުރިއިރު ސްމާޓްފޯންތަކުގައި ބެރޯމީޓަރެއް އިނުމުން ހިފޭނެ ބޭނުމަކާ މެދު ކަންބޮޑުވެވިދާނެ އެވެ.\nއައިފޯނުގައި ބެރޯމީޓަރެއް ހިމެނުމުން އޭގެ ބޭނުން ވަރަށް ރަނގަޅަށް ހިފާނެ ކަމަށް އުންމީދުކުރެވެ އެވެ. އެއީ ފޯނަށް ހަމަ ސެންސަރެއް އިތުރުކުރުމުގެ ނިޔަތުގައި ކުރި ކަމެއް ކަމަށް ގަބޫލުކުރަން ދައްޗެވެ. އެޕަލް އިން އައިފޯނު ދީއްލަމުން އެ ދަނީ ސިއްހީ ބޭނުންތަކާ ދިމާއަށެވެ. މި ބުނީ އައިފޯނުން "ބްލަޑް ޕްރެޝާ" ބަލާ ވާހަކައެއް ނޫނެވެ. ހިނގުން، ޖޮގިން އަދި އާންމުކޮށް ކަޝްރަތުގެ ވާހަކަ އެވެ. އެ ހާލަތްތަކުގައި ބެރޯމީޓަރު ރީޑިން އަކީ ގިނަ ކަންތައްތަކެއް ފަސޭހަވުމަށް މަގެކެވެ. އެ އިރަކު އެ މީހަކު ހުރި އުސްމިން، ކަތިމިން، އަދީ އޭނާ އެ ހުރީ މޫސުމީ ގޮތުން ކޮން ކަހަލަ މާހައުލެއްގައި ކަން ވެސް ބުނެދެ ވެ އެވެ.\nބެރޯމެޓްރިކް ސެންސަރެއް: ސްމާޓްފޯނުތަކުގައި އެޅުވޭ ވަރަށް ސައިޒު ކުޑަކޮށް އިންޖިނިއާކޮށްފައި އިން ބެރޯމީޓަރެއް\nއައިފޯނުގައި ބެރޯމީޓަރު ހިމެނުމުން ޖީޕީއެސް އަށް އިތުބާރުކޮށްގެން ޑިވެލޮޕަރުން މީގެ ކުރިން ކުރުވި ބައެއް މަސައްކަތްތައް ބެރޯމީޓަރު ރީޑިން އަށް ބަދަލުކުރާނެ އެވެ. އެ ބަދަލުގެ ސަބަބުން ފޯނުގެ ބެޓެރީ ގިނައިރު ދެމެހެއްޓެވުމާއި، "އިލެކްޓްރޯމެގްނެޓިކް ރޭޑިއޭޝަން" އަށް، ބޭނުންކުރާ މީހުން ހުށަހެޅޭ މިންވަރު ވެސް ދަށްކުރެވޭނެ އެވެ. ބެރޯމީޓަރަށް ބަރޯސާކޮށް އިތުރު އެޕްލިކޭޝަން އުފެއްދުމަށް ޑިވެލޮޕަރުންނަށް އެ އޮތީ މަގުފަހިވެފަ އެވެ.\nއައިފޯނު6އާއި7ގައި ވެސް ބެރޯމީޓަރު އިނދެ އެވެ. މާނަ އަކީ އައިފޯނެއް ބޭނުންކުރާ ކޮންމެ މީހަކީ މޫސުން ބަލާ މީހަކަށް ވުމެވެ. މޫސުން ބެލުމަށް ބޭނުންވާ މައުލުމާތު ކޮންމެ މީހަކު ގެންގުޅޭ އައިފޯނަކުން ވެސް ރެކޯޑްކުރާނެ އެވެ. ދުނިޔޭގެ އެތައް މިނތާގައި އައިފޯން ބޭނުންކުރާ މީހުން އުޅޭއިރު، މޫސުމާ ބެހޭ ގޮތުން ކިހާ މައުލޫމާތެއް އެއްކުރެވޭނެ ހެއްޔެވެ؟ އެ ހުރިހާ މައުލޫމާތެއް ބޭނުންކޮށްގެން މޫސުން ބަލާ އެޕްލިކޭޝަންތައް އުފެއްދުމަކީ ޑިވެލޮޕަރުންނަށް ދާދި ފަސޭހަ ކަމެކެވެ.


2 ބިޒްނަސް ސްކޫލުގެ ކުރިމަތިލުން އެމް.ބީ.އެސްއިން ކާމިޔާބުކޮށްފި – MNUSU\n2 ބިޒްނަސް ސްކޫލުގެ ކުރިމަތިލުން އެމް.ބީ.އެސްއިން ކާމިޔާބުކޮށްފި\nއެމް.އެން.ޔޫ ބިޒްނަސް ސްކޫލުގެ ކުރިމަތިލުން އެމް.ބީ.އެސްއިން ކާމިޔާބުކޮށްފިއެވެ.\nމި މުބާރާތުގައި އެކި ކޮލެޖު ޔުނިވާރސިޓީތަކުން ޖުމްލަ 27 ޓީމު ކުޅެން ހަމަޖެހިފައިވާއިރު، ފިރިހެން ޑިވިޝަނުގެ 15 ޓީމާއި އަންހެން ޑިވިޝަނުގެ 12 ޓީމު ވަނީ މިފަހަރުގެ މުބާރާތުގައި ބައިވެރިވެފައެވެ.\nއެގޮތުން މުބާރާތުގެ ފަސްވަނަ މެޗުގައި ވާދަ ކުރީ އަންހެން ޑިވިޝަނުގެ އެމް.އެން.ޔޫ.ބީ.އެސްގެ ޓީމާއި އެމް.އައި ކޮލެޖެވެ. 1-4 ގެ ނަތީޖާއަކުން މެޗު ކާމިޔާބުކުރީ އެމް.އައި ކޮލެޖެވެ. މިމެޗުގެ އެންމެ މޮޅު ކުޅުންތެރިޔާގެ މަގާމް ހާޞިލް ކޮށްފައިވަނީ އެމް.އައި ކޮލެޖްގެ ޖާރޒީ ނަމްބަރު 6، އާމިނަތު ޝާމިލާއެވެ.\nއެމް.އެން.ޔޫ.ބީ.އެސް އާއި އެމް.އައި ކޮލެޖް ވާދަކުރި މެޗުގެ ތެރެއިން | ފޮޓޯ: އެމް.އެން.ޔޫ އެސް.ޔޫ މީޑިއާ\nމުބާރާތުގެ ހަވަނަ މެޗުގައި ފެކަލްޓީ އޮފް އެޑިއުކޭޝަން (އެފް.އީ) އަދި ވިލާ ކޮލެޖް ވާދަކުރިއިރު، 1-4 ގެ ނަތީޖާއަކުން މެޗު ކާމިޔާބުކުރީ ވިލާ ކޮލެޖެވެ. ހަތަރު ގޯލުޖަހައި މެޗުގެ އެންމެ މޮޅު ކުޅުންތެރިޔާގެ މަގާމް ހާޞިލުކުރީ ވިލާ ކޮލެޖްގެ ޖާރޒީ ނަމްބަރު7، އައިޝަތު އީމާން އަހުމަދް ޒައީމެވެ.\nއެފް.އީ އަދި ވިލާ ކޮލެޖްގެ އަންހެން ޓީމު | ފޮޓޯ: އެމް.އެން.ޔޫ އެސް.ޔޫ މީޑިއާ\nމުބާރާތުގެ ހަތްވަނަ މެޗުގައި ވާދަކުރީ ފިރިހެން ޑިވިޝަނުގެ ޓީމުތަކުގެތެރެއިން އެވިޑް ކޮލެޖާއި ފެކަލްޓީ އޮފް ލޯ އެންޑް އިސްލާމިކް ސްޓަޑީޒް (އެފް.އެލް.އައި.އެސް)އެވެ. 9-0ގެ ނަތީޖާއަކުން ވިލާ ކޮލެޖުން މެޗު ކާމިޔާބު ކޮށްފައިވާއިރު މެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ ވިލާ ކޮލެޖުގެ ޖާރޒީ ނަމްބަރު 9، ރިހާމް އަބްދުލް ޣަނީއެވެ.\nއެފް.އެލް.އައި.އެސް އަދި އެވިޑް ކޮލެޖް ވާދަކުރި މެޗުގެ ތެރެއިން | ފޮޓޯ: އެމް.އެން.ޔޫ އެސް.ޔޫ މީޑިއާ\nމިރޭގެ އެންމެފަހު މެޗުގައި ބައްދަލުކުރީ އެމް.އެން.ޔޫ.ބީ.އެސް އާއި އެމް.ބީ.އެސްއެވެ. 1-2 އިން އެމް.އެން.ޔޫ.ބީއެސްގެ މައްޗަށް ކުރި ހޯދީ އެމް.ބީ.އެސްއެވެ. އަދި މިމެޗުގެ ”މޭން އޮފްދަ މެޗް“ ހާޞިލުކުރީ އެމް.ބީ.އެސްގެ ކުޅުންތެރިޔާ ޖާރޒީ ނަމްބަރު 12، އަލީ ޝިޔާހެވެ.\nއެމް.އެން.ޔޫ.ބީ.އެސް އާއި އެމް.ބީ.އެސް ވާދަކުރި މެޗުގެ ތެރެއިން | ފޮޓޯ: އެމް.އެން.ޔޫ އެސް.ޔޫ މީޑިއާ\nއެމް.އެން.ޔޫ.އެސް.ޔޫ ފުޓްސަލް ފިއެސްޓާ އަކީ ދިވެހިރާއްޖޭގެ މަތީ ޘާނަވީ ދާއިރާގައި ބޭއްވޭ އެންމެ ބޮޑު ކުޅިވަރު ޙަރަކާތެވެ. މި މުބާރާތް ރާވާ އިންތިޒާމު ކުރަނީ ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)އިންނެވެ. މި އަހަރު މި ބޭއްވެނީ މި މުބާރާތުގެ7ވަނަ މުބާރާތެވެ. 2013ން ފެށިގެން މެދުކެނޑުމެއްނެތި މި މުބާރާތް ބާއްވާފައިވާއިރު، މި މުބާރާތް ހުޅުވާލެވިފައިވަނީ އެމް.އެން.ޔޫގެ ފެކަލްޓީތަކާއި ދިވެހިރާއްޖޭގެ އެހެނިހެން ކޮލެޖުތަކަށެވެ. މުބާރާތުގައި ފިރިހެން އަދި އަންހެން ޑިވިޝަން ހިމެނޭއިރު، އަންހެން ޑިވިޝަން އެންމެ ފުރަތަމަ ހިމެނުނީ 2018 ވަނަ އަހަރުގައެވެ.\nލިޔުނީ: ޝަމާ މުޙައްމަދު\nމީޑިއާ ކޯޑިނޭޓަރ އެމް.އެން.ޔޫ.އެސް.ޔޫ


ނަޑެއްލާ އެމްޑީޕީ ފިޔަލަ ގޮފި އަދި ޒުވާނުންގެ ގޮފީގެ ހިންގާ ކޮމެޓީ އިންތިޙާބްކޮށްފި – Maldivian Democratic Party\n02 އޮކްޓޯބަރު 2011\nނަޑެއްލާ އެމްޑީޕީ ފިޔަލަ ގޮފި އަދި ޒުވާނުންގެ ގޮފީގެ ހިންގާ ކޮމެޓީ އިންތިޙާބްކޮށްފި\nނަޑެއްލާ އެމްޑީޕީ ފިޔަލަ ގޮފި އަދި ޒުވާނުންގެ ގޮފީގެ ހިންގާ ކޮމެޓީ އިންތިޙާބްކޮށްފިއެވެ.\nމިދިޔަ ހުކުރު ދުވަހުގެ މެންދުރުފަހު 14:00 އިން އެރޭ 19:00 އަށް ނަޑެއްލާ ސްކޫލްގައި ބޭއްވި، އެމްޑީޕީގެ ގިނަ އަދަދެއްގެ މެމްބަރުން ވޯޓުދިން މި އިންތިޚާބުގައި، ޒުވާނުންގެ ގޮފީގެ ރަޢީސަކަށް ހޮވުނީ ގދ. ނަޑެއްލާ ހެޕީކޯނަރ އަލްފާޟިލް މުޙައްމަދު ޢަބްދުﷲ އެވެ. ނާއިބް ރަޢީސް އަކަށް ހޮވުނީ ގދ. ނަޑެއްލާ އޭޝިޔާ އަލްފާޟިލް މުހައްމަދު ޢަލީ އެވެ. ފިޔަލަ ގޮފީގެ ރަޢީސް އަކަށް ގދ. ނަޑެއްލާ މިޔުޒިކީގޭ އަލްފާޟިލް އަބްދުﷲ ރަޝީދު އިންތިޚާބުވިއިރު، ނާއިބް ރަޢީސް އަކަށް އިންތިޚާބުވީ ގދ.ނަޑެއްލާ އަޅިވިލާގެ އަލްފާޟިލް އަޙްމަދު ފިރާޒް އެވެ.\nވާދަވެރި ކެމްޕެއިން އަކަށް ފަހު ނިމިގެންދިޔަ މި އިންތިހާބުގައި ޒުވާނުންގެ ގޮފީގެ ރަޢީސްގެ މަޤާމަށް3ބޭފުޅަކު ވާދަކޮށްފައިވެއެވެ. އެއީ އިބްރާޙިމް ނިޔާޒް، ދޫރެސް، ގދ.ނަޑެއްލާ އާއި، ޝިހާބް އިބްރާހިމް އިފެކްޝަން ، ގދ.ނަޑެއްލާ އާއި، މުހައްމަދު އަބްދުﷲ ހެޕީކޯނަރ ، ގދ. ނަޑެއްލާ އެވެ. މި ގޮފީގެ ނާއިބް ރަޢިސްގެ މަޤާމަށް ވާދަކުރެއްވީ ގދ. ނަޑެއްލާ އޭޝިޔާ ، މުޙައްމަދު އަލީ އެވެ.\nނަޑެއްލާ ފިޔަލަ ގޮފީގެ ރަޢީސް ގެ މަޤާމަށް2ބޭފުޅަކު ވާދަކުރެއްވިއެވެ. އެއީ މުޖުތަބާ އަބްދުﷲ ގަހާކޯޅި ، ގދ. ނަޑެއްލާ އާއި، އަބްދުﷲ ރަޝީދު މިޔުޒިކީގެ ، ގދ. ނަޑެއްލާ އެވެ. މި ގޮފީގެ ނާއިބް ރަޢީސް ގެ މަޤާމަށް ވާދަ ކުރެއްވީ ހަމައެކަނި އަޙްމަދު ފިރާޒް އަޅިވިލާގެ، ގދ. ނަޑެއްލާ އެވެ.\nގޮފިތަކުގެ އިންތިޙާބަށް ފަހު ނަޑެއްލާގައި އެމްޑީޕީގެ ހަރަކާތްތައް ފުޅާދާއިރާއެއްގައި ހިންގުމަށްޓަކައި ހުރިގޮންޖެހުންތައް ހައްލުކުރުމާއި އެކު އެމްޑީޕީ އާއި ނަޑެއްލާގެ ރައްޔިތުންނާއި އޮންނަ ގުޅުން އިތުރަށް ހަރުދަނާކޮށް ޕާޓީގެ ތެރެއިން ރައްޔިތުންށް ދެވެން ހުރިި ހިދުމަތްތައް ނަޑެއްލާގެ ރައްޔިތުނާއި ހަމައަށް ގެންގޮސް ދީ، ސަރުކާރުގެ ސިޔާސަތުތައް ތަންފީޛު ކުރުމުގައި ދެމިތިބެ، ރައްޔިތުންގެ ހެވާއި ލާބަޔަށް އަދި ނަޑެއްލާގެ މުސްތަޤުބަލް އުޖާލާކުރުމަށް މި ސަރުކާރަށް އެއްބާރުލުންދީގެން މަސައްކަތްކުރާނެ ކަމުގެ ޔަޤީން ކަން ގޮފިތަކުގެ ހިންގާ ކޮމިޓީން ދެއެވެ.


SunOnline: Hulhumale' ge baeh maguthah maadhamaa dholhu gadi irah bandhu kurany\nޢާއިޝަތު ފިރުޝަތު 26 May 2022, 15:02\nހުޅުމާލޭ ފިތުރޯނު މަގު --- ސަން ފައިލް ފޮޓޯ/ ފަޔާޒު މޫސާ\nހުޅުމާލޭގެ ފުރަތަމަ ފިޔަވަހީގެ ބޮޑެތި ބައެއް މަގުތައް މާދަމާ ދޮޅު ގަޑި އިރަށް ބަންދުކުރަން ނިންމާފައިވާ ކަމަށް ފުލުހުން ބުނެފިއެވެ.\nމިގޮތަށް ނިންމާފައި ވަނީ ރެޑްކްރެސެންޓްގެ ފަރާތުން "ހެޔޮހިތުން ރަން"ގެ ނަމުގައި ދުވުމުގެ ހަރަކާތެއް ބާއްވަން ހަމަޖެހިފައިވާތީ ކަމަށް ފުލުހުންގެ ޓުވީޓުގައި ވަނީ ބުނެފައެވެ. އެގޮތުން މާދަމާ ހެނދުނު 6:00އިން 7:30އާ ހަމައަށް މި ހަރަކާތް ކުރިއަށް ގެންދިއުމަށް ހަމަޖެހިފައިވާތީ އެ ގަޑީގައި މަގުތައް ބަންދުވާނެ ކަމަށް ފުލުހުން ބުންޏެވެ.\nފުލުހުންގެ ޓުވީޓުގައި ފެންނަ މަގުތަކުގައިވާ ގޮތުން މާދަމާ ބަންދު ކުރަން ހަމަޖެހިފައިވަނީ ޗަނބޭލީ މަގާއި، ފިތުރޯނު މަގާއި ހަނދުވަރީ ހިނގުމެވެ.\nމީގެ އިތުރުން މި ގަޑީގައި ބައެއް މަގުތަކުގެ ވަކިވަކި ސަރަހައްދުތައް ވެސް ބަންދުވާނެ ކަމަށް ފުލުހުން ވަނީ ބުނެފައެވެ. އެގޮތުން ހުވަނދުމާ ހިނގުމާއި، ކުރެނދިމާ ހިނގުމާއި، ސައިމާ ހިނގުމާއި، އަސުރުމާ ހިނގުމާއި، ނިރޮޅުމަގާއި، ހިތިގަސް މަގު އަދި ރީތި ގަސް މަގުގެ ވަކި ސަރަހައްދެއް ބަންދުވާނެ ކަމަށް ފުލުހުން ޓުވީޓު ކޮށްފައިވާ ޗާޓުން ދައްކައެވެ.\nރެޑް ކްރެސެންޓުން މާދަން ކުރިއަށް ގެންދަން ހަމަޖެހިފައިވާ ދުވުމުގެ ފެށުމާއި ނިމުން ވެސް އޮންނާނީ ސެންޓްރަލް ޕާކުގައެވެ.\nހެޔޮހިތުން ގެ ނަމުގައި ބާއްވާ އެ ދުވުމުގެ ހަރަކާތަކީ ކޮންމެ އަހަރެއްގެ ވެސް މޭ މަހުގެ އަށް ވަނަ ދުވަހު ފާހަގަކުރާ ބައިނަލްއަގްވާމީ ރެޑް ކްރޮސް އަދި ރެޑް ކްރެސެންޓް ދުވަހުގެ މުނާސަބަތުގައި ބާއްވާ ހަރަކާތެކެވެ.\nޔޯގާ ހަމަނުޖެހުން: އިތުރު ތިން މީހަކު ހައްޔަރުކޮށްފި


Molhukulhuntheri akah vumah Akhulaagu varah muhimmu.\nދިރިއުޅުމުގެ ހުރިހާ ކަމެކޭ އެއްފަދައިން ފުޓްބޯޅައިގައިވެސް ކާމިޔާބު މޮޅުކުޅުންތެރިއަކަށް ވުމުގައި އަޙްލާޤު ވަރަށް މުޙިއްމު ދަޢުރެއް އަދާކުރާކަމީ މިއަދު ދުނިޔެ ދައްކާ ހަޤީގަތެވެ. ދުނިޔޭގެ ފެންވަރުގެ މޮޅަތި ހުނަރުވެރި ކުޅުންތެރިންގެ ފަރާތުން އަޅުގަނޑުމެންނަށްދަނީ މިފިލާވަޅުތައް ފެނި ދަސްވަމުންނެވެ.\nމީގެ ތެރެއިންވެސް އެންމެ ބޮޑަށް ފާހަގަކުރެވޭ އެއްކުޅުންތެރިޔަކީ ދުނިޔޭގެ ފުޓްބޯޅައިގައި އެންމެ ކާމިޔާބު އެއް ޤައުމުކަމަށްވާ އިޓަލީގައި އުފެދުނު އެންމެ މޮޅު އެއްފޯވާރޑު މާރިއޯ ބަލެޓޮލީ އެވެ. މިކުޅުންތެރިއާ އަކީ ހުނަރުގެ ގޮތުން ކިތޭމެމޮޅު ކުޅުންތެރިއެއް ކަމުގައި ވީނަމަވެސް ފުޓްބޯޅައިގައި އަޙްލާޤީ މައްސަލަތައް އިންތިހާއަށް ގިނަ ކުޅުންތެރިއެއްގެ ގޮތުގައި ފާހަގަ ކުރެވޭ މުޅި ދުނިޔެއަށް މަޝްހޫރު ކުޅުންތެރިއެކެވެ. މި ކުޅުންތެރިޔާގެ އެކުވެރިންނާޢި ކޯޗުން މިކުޅުންތެރިޔާގެ އަޚްލާޤީ މައްސަލަތައް ރަނގަޅުކުރުމަށް ކުރެވުނު މަސައްކަތްތަކަށް މި ކުޅުންތެރިޔާ އިޖާބު ނުދިނުމުގެ ނަތީޖާއަކީ މި ކުޅުންތެރިޔާގެ މުޅި ފުޓްބޯޅަ ހަޔާތް ބަނަވެގެން ދިއުމެވެ.\nދުނިޔެ ފެންވަރުގެ މީގެ އަނެއް ކުޅުންތެރިއެއްގެ ގޮތުގައި މީގެ ދުވަސްކޮޅެއް ކުރިން ފާހަގަކުރެވުނު އެއްކުޅުންތެރިއަކީ ނިމިދިޔަ ސީޒަންގެ އިންގުލިސް ޕްރެމިއާރލީގު ޗެލްސީއަށް ހޯދައި ދިނުމުގައި މުޙިއްމު ދަޢުރެއް އަދާކުރި ޑިއޭގޯ ކޯސްޓާރ އެވެ. ޗެލްސީގެ ކޯޗުކަމާއި އިޓަލީގެ މަޝްހޫރު ކޯޗު އެންޓޯނިއޯ ކޮންޓޭ ހަވާލުވި އިރު ޑިއޭގޯ ކޯސްޓާރ ފާހަގަ ކުރެވުނީ ދަނޑުމަތީގައި އަޙްލާޤް ދަށް ކުޅުންތެރިއެއްގެ ގޮތުގައި ނަމަވެސް އެންޓޯނިއޯ ކޮންޓޭ ގެ ބަސް ޤަބޫލްކޮށް ކޯސްޓާރ ވަނީ އޭނާގެ އަޚްލާޤީމައްސަލަތައް ރަނގަޅުކޮށްފައެވެ. އޭގެ ނަތީޖާއަކަށް ވެގެން ދިޔައީ އޭނާއަކީ އެންމެން ބަލައި ގަންނަ ފަދަ މޮޅުކުޅުންތެރިއަކަށް ވެގެން ދިއުމެވެ.\nމިހާރު މާޅެންދޫގައި ކުރިއަށްދާ ޝިޔާމް-މައުރޫފް ސޮކަކަޕް ފުޓްބޯޅަ މުބާރާތުގައި ވެސް އަޅުގަނޑުމެންނަށްވަނީ މިފަދަ މޮޅު ކުޅުންތެރިއަކު ފެނިގެން ގޮއްސްފައެވެ. މި މުބާރާތް ބަލާ ދިރާސާކުރާ ކޮންމެ ފަރާތަކުންވެސް ޤަބޫލްކުރާ ގޮތުގައި ހޮޅުދޫ އެފްސީގެ ޖާޒީނަމްބަރ7އަކީ ފުޓްބޯޅައިގެ ޢާދަޔާއި ޚިލާފް އަދި ވަކިން ހާއްޞަކޮށް ގޯލްޖެހުމުގެ ހުނަރު ލިބިފައިވާ މޮޅުކުޅުންތެރިއެކެވެ. އެހެންނަމަވެސް މިކުޅުންތެރިޔާއަށް އެކުޅުންތެރިޔާގެ އަސްލު ހުނަރު ދައްކާނުލެވިގެން އުޅެނީ ދަނޑުމަތީގައި ކުޅުމުން ބޭރުގައި މިކުޅުންތެރިޔާގެ ޢަމަލްތައް ހުންނަގޮތުގެ ސަބަބުންނެވެ.\nމިހެންކަމާއި އެކު މިފަދަ ކުޅުންތެރިންގެ ގައިގައި ހުންނަ މިފަދަ ކަންތައްތައް ރަނގަޅުކޮށް ކުޅުމުގެ ތެރެއަށް ގެނެވިއްޖެކަމަށްވާނަމަ އެކަން ވެގެންދާނީ އެޓީމެއްގެ އިތުރުން އެކުޅުންތެރިއަކު ނިސްބަތްވާ ރަށަކަށާއި އަދި އަތޮޅަށާއި މުޅި ޤައުމަށްވެސް ލިބިގެންދާނެ ބޮޑު ފައިދާއަކަށާއި ކުރިއެރުމަކަށެވެ. އަޅުގަނޑުމެން އެންމެން ވާންވީ މިފަދަ ކުޅުންތެރިން ކުރާ ނޭދެވޭ ނުރަނގަޅު ކަންތައްތައްތަކަށް ހިތްވަރުދީ ތަރުޙީބު ދިނުމުގެ ބަދަލުގައި އެފަދަ ކުޅުންތެރިން ކުރާ މިފަދަ ނޭދެވޭ ނުރަނގަޅުކަންތައްތައް އިސްލާހް ކުރުމަށް މަސައްކަތް ކުރާ ބަޔަކަށެވެ.\nޒަންބޯއަކި މޮޅު ކުޅުންތެރިއެއް އެހެންނަމަވެސް މިލަދޫ ޒުވާން ނަވިއްޓޭއަކީ އަޚުލަޤު ރަނގަޅު މަޑުމައިތިރި ހުނަރުވެރި ކުޅުންތެރިއެއް ޒަމްބޯ ނަގަން ކޯޗް ނަވިއްޓޭ އާ ޙަވާލުކުރީ އެހެންވެ ވަރަށް އިތުބާރުކޮށްފައި. އެކަމު ޒަންބޮ ވަނި ނަވިއްޓޭއަށް ވަރަށް އަނިޔާ ކޮށްފައ. މިއީ ދަނޑުމަތިގައިވިޔަސް ބަލައިގަނެވޭނެ ކަމެއް ނޫން ޒަންބޯވަނި ނަވިއްޓޭގެ ކުރިމތި ފަރާތުގައި ހިފާ ތަދުކޮށްލާފައި. މިއި ސީދާ ކުޅިވަރުގެ ޖަރީމާ. އޭގެ ނަތީޖާ ޒަންބޯ ބާލަން ޖެހުން ރަތްކާދު ދެއްކުން. ބަޔަކު ހަޅޭލެވިޔަސް ހޮޅުދޫ މީހުން ބުނީ ހެޔޮކޮށް ހޮޅުދޫ ބަލިވުމުގައި އެ މެޗްގު ހަލާކަކީ ޒަންބޯ. މާިހަކު ކިތައްނެމ މޮޅަސް އޭނާގެ ގޯސްކަމުން ލިބޭ ގެއްލުން ފު ނުބެދޭވަރު ހިތާމައަކަށް ވެދާނެ. ނ. މިލަދު އަކީ ދިވެހި ފުޓްބޯޅައިގެ ތާރީޚުގައި ނ އަތޮޅު ކީއްކުރަންތޯ އުތުރުގެ އޭދަފުށީ ނަގާފައި އެންމެ ކާމިޔާބު ޓީމް. މި ހިސްޓްރީ ޑިލިޓް ނުކުރެވޭ އަދިޔެއް ހޮޅުދޫ ޓީމުގައިވެސް ރަނގަޅު އަޚުލާގުހުރި މޮޅު ކުޅުންތެރިން އެބަތިބި… Read more »


ހިތަކުން ނުފިލާނެ 16 | Esfiya - Dhivehi Vaahaka Site\n” ދަރިފުޅާ ފައިހާ…! އާދެބަލަ…! ” ވަދީފާ ސާލީގެ ކޮޓަރިން ނިކުމެފައި ފާއީހާއަށް ގޮވާލުމުން ފައިހާގޮސް ސާލީގެ ކޮޓަރި ތެރެއަށް ވަންނަންދެން އަރުސަދު ބަލަހައްޓައިގެން ހުއްޓެވެ. އެރޭ އަށެއް ޖެހިއިރު ގާޒީއާއި އިތުރު ދެމީހުން އައިސް ގެއަށްވަނެވެ. އޭރު ތޮލާލްގެ އާއިލާގެ މީހުންވެސް އައިސްތިއްބެވެ. ކައިވެނިކުރަމަށް ހަމަޖެހިފައިވާ މޭޒު ހުރި ތަނުގެ ވަށައިގެން ޖަހާފައިހުރި ގޮޑި ތަކުގައި ދެފަރާތު އާއިލާގެ މީހުންއައިސް އިށިންދެގެން ތިއްބެވެ. ފައިހާއާއި ވަދީފާވެސް އެތަނުން ގޮނޑިއެއްގައި އިށިންދެގެން ތިއްބެވެ.\n” އާނިސް…! އަރުސަދު އަދިވެސް ނާންނަނީތަ…؟ ” ފައިހާގެ ސަމާލުކަމަށް އައީ ފައިހާއި ޖެހިގެން އިން އަންހެންމީހާ އެތާގައި ހުރި ފިރިހެންކުއްޖެއްގެ ކައިރިން އަހައިލުމުންނެވެ.\n” އެބަ އާދޭ…! ” އެފިރިހެން ކުއްޖާވެސް އެހެން ބުނެލުމަށްފަހު ކެމެރާއެއް ހިފައިގެންގޮސް އެއްކަނެއްގައި މަޑުކޮއްލިއެވެ. ކުޑައިރުކޮޅެއްފަހުން އަރުސަދު އައިސް އެތާއެތެރެއަށްވަނެވެ. އޭރު ފައިހާއިނީ ބަލަހައްޓައިގެން ކަމުން އަރުސަދާއި ފައިހާގެ ހަތަރުކަޅި ހަމަވިއެވެ. އަރުސަދު ހިނިތުންވެލުމަށްފަހު އާނިސް އަތުގައި އޮތް ކެމެރާ ނެގިއެވެ. ކައިވެނި ހަފްލާ ފެށުމުން އަރުސަދު ފޮޓޯތަށް ނަގަމުން ދިޔައެވެ. އާނިސް އަތުން ކެމެރާ އަތުލުމުގެ އެންމެ ބޮޑު ބޭނުމަކީ ފައިހާ ފޮޓޯތަކެއް ނެގުމެވެ. ނަމަވެސް އަރުސަދު ހިންހަމަ ޖެހޭކަހަލަ ފޮޓޯއެއް ނެގޭވަރުވީ ކައިވެނި ކޮއްނިންމާލާފައި ނިކުތްތަނުންނެވެ.\nކައިވެނި ކޮއްނިމިގެން ފޮޓޯނެގުމަށް ހަދާފައި ހުރި ތަނުގައި ސާލީއާއި ތޮލާލް ގޮސް މަޑުކޮއްލިއެވެ. އައްގަޑި ބައިވުމުން ޕާރޓީއަށް މީހުންތަށް އަންނަންފެށިއެވެ. އަރުސަދުވެސް ފޮޓޯތަށް ނަގަމުން ދިޔައެވެ. ކުޑައިރުކޮޅަކުން އާނިސް އަތަށް ކެމެރާ ދިނުމަށްފަހު ބުފޭތަކާ ދިމާލަށް ހިނގައިގަތީ ކުޑަކޮއް ބަނޑުފައި ވުމުންނެވެ. އަރުސަދުގެ ލޮލުގައި އެވަގުތު އަޅައިގަތީ ބުފޭތަކާ ތަންކޮޅެއް ދުރުގައި ހުރި ގޮޑިއެއްގައި އެކަނި އިށިންދެގެންއިން ފައިހާއެވެ. އަރުސަދުވެސް ކޯކު ތައްޓެއް ހިފައިގެން ފައިހާއާއި ދިމާލަށް ހިނގައިގަތީ ފައިހާއާއި ވާހަކަ ދައްކާލުމުގެ ބޭނުމުގައެވެ.\n” ކިހިނެއްވެފަ މާއެކަނި ތިއިނީ…! ” އަރުސަދުގޮސް ފައިހާ ކައިރީގައި ހުއްޓިލާފައި އަހާލިއެވެ. ފައިހާ އިނީ ފޯނާ ކުޅެންކަމުން އަރުސަދު އައިކަމެއް ފައިހާއަކަށް ނޭގެއެވެ. އަރުސަދު އެހެން ބުނުމުން ފައިހާ ދިޔައީ ސިއްސައިގެނެވެ.\n” ކަމެއްނުވޭ…! ” ހިނިތުންވެލަމުން ފައިހާ ބުނެލިއެވެ. އަރުސަދުވެސް ކައިރީގައި ހުރި ގޮނޑިއެއްގައި އިށީނެވެ. އެވަގުތު އާނިސްއަށްވެސް އަރުސަދުމެން ފެނުނެވެ. އެހެންވެ ވަގުވަގަށް އަރުސަދުމެން ދައްކާވާހަކަ އަޑުއަހަން އެދިމާލަށް އާނިސް ދިޔައެވެ. ވަގުވަގަށް ދިޔަ އާނިސް ސާލީއަށް ފެނުމުން ސާލީއަށްވެސް ހެވުނެވެ. ތޮލާލަށްވެސް އާނިސް ފެނުނީ އެވަގުތުއެވެ. ތޮލާލުގެ ހިނިގަނޑުވެސް ދިޔައީ ފަޅައިގެންނެވެ.\n” އަހަރެންނަށް ކިޔަނީ އަރުސަދު…! ” އަރުސަދު ސަލާމްކޮއްލަން އަތްދިއްކޮއްލިއެވެ.\n” ފައިހާ…! ” ފައިހާވެސް ހިނިތުންވެލަމުން އަރުސަދު ދިއްކޮއްލި އަތުގައި ހިފާލިއެވެ.\n” އަހަރެން ހީކުރީ އެނގުނަސް ދަންނަކަމަށްވެސް ނުހަދާނެ ކަމަށް…! ” އަރުސަދު ކުޑަކޮއް ވާހަކަ ދައްކާލުމުގެ ބޭނުމުގައި ކޮންމެވެސް ވާހަކައެއް ފެށިއެވެ.\n” އަހަރެންވެސް ހީކުރީ ހަމަތިހެން…! ” އަރުސަދު ވާހަކަދެއްކީތީ ފައިހާއިނީ ވަރަށް ހިތްހަމަޖެހިފައެވެ.\n” ކޮންއިރަކު ފުރަނީ…! ” އަރުސަދު ބޭނުންވީ އޭނަޔަށް ލިބިފައި އޮތްވަގުތުގެ ބޭނުން ހިފާށެވެ.\n” މާދަން ހެނދުނުހެން ހީވަނީ…! އަރުސަދު ނުދަންތަ ދެން މާލެއަކަށް…! ” ފައިހާވެސް ހުރީ މިފަހަރު އެހާ ދާހިތަކުންނެއް ނޫނެވެ.\n” ދެން އަނެއްކާވެސް ނޭގެ ދޯ ދިމާވާނެ ދުވަހެއްވެސް…! ” އަރުސަދުގެ މޫނުމަތީގެ ހުރި ހިނިތުންވުން ފިލިއެވެ. އެކަން ފައިހާއަށްވެސް އެނގުނެވެ.\n” ފޭސްބުކު ޔޫސްއެއް ނުކުރަންތަ…؟ ” ފައިހާ އަހައިލިއެވެ.\n” ނޫން…! ކިހިނެއްވީ…؟ ” އަރުސަދުއަށް އަހައިލެވުނެވެ.\n” އެހެންވީމަ ފޭސްބުކުން ދިމާވާނެއެއްނު…! ” ފައިހާ ހިނިތުންވެލަމުންބުނެލިއެވެ.\n” އަހަރެންނަކަށް ނޭގެ ފައިގެ އައި.ޑީއެއްވެސް…! އެހެންނޫންނަމަތާ އެޑްވެސް ކޮއްލެވޭނީ…! ” އަރުސަދު ދެރަވެލަމުން ބުނެލިއެވެ. ފައިހާ އެތަނުން ތެދުވެގެން ދިޔައީ އަރުސަދަށް އޭނަގެ އެފް.ބީ އައި.ޑީ ދީފައެވެ.\n” ޕާޓޫ…! ސެޓްވީތަ…؟ ނަމްބަރު ހޯދިންތަ…! އެހެން ބިޓެއް ނަގައިގެންތަ އުޅެނީ…! ” ފިލާއޮވެފައި އާނިސް އައިސް އަރުސަދު ކައިރީގައި ހުރި ގޮޑީގައި އިށީނެވެ.\n” ނޫން…! ހުރިހާ ސުވާލެއްގެ ޖަވާބަކަށްވެސް ނޫން…! ” އަރުސަދު ތެދުވެގެން ހިނގައިގަތުމުން އާނިސްވެސް އަރުސަދުގެ ފަހަތުން ހިނގައިގަތެވެ.\n” ސީރިއަސްކޮއްބުނެބަލަ…! ނަމްބަރު ހޯދިންތަ…؟ ” އާނިސް އަނެއްކާވެސް އަރުސަދު ކައިރީގައި އަހައިލިއެވެ. އަރުސަދު އެއްބަހެއްވެސް ނުބުނެ ތައްޓައް އެއްޗިހި އަޅަމުން ދިޔައެވެ. އާނިސްވެސް އަރުސަދުއާއި ވާދައަށް ތައްޓައް އެއްޗެހި އެޅީ އެއެއްމިއެއް ނުބަލައެވެ. އަރުސަދު އެވަގުތު ހަދާންވީ މިސްޓަރ ބީންގެ މަތިންނެވެ. އާނިސް އުޅޭގޮތުން އަރުސަދު ހުންނަނީ ހީހީ ހަލާކުވާވަރު ވެފައެވެ. އޭގެ ފަހަކުން އަރުސަދަކާއި ފައިހާ ދިމަލެއްނުވެއެވެ. އަނެއްދުވަހު ހެނދުނު ފައިހާމެން ފުރައިގެންދިޔައީ މާލެއައެވެ. އަރުސަދުއަށް ހޭލެވުނީ ވަރަށް ލަސްވިފަހުންނެވެ. އެރޭ ޕާޓީ ނިންމާފައި އެއްޗެހި ނަގާ ނިމުނީ ފަތިސްވާން އުޅެނިކޮށެވެ. އަރުސަދަށް ހޭލެވުމާއެކު އަވަހަށް ތެދުވެ ފޭސްބުކު ކަނެކްޓް ކޮއްލިއެވެ. ފައިހާ ބުނި ނަންޖަހާފައި ސާޗް ކޮއްލުމުން ބައިވަރު ނަންތަށްއައެވެ. ނަމަވެސް ފައިހާގެ އައި.ޑީއަށް ލާފައިއިނީ ފައިހާގެ ފޮޓޯއެއްކަމުން އަރުސަދަށް އެގުނީއެވެ. އަރުސަދު އަވަސްއަވަހަށް ރިކްއެސްޓް ފޮނުވާފައި ގޮސް ފާހާނަޔަށްވަނެވެ. އަރުސަދު ފާހާނައިން ނިކުތްއިރު ފައިހާ އެޑްކޮއްފައި އިނެވެ. ނަމަވެސް ފައިހާ އޮންލައިންގައި ނެތުމުން ލެޕްޓޮޕް ބަހައްޓާފައި ބޭރަށް ނިކުތެވެ.\nއާމިރުމެން އައިސް ފޭބިއިރު ފާޒިން އެމީހުން ބަލާގޮސް އޮތެވެ. އާމިރުމެން ގެންގޮސް ގެއަށް ލާފައި ފާޒިން ދިޔައީ އޮފީހަށެވެ. ފާޒިންގޮސް މައިޝާގެ ކެބިން ބަލާލިއިރު މައިޝާ ނެތުމުން ފޯނުނަގާ މައިޝާގެ ނަމްބަރަށް ގުޅާލިއިރު މޭޒުމަތީގައި އޮތް މައިޝާގެ ފޯން ރިންގްވާން ފެށިއެވެ. ފާޒިން މައިޝާގެ ފޯނު ހިފައިގެން ގޮސް އޭނަގެ ކެބިންއަށްވަނެވެ. އަދި މައިޝާގެ ފޯނުގައި ހުރި ފޮޓޯތައް ފާޒިން ބަލައިލިއެވެ. ފޯނުގައި ގިނައިން ހުރީ ފާޒިންގެ ފޮޓޯތަކެވެ. ފޮޓޯތަށް ބަލަން އިންދާ ކުޑައިރުކޮޅެއް ފަހުން އެއޮފީސް ނަންބަރަކުން ގުޅަންފެށިއެވެ. ފާޒިން އަވަހަށް މައިޝާގެ ފޯނު އޮފްކޮއްލާފައި ތެދުވެގެން ގޮސް މައިޝާގެ ކެބިންގެ ދޮރުމަތީގައި މަޑުކޮއްލިއެވެ. އޭރު މައިޝާ ހުރީ ދޮރަށް ފުރަގަސް ޖަހައިގެންކަމުން ފާޒިން އައިކަމެއް ނޭގެއެވެ.\n” ކާކަށް ތިގުޅަނީ…؟ ” ފާޒިން ގޮސް މައިޝާގެ ގައިގައި ފުރަގަހުން ބައްދާލިއެވެ. ފާޒިންގެ އެހަރަކާތުން ކުޑަކޮއް ސިހުނު ނަމަވެސް އަޅާނުލާ ހުރީ ފާޒިން ކަން އެނގުމުންނެވެ.\n” އަހަރެންގެ ފޯން ގެއްލިގެން މިއުޅެނީ…! ދެންމެ ގުޅާލީމަ ރިންގުވި..! އެކަމު މިހާރު ނިއްވާލާފައި އޮތީ… ފާޒިން މީހަކަށް ފެނިދާނެ….! ” މައިޝާ އަނެއްކާވެސް އޭނަގެ ނަންބަރަށް ގުޅާލިއެވެ.\n” އޯކޭ އޭ ފެނުނަސް…! ” ފާޒިންހުރީ މައިޝާގެ ގައިން ދޫކޮއްލާ ހިތް ނުވެފައެވެ. މުޅިއުމުރަށްވެސް އެގޮތަށް މައިޝާގެ ގައިގައި ބައްދާލައިގެން ހުންނަން ފާޒިންގެ ހިތް ކިތަންމެހާވެސް ބޭނުމެވެ.\n” އަޅެ ނިއްވާލާފައޭ އޮތީ…! ” މައިޝާ ހުރީ ވަރަށް ހާސްވެފައެވެ. އޭރު ފާޒިން ހުރީ ގަދަކަމުން ހިނިގަނޑު ހިފަހައްޓާލައިގެންނެވެ.\n” ފޯނު ބާއްވާފައި ކޮންތާކަށްތަ ދިޔައީ…! ” ފާޒިންވެސް ސީރިއަސްވެލަމުން ބުނެލިއެވެ.\n” ކަލެއަށް އޮފީހެއް އެހެންތަނެއް ނޯވޭދޯ…؟ ” އެވަގުތު ސިރާޖް އައިސް ކެބިންގެ ދޮރުމަތީގައި މަޑުކޮއްލަމުން ބުނެލިއެވެ. ސިރާޖު އެހެންބުނުމާއެކު ފާޒިން މައިޝާގެ ގައިން ދޫކޮއްލާފައި އެނބުރި ބަލައިލިއެވެ. އޭރު ސިރާޖު ހެވިފައި ބަލަހައްޓައިގެން ހުއްޓެވެ.\n” ކަލެއާ ހެދި ނޯވޭ ވިއްޔަ ކަ.. ” ފާޒިން ބުނަން އުޅުނު ޖުމުލަ ހުއްޓާލީ މައިޝާ ފާޒިންގެ އަތުގައި ވިކައިލުމުންނެވެ. ފާޒިން ސިރާޖާއެކު ނިކުމެގެން ދިޔައީ ފާޒިންގެ ކެބިންއަށެވެ. އިރުގަނޑެއް ވަންދެން ވާހަކަ ދައްކަން ތިބެފައި ސިރާޖު ދިއުމުން ފާޒިން އަނެއްކާވެސް ދިޔައީ މައިޝާގެ ކެބިންއަށެވެ. އޭރުވެސް މައިޝާ މޭޒުމަތީގައި ހުރި ފޯނުގެ އަތްގަނޑު ކަންފަތުގައި ޖައްސާލައިގެން ހުއްޓެވެ.\n” އާދެބަލަ…! ” ފާޒިން ގޮސް މައިޝާގެ އަތުގައި ހިފަމުން ބުނެލިއެވެ.\n” ކޮންތާކަށްތަ…؟ އަޅެ ފޯނެއް ނުފެނުނޭ…! ” މައިޝާހުރީ ދެރަވެފަކަން އޭނަގެ އަޑުންވެސް ފާޒިންއަށް ފާހަގަކުރެވުނެވެ. މައިޝާގެ އަތުގައި ހިފައިގޮން ގޮސް ފާޒިން އޭނަގެ ކެބިންއަށްވަދެ ގޮނޑިއެއްގައި ބޭންދިއެވެ. އަދި ކަބަޑުގައި އޮތް ކުޑަ ޕާރުސަލްއެއްނަގާ މައިޝާގެ އަތަށްދިނެވެ.\n” މީކޯޗެއް…! ” މައިޝާ ޕާރުސަލް ހަލުވާލަމުން ބުނެލިއެވެ.\n” ދެން ކަނޑާބަލަ….! ” ފާޒިން އިނީ މޭޒުމަތީގައި އިށިންދެގެންނެވެ. މައިޝާ ވަރަށް ފަރުވާތެރިކަމާއެކު އެކުޑަ ޕާރުސަލްކަނޑަމުން ދިޔައެވެ. ޕާރުސަލްތެރޭގައި އޮތް އެތި ފެނުމުން މައިޝާއަށް ބޭއިހްތިޔާރުގައި ފާޒިންއަށް ބަލައިލެވުނެވެ.\nVara reethi….thankolhe dhigu kola dheybaa…..plx\nhaadha kurey alheu dhigu kohbalaaa\nwow loabyge vaahakaige 1 vana\nNice.haadha haadha kurey\nHaadha dhigey..dhigu jamun nuvx kiyunu mirey.. Nukiyeybai madhama kiyalaany..hus beykaaru vahaka dhahkafa.. Ehvx interesting kamehvx nuvey\n!!!!Hotkamun narakaige branch eh Henney seriously\nVv reethi ekam haadha kurey\nDhorah furagas dheegen huhnaanee dhorah furagas jahaanee kee noon lol\nV salhi story eh\nEhaa hadi ehnoo lol.\nVvv nice mi part. When next part??\nPlx next part avahah up kohdhyba\nmee korcheh.. hus haasaru\nVarah reethi vaahaka ekamaku haadha lahey update vaaleh\nwhen next part . plx make it fast ihthu\nkemmadhu va nings\nhaadha inthizaaruge vagulhu dhigey plz plz avaha up kolla dheebala\nihthu kobaa haadha kamey nethey baleetha


އޮސްކާ އެވޯޑު 2014 ގެ ފިލާވަޅު: ހޮލީވުޑްގައި އަންހެނުން ކުރިހޯދަނީ\n25 މާރޗް 2014\nކޭޓް ބްލޭންޝެޓް އޮސްކާ އެވޯޑާއެކު\nއިނގިރޭސި ފިލްމްތަކަށް ދެވޭ އެންމެ ޝަރަފުވެރި އެވޯޑު ކަމަށްވާ އޮސްކާ ހަފުލާ މި މަހުގެ2ވަނަ ދުވަހު އެމެރިކާގައި ބޭއްވިއިރު، ލައިވްކޮށް ބަލަމުންދިޔަ އެއް ބިލިއަނަށް ވުރެ ގިނަ ބެލުންތެރިންނަށް ލިބެމުން ދިޔައީ ވަރަށް ވެސް ފޮނި މެސެޖެކެވެ: އެއީ ފިރިހެނުންނެކޭ އެއްވަރަށް ފިލްމީ ދާއިރާގައި އަންހެނުން ވެސް ފައިތިލަ ސާބިތު ކުރަމުން އަންނަ ކަމެވެ.\nހަފުލާގައި އެވޯޑު ލިބުނު ފަރާތްތައް ފާޅުކުރި ޝުކުރުގެ މެސެޖްތަކުގެ ތެރެއިން އެންމެ ހަނދާނުން ނުފެހެލެވޭ ފަދަ ވާހަކައެއް ބުނެފައިވަނީ “ބްލޫ ޖޭސްމިން” އިން އެންމެ މޮޅު ބަތަލާގެ މަގާމު ހޯދި ކޭޓް ބްލޭންޝެޓް އެވެ. އޮސްޓްރޭލިޔާގެ ރައްޔިތެއް ކަމަށްވާ ކޭޓް ވެގެން ދިޔައީ އެ ގައުމުގެ ބަތަލާއިން ކުރެ އޮސްކާ އެވޯޑު ދެ ފަހަރަށް ކާމިޔާބުކޮށް، ރެކޯޑެއް ގާއިމު ކުރި ބަތަލާއަކަށެވެ. އޭނާ ވަނީ 2004 ގައި މާޓިން ސްކޯސެސީސްގެ “ދި އެވިއޭޓާ”އިން އެންމެ މޮޅު ސަޕޯޓިން ބަތަލާގެ އޮސްކާ ހޯދައިފައެވެ.\nވުޑީ އެލެންގެ “ބްލޫ ޖޭސްމިން” އިން މި ފަހަރު އެންމެ މޮޅު ލީޑް ބަތަލާގެ އޮސްކާ ލިބުމާއެކު ސްޓޭޖަށް އެރުމަށް ފަހު ކޭޓް ބުނީ “އަންހެނުން މައި ރޯލު އަދާކުރާ ފިލްމްތައް ވެސް ބެލުމަށް އެތައް ބަޔަކު މިހާރު ޝައުގުވެރިވާ” ކަމަށެވެ. އަދި މިހެންވެ، އަންހެނުންނަށް ލީޑު ރޯލުތައް ދީ، އެ ފަދަ ފިލްމްތައް ހެދުމަށް އޭނާ ހޮލީވުޑަށް ގޮވައިލިއެވެ.\nސަބަބެއް ވެސް ނެތިއެއް ނޫނެވެ. ކޭޓް އަށް މި ލިބުނު އެވޯޑަށް މި ފަހަރު އެންމެ ބޮޑަށް ވާދަކުރީ “ސްޕީޑް”އިން މުޅި ދުނިޔެއަށް މަޝްހޫރުވެގެން ދިޔަ، 2009 ގައި “ދަ ބްލައިންޑް ސައިޑް”އިން އެންމެ މޮޅު ލީޑު ބަތަލާގެ އޮސްކާ އެވޯޑު ހާސިލު ކުރި ސަންޑްރާ ބްލޮކް އެވެ. މި ފަހަރު7އޮސްކާ އެވޯޑު ހޯދައި، މުޅި ހަފުލާގެ އެންމެ ކާމިޔާބު ފިލްމް ކަމަށްވި، އަދި އެންމެ މޮޅު ޑައިރެކްޓަރުގެ މަގާމު ވެސް ލިބުނު އަލްފޮންސޯ ކުއެރޮންގެ “ގްރެވިޓީ”ގައި މުޅި ފިލްމް ހިފަހައްޓާލަނީ ސަންޑްރާގެ އެކަނި ކުޅަދާނަ ކަމުންނެވެ.\nމަދު މަންޒަރުތަކެއްގައި ޖޯޖް ކްލޫނީ ފެނިގެން ދިޔައަސް، “ގްރެވިޓީ”ގެ ބުރަދަން ބުރަކަށިމަތީގައި މުޅިންހެން ހިފަހައްޓާލަނީ ސަންޑްރާގެ ކުޅަދާނަ ޓެލެންޓުންނެވެ. މިއީ ދެ ފަހަރަށް އޮސްކާ އެވޯޑު ގެންދިޔަ ޓޮމް ހޭންކްސް ކުޅެފައިވާ “ކާސްޓްއަވޭ” އާއި “ދަ ޓާމިނަލް”ގެ އިތުރުން އޭޑްރިއަން ބްރޯޑީއަށް “ދަ ޕިއާނިސްޓް”އިން އޮސްކާ ލިބުނު ފަދައިން، އެންމެ މީހެއްގެ ހަރަކާތްތަކުގެ މައްޗަށް މުޅި ފިލްމްހެން ބިނާވެގެން ދިޔަ މަދު މޮޅު ފިލްމްތަކުގެ ތެރެއިން ފިލްމެކެވެ. އަދި މިހެންވެ، ހިތާމަވެރި ޖައްވީ ހާދިސާއެއްގެ މައްޗަށް ބިނާކޮށް ހަދާފައިވާ މޮޅު ތްރީޑީ ފިލްމް “ގްރެވިޓީ”ން ސަންޑްރާއަށް ދެވަނަ އޮސްކާ އެވޯޑު ލިބުމުގެ ފުރުސަތު ވެސް އޮތް ކަމަށް ގިނަ ކްރިޓިކުން ބުނަމުން ގޮސްފައިވެއެވެ.\n“‘ގްރެވިޓީ އަކީ މުޅި ފިލްމް ސަންޑްރާގެ ކޮނޑުގައި އުފުލި ފިލްމެއް. ‘ކާސްޓްއަވޭ’ގައި ޓޮމް ހޭންކްސް އަށް ނޫނީ ނުކުޅެވޭނެ ފަދަ ރޯލެއް ސަންޑްރާ ފުރިހަމަ ކޮށްފައިވޭ،” ފިލްމަށް ފާޑުކިޔާ އެކަކު ބުނެފައިވެއެވެ.\nސެންޑްރާ ބްލޮކް އޮސްކާ ހަފްލާގެ ތެރެއިން\nކުއެރޮން ވެސް ބުނެފައިވަނީ މިހެންނެވެ: “ސަންޑްރާ ނުލިބުނު ނަމަ، މި ފިލްމް އެއްޗަކަށް ނުވީސް. އޭނާ މި ރޯލު ދޫކޮށްލަން ވެސް އެއް ފަހަރު ނިންމި. އެއީ މި ފިލްމް ހެދުމަށް ބޭނުންވާ ޓެކްނޮލޮޖީ އީޖާދު ކުރުމަށް މުޅިއެކު ހަތަރު އަހަރު ނެގީތީ، އޭނާގެ ޝެޑިއުލްތަކާ ވެސް ފުށުއަރާތީ. ނަމަވެސް އެކަން އެހެން ނުވެ، ސަންޑްރާއަށް މި ފިލްމް ފުރިހަމަ ކުރެވުމުން އަހަރެންގެ ސިކުނޑިއަށް ވަރަށް ބޮޑު ލުއި ކަމެއް ލިބިގެންދިޔަ،” ހެރީ ޕޮޓާގެ ހަތް ފިލްމްގެ ތެރެއިން ބެލުންތެރިންނަށް އެންމެ މަގުބޫލުވި “ޕްރިޒަނާ އޮފް އަޒްކަބާން” ވެސް ޑައިރެކްޓް ކުރި ކުއެރޮން ބުންޏެވެ.\nބައިނަލްއަގުވާމީ ވިޔަފާރިވެރިންގެ މަޖައްލާ “އިންޓަނޭޝަނަލް ބިޒްނަސް ޓައިމްސް”އިން ބުނެފައިވަނީ ކޭޓް ބްލޭންޝެޓް އަކީ “އަހަރެމެންގެ ޖީލުގެ އެންމެ މޮޅު ބަތަލާ” ކަމަށެވެ.\n“އޭނާ އުޅޭ ކޮންމެ ފިލްމެއްގައި ފެންނަނީ އޭނާއެއް ނޫން. ނަމަވެސް އެ ކުޅޭ ރޯލްގެ ޝަހުސިއްޔަތު. މިއީ ސަންޑްރާ ބްލޮކް އަށް ވެސް އަދި (‘އެރިން ބްރޮކޮވިޗް’އިން އޮސްކާ ހޯދި) ޖޫލިއާ ރޮބަޓްސް އަށް ވެސް ނުކުރެވޭ ކަހަލަ ކަމެއް،” އެ ނޫހުގެ ލިޔުންތެރިޔާ ޕީޓާ މެލްބިން ލިޔެފައިވެއެވެ.\n“ބްލޫ ޖޭސްމިން”ގައި ދައްކައިދެނީ މުއްސަނދި އަންހެނަކަށް އޭނާގެ ތަނަވަސްކަމާއި ފިރިމީހާ ވެސް ގެއްލި، އަދި އެންމެ ފަހުން ބޯހިޔާވަހިކަން ވެސް ބީވެގެން ގޮސް، ދުނިޔެއިން މޮޔަވާ ގޮތެވެ. މި ފަދަ ވޭންދެނިވި މީހެއްގެ ހަޔާތް ކޭޓް ހުށަހަޅައިދީފައިވަނީ ވަރަށް ވެސް ފުރިހަމަކޮށް ކަމަށް ކްރިޓިކުން ބުނެއެވެ. “ޖޭސްމިންގެ ޝަހުސިއްޔަތާއި މޫޑުތައް އެކި ފަހަރު އެކި ގޮތަށް ބަދަލުވަމުން އަންނަ ގޮތް ކޭޓް ވަރަށް ފުރިހަމައަށް ދައްކުވައިދީފައިވޭ. މިއީ ކޭޓް ފަދަ ކުޅަދާނަ ބަތަލާއަކަށް ނޫނީ ނުކުޅެވޭނެ ފަދަ ނާދިރު ރޯލެއް،” މެލްބިން ލިޔެފައިވެއެވެ.


Ufan Dhuvahakee 9/11 Ge 09:11, Barudhanakee 09Lbs 11oz - Vaguthu\nއުފަންދުވަހަކީ 9/11 ގެ 09:11، ބަރުދަނަކީ 09 އެލްބީ 11\nއެމެރިކާ މީހުންނަށް ސެޕްޓެމްބަރ މަހުގެ 11 ވަނަ ދުވަހަކީ ވަރަށް ހިތާމަވެރި ދުވަހެކެވެ. އެގައުމަށް 2001 ވަނަ އަހަރު ދިން ވަރުގަދަ ނިރުބުވެރި ހަމަލާގެ ސަބަބުންނެވެ. ނަމަވެސް އެމެރިކާގެ ދެމަފިރިއަކަށް މިއަހަރުގެ ސެޕްޓެމްބަރ 11 ވަނަ ދުވަސްވީ ވަރަށް ހާއްސަ ދުވަހަކަށެވެ.\nއެމެރިކާގެ ޓެންސަސްގައި އުފަންވި އަންހެން ކުއްޖާ އަށް ލިބޭ ހާއްސަ އެއް ކަމަކީ 09/11، 09/11، 09/11 އެވެ. ކުއްޖާ އުފަންވީ ސެޕްޓެމްބަރ މަހުގެ 11 ވަނަ ދުވަހުގެ 09:11 ގައެވެ. ކުއްޖާގެ ބަރުދަނުގައި ހުރީ އެމެރިކާ މީހުން ބަރުދަން ބެލުމުގައި ބޭނުން ކުރާ އެލްބީއެސް ނުވަތަ ޕައުންޑް ބަލާނަމަ 09.11 އެވެ. އެއީ ކިލޯ އިން ބަލާނަމަ 4.4 ކިލޯ އެވެ.\nއަންހެން ކުއްޖާ އަށް މިހާރު ވަނީ ކްރިސްޓީނާގެ ނަމުން ނަން ދީފައެވެ. ކްރިސްޓީނާގެ މަންމަ ބުނީ 2003 ވަނަ އަހަރު އެމެރިކާ އަށް ދިން ހަމަލާގެ ސަބަބުން އެއާއިލާ އަށް އަދިވެސް ސެޕްޓެމްބަރ 09 ވަނަ ދުވަހަކީ ހިތާމަވެރި ދުވަހެއް ކަމަށެވެ. ނަމަވެސް މިއަހަރު ސެޕްޓެމްބަރ 09 ވަނަ ދުވަހު ހާއްސަ އުފަލެއް ލިބިފައިވާ ކަމަށެވެ.\nއެމެރިކާގެ މީޑިއާތަކުން ބުނާ ގޮތުގައި ކްރިސްޓީނާ އާއި އޭނާގެ މަންމަގެ ހާލު ވެސް ރަނގަޅެވެ. ކުރިއަށް އޮތް މަދު ދުވަސްކޮޅެއްގެ ތެރޭގައި ކްރިސްޓީނާ ހޮސްޕިޓަލުން ދޫކޮށްލާނެ ކަމަށް އެމެރިކާގެ މީޑިއާތަކުން ބުނެއެވެ.\nކްރިސްޓީނާގެ އުފަން ދުވަހާއި އުފަންވި ގަޑި، އަދި ބަރުދަނުގައި ހާއްސަ ކަމެއް ހުރުމުން މީސް މީޑިއާގައި ގިނަ ބަޔަކު ދަނީ އެއާއިލާ އަށް މަރުހަބާ ކިޔަމުންނެވެ.


Running mate aku avahah dhakkan jehey\nރަނިންގމޭޓަކު އަވަހަށް ދައްކަން ޖެހޭ\nރަނިންގމޭޓް އިއުލާންކުރާނީ މިމަހުގެ 10 ވަނަ ދުވަހުކަމަށް ޖޭޕީއިން ބުނޭ\nރަނިންގމޭޓް އިއުލާންކުރުން އަވަސްކުރަން ޖެހޭކަމަށް ގިނަ މީހުން ބުނޭ\nގުޅިފައިވާ ޕާޓީތަކުން އެއްބަސްވުމަކަށް އައިތާ 24 ގަޑިއިރުތެރޭ އެމްޑީޕީއިން އެންމެންނަށް އެއްބަސްވެވޭ ކެންޑިޑޭޓެއް ދެއްކި\nކ. މާލެ4ޖުލައި 2018 | ބުދަ 19:44 5,578\nކުނޫޒުގައި އޮތް ޖަލްސާއެއްގައި ޖޭޕީގެ ލީޑަރ ޤާސިމް އިބްރާހިމް ވާހަކަފުޅު ދައްކަވަނީ - ރާއްޖެ އެމްވީ\nމިހުރިހާ ދުވަހު އެހީ "ކެންޑިޑޭޓް ކޮބާ،" މިހެންނެވެ. އެހެން ނަމަވެސް މިހާރު އަހަނީ "ރަނިންގމޭޓު ކޮބާ،" މިހެންނެވެ.\nގުޅިފައިވާ ޕާޓީތަކަށް އެތައް މަސްތަކެއް ވަންދެން ކުރި މަސައްކަތުގެ ނަތީޖާއެއްގެ ގޮތުން ކެންޑިޑޭޓެއް ނެރުމާއިމެދު އެއްބަސްވުމަކަށް އާދެވުނީ ޖޫން މަހުގެ 29 ވަނަ ދުވަހުއެވެ. ކެންޑިޑޭޓެއްގެ ގޮތުގައި ނެރޭނީ އެމްޑީޕީގެ ބޭފުޅެއް ކަމަށް ކުރިންވެސް ހީކުރެވުނު ގޮތަށް ޕާޓީތަކުން އެއްބަސްވެ، ނައިބު ރައީސްކަމަށް ގެންނާނީ ޖުމްހޫރީ ޕާޓީގެ ބޭފުޅެއްކަމަށް އެއްބަސްވިއެވެ. ޖެހިގެން އައި 30 ވަނަ ދުވަހު އއ. އުކުޅަހުގައި އޮތް އެމްޑީޕީގެ ކޮންގްރެސްގައި އެޕާޓީގެ ރިޔާސީ ޓިކެޓް ޖޮއިންޓް ޕާލަމެންޓްރީ ގްރޫޕްގެ ލީޑަރ އިބްރާހިމް މުހައްމަދު ސޯލިޙް (އިބޫ) އަށް ހަވާލުކުރިއެވެ. ވަގުތުން ޕާޓީތަކުން އެކަން އެންޑޯޒް ވެސް ކުރިއެވެ. ޕާޓީތަކުގެ ނިންމުން އިއުލާންކުރިތާ 24 ގަޑިއިރު ނުވަނީސް އެންމެންނަށް އެއްބަސްވެވޭ ކެންޑިޑޭޓެއް އެމްޑީޕީއިން ދެއްކިއެވެ.\nއެހެންނަމަވެސް އެމްޑީޕީއިން ކެންޑިޑޭޓެއް ނުދައްކައިގެން ޖޭޕީއިން އުޅުނުއިރު، ކެންޑިޑޭޓެއް ދެއްކުމުން އެޕާޓީ ފެންނަނީ ފަހަތު ފަޔަށް ބުރަވެފައިވާތަނެވެ. އެމްޑީޕީގެ ކެންޑިޑޭޓް ހާމަކުރުމާއި ގުޅިގެން ގިނަ ބަޔަކު ޤަބޫލުކޮށްގެން ތިބީ ގިނަ ވެގެން ދެތިން ދުވަހެއްގެ ތެރޭގައި ޖޭޕީއިން ނެރޭ ރަނިންގމޭޓް އެނގި، ކެމްޕޭން ފެށިގެންދާނެ ކަމަށެވެ. އެހެން ނަމަވެސް މިމަހުގެ 10 ވަނަ ދުވަހާއި ހަމަޔަށް މަޑުކުރަން ޖެހޭނެ ކަމަށް އެޕާޓީއިން އެންގުމުން މިހާރު ޤައުމު އޮތް ޙާލަތުގެ ސީރިއަސްކަމާއި، އިންތިޚާބަށް ކުރިމަތިލުމުގެ ސީރިއަސްކަން އެޕާޓީއަށް އެނގޭކަމާއިމެދު ބައެއް ސިޔާސީ ބޭފުޅުން ސުވާލު އުފައްދަވައެވެ.\nމިއަދު މިއީ އަދި ޖުލައި4ވަނަ ދުވަހެވެ. 10 ވަނަ ދުވަސް އަންނަން އަދި ލައްކަ ދުވަސް އެބައޮތެވެ. ރާއްޖޭގެ ސިޔާސީ މަސްރަހަށް އަންނަމުންދާ ބަދަލުތަކަށް ބަލާއިރު6ދުވަހަކީ ލައްކަ ދުވަހެވެ. ރަނިންގމޭޓެއްގެ މައްސަލަ އަވަސް ގޮތަކަށް ޖޭޕީއިން ނިންމަން އެބަޖެހެއެވެ. މިމައްސަލައަކީ އެޕާޓީގެ ހުރިހާ މެމްބަރުންގެ މަޝްވަރާ ހޯދައިގެން ކުރަން ޖެހޭ ކަމެއް ނޫނެވެ. މިއީ ކައުންސިލުން އެއް ބައްދަލުވުމުން ނިންމަވާލެވޭނެ މައްސަލައެކެވެ. މިހުރިހާ ދުވަހުގެ މަޝްވަރާތަކުން ގުޅިފައިވާ ޕާޓީތަކުން އެއްބަސްވާނީ ކޮން ކަހަލަ ބޭފުޅެއްގެ ނަންފުޅު ހުށަހަޅައިގެންތޯ ޖޭޕީގެ ލީޑަރޝިޕަށް އެނގިވަޑައިގަންނަވާނެއެވެ.\nޖޭޕީއިން އެކި ބޭފުޅުންގެ ނަންތައް ކިޔައި އުޅެއެވެ. އެޕާޓީގެ ލީޑަރޝިޕާއި ޕާޓީގެ ޕާލަމެންޓްރީ ގްރޫޕްގެ އިސް ބައެއް ބޭފުޅުންގެ ނަންތައް ތަންކޮޅެއް އަޑު ހަރުކޮށް އިވެއެވެ. ޚާއްސަކޮށް ކުރީގެ ޓޫރިޒަމް މިނިސްޓަރ ޑރ. އަބްދުﷲ މައުސޫމާއި، ކެންދޫ ދާއިރާގެ މެމްބަރު އަލީ ހުސައިން އަދި ކާށިދޫ ދާއިރާގެ މެމްބަރު ފައިސަލް ނަސީމް ފާހަގަކޮށްލެވެއެވެ. އަލީ ހުސައިންއާއި ފައިސަލް ނަސީމަކީ މަޖިލީހުގައި ގުޅިފައިވާ ޕާޓީތަކާއިއެކު ގިނަ މަސައްކަތްތަކެއް ކުރައްވަމުން ގެންދަވާ2ބޭފޫޅުންނެވެ. އަދި ޑރ. މައުސޫމަކީވެސް އެޕާޓީގެ ހަރަކާތްތަކުގައި އިސްކޮށް ފެންނަ ބޭފުޅެކެވެ.\nއެހެންނަނަވެސް ޤާސިމްގެ ވާހަކަފުޅު ހުރި ގޮތުންނާއި އެމަނިކުފާނުގެ އަރިހުގައި ޖަރުމަންވިލާތުގައި އުޅުއްވާ ބޭފުޅުންގެ ވާހަކަފުޅުން ބޮޑަށް ފެންނަނީ ޤާސިމްގެ އަނބިިކަނބަލުން އައިޝަތު ނަހުލާއަށް ޤާސިމް ތާޢީދުކުރައްވާތަނެވެ. ޖޭޕީގެ އިސް ބައެއް ބޭފުޅުންނާއި ވާހަކަ ދައްކާލުމުންވެސް ޤާސިމް ތާޢީދުކުރައްވަނީ އަނބިކަނބަލުންނަށް ރަނިންގމޭޓްކަން ދޭންކަން އެނގެއެވެ.\nއައިޝާގެ ނަންވެސް، އެހެން މީހެއްގެ ނަންވެސް ހުށަހެޅުމަކީ މައްސަލައެއް ނޫނެވެ. ކުރަންވީ ކަމަކީ އެކަން އަވަސްކުރުމެވެ. 10 ވަނަ ދުވަހާއި ދެމެދު މިއޮތް ދުވަސްތަކުގައިވެސް ފޯރިގަދަ ކެމްޕޭނެއް ކުރެވެން އޮތީ ރަނިންގމޭޓް އަވަސްކޮށްގެންނެވެ. ސިޔާސީ ބޮޑު ކުޅިވަރަކަށް ނުވަތަ އެތެރޭގެ ބޮޑު ހަނގުރާމައަކަށް މިކަން ނަހަދައި، މިކަން އަވަސްކުރަން ޖެހެއެވެ. ރަނިންގމޭޓް ނެރުން އަވަސްކުރަން ޖެހޭ އަނެއް ސަބަބަކީ ޖޭޕީއިން ހުށަހަޅާ ބޭފުޅާއަކީ ގުޅިފައިވާ ޕާޓީތަކުން އެންޑޯޒް ކުރާ ބޭފުޅަކަށް ވާން ޖެހޭތީއެވެ. އައިޝާ އަދި އެނޫން ބޭފުޅަކު ދެއްކިޔަސް، އެބޭފުޅަކަށް ޕާޓީތަކުގެ އެންޑޯޒްމަންޓް ނުލިބިއްޖެނަމަ، އެހެން ބޭފުޅެއްގެ ނަންފުޅު ހުށަހަޅަން އަނެއްކާވެސް ޖޭޕީއަށް ވަގުތުކޮޅެއް ބޭނުންވާނެތީއެވެ.\nމިފަހަރު އަނބިކަނބަލުން އައިޝާގެ ނަން ހުށަހެޅުމަށް ޤާސިމް ބޭނުންފުޅުވިއިރު، ޤާސިމް އަކީ މީގެ ކުރިން ސިޔާސީ ދާއިރާގެ ތަޖުރިބާހުރި އަދި ޕީއެޗްޑީއެއް އޮތް ބޭފުޅެއް ނޫނިއްޔާ ރަނިންގމޭޓަކަށް ނެންގެވި ބޭފުޅެކެވެ. 2008 ވަނަ އަހަރު ޑރ. އަހުމަދު އަލީ ސަވާދު އަދި 2013 ވަނަ އަހަރު ޑރ. ހަސަން ސަޢީދާއިއެކު ޤާސިމް އިންތިޚާބަށް ނިކުމެވަޑައިގެންނެވިއިރު، އެހެން ބޭފުޅުންވެސް ރަނިންގމޭޓުންނަށް ހޮވަނީ ސިޔާސީ ދާއިރާގެ ތަޖުރިބާކާރުންނެވެ. ރައީސް ނަޝީދު 2008 ވަނަ އަހަރު ޑރ. ހަސަން ސަޢީދުއާއެކު ނިކުމެވަޑައިގެންނެވިއިރު 2013 ވަނަ އަހަރު ނިކުމެވަޑައިގަތީ ޑރ. މުސްތަފާ ލުތުފީއާއިއެކުގައެވެ. ރައީސް ޔާމީންވެސް 2013 ވަނަ އަހަރު ޑރ. މުހައްމަދު ޖަމީލް އަހުމަދާއިއެކު ނިކުމެވަޑައިގެންނެވިއިރު، މިއަހަރު ޖޭޕީއިން އެކަނި ނިކުންނަން ޖެހިއްޖެނަމަ ޤާސިމް ކެންޑިޑޭޓެއްގެ ގޮތުގައި ނިކުންނަވައި، ރަނިންގމޭޓަކަށް ނެރުއްވަން ވެސް ނިންމެވީ ޑރ. ޖަމީލެވެ. އެހެންނަމަވެސް އިބޫގެ ރަނިންގމޭޓަކަށް މީގެ2ހަފްތާކުރިން ސިޔާސީ މައިދާނުން ފެނުނު އަދި ސިޔާސީ ދާއިރާގެ މާބޮޑު ތަޖުރިބާއެއް ނެތް ބޭފުޅެއް ނަގަން ޤާސިމް ބޭނުންފުޅުވަނީ ކީއްވެގެންތޯ ބައެއް ފަރާތްތަކުން ސުވާލު އުފައްދައެވެ.\nސިޔާސީ ގޮތުން ޤައުމު މިއޮތް ޙާލަތުގައި އޮއްވައި ޖޭޕީއިން ނެރުއްވާ ކެންޑިޑޭޓަކީ އިބޫއާއިއެކު އެއް ސަފެއްގައި ފައި ހަމަކޮށްލެވޭ ބޭފުޅަކަށްވާން ޖެހެއެވެ. ޖޭޕީގެ މަޤްޞަދަކީ ސިޔާސީ މައިދާނުގައި އަންހެނުންގެ ދައުރު ފުޅާކުރުން ކަމަށްވާނަމަ، ޖޭޕީގައިވެސް އަދި ޖޭޕީއާއިއެކު މަސައްކަތްކުރައްވާ ބޭފުޅުންގެ ތެރޭގައި އެކަމަށް ޤާބިލް އަންހެން ބޭފުޅުން އެބަތިއްބެވިއެވެ.\nމިވަގުތަށް މައްސަލައަކީ ރަނިންގމޭޓެއް ދެއްކުން ލަސްވުމެވެ. އެކަން އަވަސްކުރަން ޖެހެއެވެ. ކެމްޕޭން ފަށަން ޖެހެއެވެ. ކެމްޕޭން އަވަސްކުރަން ޖެހެއެވެ. ޖުލައި 15 އާއި 25 އާއި ދެމެދު އިންތިޚާބަށް ކުރިމަތިލުމުގެ ފުރުސަތު ހުޅުވާލާއިރު، އެންމެ ފަހު ދުވަހަށް މަޑުނުކޮށް ޖޭޕީއިން އެކަން އަވަސްކުރަން ޖެހެއެވެ. މިކަން ލަސްކުރަން ހަދައިގެން އެކަމުގެ ފައިދާ ސަރުކާރުން ނަގާނެއެވެ. މާވެވަށް ވެއްޓުނު ގެރިވެސް ނަގާނެ ގޮތެއް ނޭނގިގެން އުޅެނިކޮށް އޭތި މަރުވި ޚަަބަރު އާންމުވެގެން ދިޔަ ގޮތަށް ރަނިންގ މޭޓް ހޯދަން މޮޅުގޮތް ކިޔަން ތިއްބާ މިޔޮށް ސުންގަނޑި ހަމަވަނީއެވެ.


Korapshanaai hiyaanaathuge therein dheefaihuri falhuthakaai rahthah dhaulathah naganjehey: alee husain\nކޮރަޕްޝަނާއި ހިޔާނާތުގެ ތެރެއިން ދީފައިހުރި ފަޅުތަކާއި ރަށްތައް ދައުލަތަށް ނަގަންޖެހޭ: އަލީ ހުސައިން\nފަތުރުވެރިކަން ތަރައްގީ ކުރުމަށް ކޮރަޕްޝަނާއި ހިޔާނާތުގެ ތެރެއިން ދީފައިހުރި ފަޅުތަކާއި ރަށްތައް ދައުލަތަށް ނެގުމަށް ކެންދޫ ދާއިރާގެ މެމްބަރު އަލީ ހުސައިން ގޮވާލައްވައިފި އެވެ.\nއަތޮޅުތެރޭގެ ތަރައްގީއަށް ވަރަށް ބޮޑަށް ވަކާލާތުކުރައްވަމުން ގެންދަވާ އަލީ ހުސެއިން ކުރެއްވި ޓްވީޓެއްގައި ވިދާޅުވެފައިވަނީ ބިޑަކާއި ނުލައި ދީފައިހުރި ރަށްތަކާއި ހިޔާނާތާއި ކޮރަޕްޝަންގެ ތެރެއިން ދީފައިވާ ފަޅުތަކާއި ރަށްތައް ދައުލަތަށް ނެގުމަށްށެވެ.\nއޭނާ ވިދާޅުވީ އެރަށްތަކާއި ފަޅުތައް ދައުލަތަށް ނެގުމަކީ އަންނަ އޮތް ޖީލުތަކަށްޓަކާއި ކޮންމެހެން އަދާކުރަން ޖެހޭ ދަރަންޏެއް ކަމަށެވެ.\nރައީސް އަބުދުﷲ ޔާމީންގެ ސަރުކާރުގައި ގިނަ ރަށްތަކަކާއި ފަޅުތަކެއް އޮޅުވާލުމެއްގެ ތެރެއިން ގާތް ބޭފުޅުންނަށް ދީފައިވާކަމަށް ގިނަ ބަޔަކު ދަނީ ތުހުމަތު ކުރަމުންނެވެ. އަދި އެފައިސާއަށް ރައީސް ޔާމީންގެ ސަރުކާރުން ހިޔާނާތްތެރިވެފައިވާކަމަށްވެސް ގިނަ ރައްޔިތުން ގަބޫލުކުރެ އެވެ.\nރާއްޖޭގެ މިހާތަނަން ހިންގި އެންމެ ބޮޑު ހިޔާނާތުގެ މައްސަލަތައް ހިނގައިގޮސްފައިވަނީ ރައީސް ޔާމީންގެ ސަރުކާރުގެ ތެރެއިންކަމަށް ހުދު އެމަނިކުފާނުވެސް އެއްބަސްވެވަޑައިގަންނަވަ އެވެ.


Fithuru zakaai balaigannan feshun anna aadhihtha dhuvahu Fithuru zakaai balaigannan feshun anna aadhihtha dhuvahu\nފިޠުރު ޒަކާތް ބަލައިގަންނަން ފެށުން އަންނަ އާދިއްތަދުވަހު\nއިސްލަމީ މަރުކަޒުގައި، ޒަކާތް ބަލައިގަތުން ކުރިއަށްދަނީ-\nމިއަހަރުގެ ފިތުރު ޒަކާތް އަންނަ އާދިއްތަ ދުވަހު ބަލައިގަންނަން ފަށާނެކަމަށް އިސްލާމިކް މިނިސްޓްރީއިން ބުނެފިއެވެ.\nއެގޮތުން އިސްލާމިކް މިނިސްޓްރީއިން ވަނީ ފިޠުރު ޒަކާތް މާލެއާއި އަތޮޅުތަކުގައި ބަލައިގަންނަ ވަގުތަކާއި، ޒަކާތް ބަލައިގަންނަ ތަންތަނާއި، ޒަކާތުގެގޮތުގައި ދައްކަންޖެހޭ މިންވަރު އިޢުލާންކޮށްފައެވެ.\nރަށްރަށުގައި ޒަކާތް ބަލައިގަންނާނީ އެރަށެއްގެ ރަށު ކައުންސިލުންނެވެ. އަދި މާލޭ ސިޓީގައި ޒަކާތް ބަލައިގަތުމަށް ހަމަޖެހިފައިވަނީ އިސްލާމީ މަރުކަޒާއި، ހުޅުމާލޭ ކޮމިއުނިޓީ ސެންޓަރާއި، ހައުސިންގ މިނިސްޓްރީގެ ވިލިމާލެ ޔުނިޓުންނެވެ. އައްޑުއާއި ފުވައްމުލަކާއި، ގދ.ތިނަދޫގައި ޒަކާތް ބަލައިގަންނާނީ އިސްލާމިކް މިނިސްޓްރީއިން ކަނޑައަޅާފައިވާ ޚާއްސަ ތަންތާންގައެވެ.\nފިތުރުޒަކާތް ދައްކަންޖޭ މިންވަރުގެ ގޮތުގައި ކަނޑައަޅާފައިވަނީ މީހަކަށް 2.4 ކިލޯ ހަނޑުލުގެ މިންވަރެވެ. އެގޮތުން ކޮންމެ މީހަކުވެސް ޒަކާތް ދައްކަންޖެހޭނީ އެމީހަކު ޢާއްމުކޮށް ކައިއުޅޭ ހަނޑުލުގެ ބާވަތުގެ 2.4 ކިލޯ ހަނޑުލަށްޖެހޭ މިންވަރަށެވެ. މާލޭގައި ދިރިއުޅޭ މީހުން ޒަކާތް ދައްކަން ޖެހެނީ އާދައިގެ ހަނޑުލުންނަމަ މީހަކަށް 13ރުފިޔާ، ތައިލެންޑް ހަނޑުލުންނަމަ 43ރުފިޔާ، ބާސްމަތީ ހަނަޑުލުންނަމަ 81 ރިފިޔާއެވެ.\nނަމަވެސް އަތޮޅުތެރޭގައި ޒަކާތް ދައްކަން ޖެހޭނީ އެސަރަޙައްދެއްގައި ހަނޑު ވިއްކާ އަގުތަކުގެ މިންވަރަށެވެ. ރާއްޖޭގެ ހުރިހާ ސަރަޙައްދެއްގައިވެސް ޒަކާތް ބަލައިގަތުމަށް ހަމަޖެހިފައިވަނީ ހެނދުނު ދިހަގަޑި ބައިން މެންދުރު އެކެއްޖަހަންދެނެވެ. އަދި ޒަކާތް ބަލައިގަތުމުގެ އެންމެ ފަހު ތާރީޚަކީ އަންނަ މަހުގެ 13ވަނަ ދުވަހެވެ.


Sifainge meehaa raheenukuri mahsalaagai bayaku hahyarukohfi\nސިފައިންގެ މީހާ ރަހީނުކުރި މައްސަލާގައި ބަޔަކު ހައްޔަރުކޮށްފި\nސިފައިންގެ މީހާ ރަހީނުކުރި މައްސަލާގައި ބަޔަކު ހައްޔަރުކޮށްފި އެވެ.\nފުލުހުން ދެންމެ ބުނީ މިދިޔަ މަހުގެ 18 ވަނަ ދުވަހު ހިނގާދިޔަ ހާދިސާއާ ގުޅިގެން ތިން މީހަކު ހައްޔަރުކޮށްފައިވާ ކަމަށެވެ. އެ މީހުން ހައްޔަރުކުރީ ކޯޓް އަމުރެއްގެ ދަށުންނެވެ.\nހައްޔަރުކޮށްފައިވަނީ 18 އަހަރުގެ މީހަކާއި 21 އަހަރުގެ މީހަކާއި 29 އަހަރުގެ މީހެކެވެ. އެއީ ދިވެހި ފިރިހެނުންނެވެ.\nމީގެ އިތުރުން ވިލިމާލެގެ ގެސްޓްހައުސްއެއް ބަލާ ފާސްކޮށްފައިވާ ކަމަށްވެސް ފުލުހުން ބުންޏެވެ. މައްސަލައިގެ ތަހުގީގު އަދިވެސް ހިންގާ ކަމަށް ބުންޏެވެ.\nފުލުހުން ކުރީން ބުނީ މި މައްސަލައިގެ ތަހުގީގުގައި މިހާތަނަށް ލިބިފައިވާ މައުލޫމާތަށް ބަލާއިރު ރަހީނުކޮށްފައިވަނީ މާލެއިން ކަމަށް ނުބެލެވޭ ކަމަަށެވެ. އަދި މިކަން ހިނގާފައިވަނީ އޭނާގެ އަމިއްލަ ދިރިއުޅުމާ ގުޅުންހުރި ޒާތީ ކަމެއްގެ ތެރެއިން ކަމަށް ލިބިފައިވާ މައުލޫމާތުން ބެލެވޭ ކަމަަަށެވެ. ދެން ބުނީ އެއީ އެމްއެންޑީއެފްގެ މީހަކަށް ވާތީ ކޮށްފައިވާ އަނިޔާއެއް ކަމަށް ބެލެވޭނެ އެއްވެސް މައުލޫމާތެއް މިހާތަނަށް ތަހުގީގަށް ލިބިފައެއް ނުވާ ކަމަަށެވެ.\nމި މައްސަލާގައި ސިފައިން ކުރީން ނެރެފައިވާ ބަޔާނެއްގައި ބުނީ އެމްއެންޑީއެފް ގައި މަސައްކަތް ކުރައްވާ ސްޓާފް ސާޖަންޓް ހަސަން ފަހީމް، ރަހީނުކޮށް އަނިޔާތަކެއް ދީފައިވާތީ އެކަން ހަރުކަށި އިބާރާތުން ކުށްވެރިކުރާ ކަމަށެވެ. އަދި ފަހީމަށް ހަމަލާ ދިނުމުގައި ބައިވެރިވި މީހުން ހޯދައި، އިންސާފުގެ ކުރިމައްޗަށް ގެނައުމަށް ކުރަންޖެހޭ މަސައްކަތްތައް ކުރަމުންދާ ކަމަށެވެ.\nވަކި ދާއިރާތަކަށް އިމިގްރޭޝަނުން ކައުންޓަރެއް\nސަލާމަތީ ބާރުތަކުގެ އޮޕަރޭޝަނާ ގުޅޭގޮތުން ފަތުރަނީ ދޮގެއް\nފަޅު ރަށަކުން ގްރެނޭޑެއް ފެނިގެން ތަހުގީގުކުރަނީ


ޖޭއެސްސީގެ ރައީސަކަށް ޙިސާން\nއައިޝަތު ހަނާ 13 ނޮވެމްބަރު 2019 17:28\nހިސާން ހުސެއިން ރައީސް ނަޝީދާއެކު\nޖުޑީޝަލް ސާވިސް ކޮމިޝަން (ޖޭއެސްސީ) ގެ ރައީސް ކަމަށް އެ ކޮމިޝަަންގެ މެމްބަރު ހިސާން ހުސައިން މިއަދު ޢައްޔަންކޮށްފި އެވެ. ރައީސް ނަޝީދުގެ ޤާނޫނީ ވަކީލެއްގެ ގޮތުގައި މަސައްކަތް ކުރައްވާފައިވާ ޙިސާން ޖޭއެސްސީގެ ރައީސްގެ މަޤާމަށް ޢައްޔަން ކުރެވުނީ ސުޕްރީމް ކޯޓުގެ ފަނޑިޔާރު އަބްދުﷲ އަރީފް މިއަދު ޖޭއެސްސީގެ ރައީސް ކަމުން އިސްތިޢުފާ ދެއްވުމާ ގުޅިގެންނެވެ.\nޖޭއެސްސީން ބުނިގޮތުގައި އެ ކޮމިޝަނަށް ރައްޔިތުންގެ މަޖިލީހުން އިންތިޚާބު ކޮށްފައިވާ މެމްބަރު ހިސާން އެ ކޮމިޝަންގެ ރައީސް ކަމަށް އައްޔަންކުރީ މިއަދު ބޭއްވި އެ ކޮމިޝަންގެ ޖަލްސާގަ އެވެ.\nޖޭއެސްސީ އެކުލެވިގެން ވަނީ ރައްޔިތުންގެ މަޖިލީހުގެ ރައީސާއި ރައްޔިތުންގެ މަޖިލިހުން ކަނޑައަޅާ މެމްބަރަކާއި ސިވިލް ސާވިސް ކޮމިޝަންގެ ރައީސް އާއި ބަންޑާރަ ނާއިބާއި ރައީސުލްޖުމްހޫރިއްޔާ ކަނޑައަޅާ މެމްބަރަކާއި ގާނޫނީ ވަކީލުންގެ ތެރެއިން ކަނޑައަޅާ ވަކީލަކާއި ދަށު ކޯޓުތަކުން ކަނޑައަޅާ ފަނޑިޔާރަކާއި ހައި ކޯޓުން ކަނޑައަޅާ ފަނޑިޔާރެއްގެ އިތުރުން ސުޕްރީމް ކޯޓުން ކަނޑައަޅާ އެ ކޯޓުގެ ފަނޑިޔާރެއް އަދި އާންމުންގެ ތެރެއިން ކަނޑައަޅާ މެންބަރެއްގެ މައްޗަށެވެ.\nފަނޑިޔާރު އަރީފް އާއި ސުޕްރީމް ކޯޓުގެ އިތުރު ތިން ފަނޑިޔާރެއްގެ 51 މައްސަލައެއް ޖޭއެސްސީ އިން ދަނީ ބަލަމުންނެވެ. އޭގެ ތެރޭގައި ރާއްޖޭގެ އުއްތަމަ ފަނޑިޔާރު އަބްދުﷲ ދީދީވެސް ހިމެނިވަޑައިގަންނަވައެވެ. މިއަދުގެ ވަގުތެއްގައި ނެރުއްވި ބަޔާނެއް ގައި އުއްތަމަ ފަނޑިޔާރު ވަނީ ޖޭއެސްސީ އިން އެމަނިކުފާނުގެ ޒިންމާތަކަށް ހުރަސް އަޅަމުން ގެންދާކަމަށްވެސް ވިދާޅުވެފައެވެ.\nޝަރުޢީ ނިޒާމު އިޞްލާހު ކުރުމުގެ ނަމުގައި މިހާރު ސަރުކާރުން ފަނޑިޔާރުގެއަށް އަތްބާނަމުންދާ ކަމަށްބުނެ އިދިކޮޅު ފަރާތްތަކުންދަނީ އަޑުއުފުލަމުންނެވެ،\nޖޭއެސްސީ ސުޕްރީމު ކޯޓު ފަނޑިޔާރުން ފަނޑިޔާރުގެ ޝަރުޢީ ނިޒާމް\nNovember 08, 2019 19:27:14\nޢިއްޒަތްތެރި ވަޒީރެވެ! ތިޔަ ކޯޓަށް ނުފޫޒު ފޯރުއްވަނީއެވެ!\nNovember 13, 2019 18:03:38\nސުޕްރީމް ކޯޓު ހިންގުން ފަނޑިޔާރު ޢަރީފާ ޙަވާލުކޮށްފި\nDecember 06, 2019 22:23:40\nކުރިމިނަލް ކޯޓާއި ސިވިލް ކޯޓުގެ ފަނޑިޔާރުންގެ މަޤާމަށް4ބޭފުޅަކު ޢައްޔަންކުރަން ޖޭއެސްސީއިން ނިންމައިފި\nމިވަރުގެ މީހަކު ހަވަރުންވެސް ނުފެނުނީބާ ؟\nދުނިޔޭގެ ޞިއްޙަތު ޖަމްޢިއްޔާއަށް ދޭ ފަންޑު ހިފަހައްޓަވަފާނެ ކަމުގެ އިންޒާރު ޓުރަމްޕު ދެއްވައިފި\nApril 08, 2020 14:23:13\nމިއީ އިޤްތިސާދީ މާހިރުންގެ ލަފާ ހޯދަންވީ ވަގުތު: ޣައްސާން\nApril 08, 2020 13:53:12


Raajjey gai terrorist hamalaa eh dheefaanethee samaaluvaan UK in angaifi\nރާއްޖޭގައި ޓެރަރިސްޓް ހަމަލާއެއް ދީފާނެތީ ސަމާލުވާން ޔޫކޭއިން އަންގައިފި\nރާއްޖޭގައި ޓެރަރިސްޓް ހަމަލާއެއް ދީފާނެ ކަމުގެ ބިރު އެބައޮތް ކަމަށާއި ރާއްޖެއަށް ދަތުރުކުރާ އިނގިރޭސިވިލާތުގެ ރައްޔިތުން އެކަމަށް ސަމާލުވާން އެގައުމުން އަންގައިފި އެވެ.\nއިނދިރޭސި ވިލާތުގެ ފޮރިން މިނިސްޓްރީން ނެރުނު ޓްރެވަލް އެޑްވައިޒަރީއެއްގައި ބުނެފައިވަނީ ޓޫރިސްޓުންނާއި ބިދޭސީން އާންމުކޮށް އެއްވެ އުޅޭ ސަރަހައްދުތަކުގައި ޓެރަރިސްޓް ހަމަލާއެއް ދީފާނެ ކަމުގެ ބިރު އޮތް ކަމަށާއި އެކަމަށް ޔޫކޭގެ ރައްޔިތުން ސަމާލުވާން ޖެހޭ ކަމަށެވެ.\nޓްރެވަލް އެޑްވައިޒަރީ އެހެން ބުނެފައިވާ ގޮތުގައި އެ ބިރުވެރިކަމަކީ ފަހަކަށް އައިސް އީރާގާއި ސީރިއާގައި ހިނގަމުންދާ ހަމަނުޖެހުމުގެ ސަބަބުން ކުރިމަތިވެފައިވާ ބިރުވެރި ކަމެއް ކަމަށެވެ. އަދި އެކަމުގެ ސަބަބުން އިނގިރޭސީންނަށް ހަމަލާއެއް އަތުވެދާނެ ކަމަށެވެ.\nޔޫކޭގެ ސިއްހީ ނިޒާމާ ހަވާލާދީ ޓްރެވަލް އެޑްވައިޒަރީގައި ބުނެފައިވަނީ ރާއްޖޭއިން ވޭތުވެދިޔަ ހަ މަސް ދުވަހުގެ ތެރޭގައި ޒިކާ ވައިރަސްގެ ކޭސްތައް ފެނިފައިވާ ކަމަށާއި ޒިކާ ވައިރަސް ފެތުރެމުގެ ބިރު އޮތް ކަމަށެވެ. އަދި ރާއްޖެއިން އެކަމަށް އެކަށީގެންވާ ސިއްހީ ފަރުވާ ނުލިބިދާނެ ކަމުގެ ކަންބޮޑުވުން ފާޅުކޮށް ޓްރެވަލް އެޑްވައިޒަރީގައި ބުނެފައި ވެއެވެ.\nއޮސްޓްރޭލިޔާގެ ސަރުކާރުން ވެސް ވަނީ ރާއްޖޭގައި ޓެރަރިސްޓް ހަމަލާއެއް ދީފާނެ ކަމަށް ބުނެ އެކަމަށް ސަމާލުވާން އަންގާފަ އެވެ. އެކަމާއި ގުޅިގެން ނެޝަނަލް ކައުންޓަ ޓެރަރިޒަމް ސެންޓަރުން ބުނެފައިވަނީ އެކަން ހުއްޓުވަން ގައުމީ ސިޔާސަތެއް ކަނޑައަޅައި އެމަސައްކަތް ކުރެވެމުން އަންނަ ކަމަށެވެ.


މިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް މިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް\nމިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް\nޗެލްސީގެ ކޯޗު ފްރޭންކް ލަންޕާޑު\nއޭނާގެ ފުޓްބޯޅައިގެ ހަޔާތުގައި މެޗުތަކުން ބަލިވުމުގެ ހިތި ތަޖުރިބާތައް އެތައްފަހަރަކު ކޮށްފަވާނެކަމަށާއި މާޔުސްނުވެ ކުރިޔަށް ދިޔުމަށް އެތައް ފިލާވެޅެއް ލިބުނު ކަމަށް ޗެލްސީގެ ކޯޗު ފްރޭންކް ލަމްޕާޑު ބުނެފިއެވެ.\nޗެމްޕިއަންސް ލީގު ފުޓްބޯޅަ މުބާރާތުގައި ޖަރުމަނުގެ ބަޔާން މިއުނިކް އަތުން ބަލިވެ މުބާރާތުން ކެޓުމުން ލަމްޕާޑު ބުނީ މެޗުގައި އޭނާއަށް ކުޅުންތެރިން ރަނގަޅު ކަންތައްތަކެއް ދަސްވެއްޖެކަމަށާއި މިއީ ކުރެވުނު ރަނގަޅު ތަޖުރިބާއެއްކަމަށެވެ. އޭނާގެ ގިނަ ކުޅުންތެރިން މި ލެވެލްގެ ފުޓްބޯޅައަށް އަދި ވަރަށް އާ ކަމަށާއި މުޅި ސީޒަންގައި އެކުޅުންތެރިން ބޮޑު ކުރިއެރުމެއް ހޯދިކަމަށް ލަމްޕާޑު ބުންޏެވެ. އަދި މުޅި ސީޒަނަށް ބަލާލުމުން ދާންވީ މިސްރާބު އެނގިއްޖެކަމަށްވެސް ލަމްޕާޑު ބުންޏެވެ.\nލަމްޕާޑް އިތުރަށް ބުނީ މެޗުގެ ނަތީޖާ ނިކުތް ގޮތުން އޭނާ އެއްވެސް ވަރަކަށް މާޔޫސްނުވާކަމަށެވެ. އެއީ މާޒީގައި މިކަހަލަ ކިތަންމެ ރެއެއް އޭނާގެ ފުޓްބޯޅައިގެ ހަޔާތުގައި ތަޖުރިބާ ކުރިވެފިވުމުންކަމަށާއި، ކުޅުންތެރިއެއްގެ ގޮތުގައި 2012 ވަނަ އަހަރު މި ތަށި ބަޔާން މިއުނިކް ބަލިކޮށް ހޯދި ލަމްޕާޑު ބުންޏެވެ.\nލަމްޕާޑު ބުނީ އަދި މި ނިމުނީ ނޫންކަމަށާއި ޗެލްސީ އެނބުރި އަންނާނެކަމަށެވެ. އޭނާ ބުނީ ސީޒަންގައި ރަނގަޅު ކަންތައްތަކެއްގެ އިތުރުން ހެދުނު ގޯސްތައް ވަރަށް ރަނގަޅަށް އެނގޭކަމަށާއި ކޮންމެވެސް ކަންތައްތަކެއް މިސީޒަނުގައި ޗެލްސީން ހާސިލްކޮށްފިކަމަށެވެ. އޭނާ ބުނީ ކުރިޔަށް އޮތްތަނުގައި ޗެލްސީން އެކަންކަން އިސްލާހުކޮށް ޓީމް ހަމަމަގަށް އަޅުވައި ކުރިއެރުން ހޯދާނެކަމަށެވެ.\nޗެލްސީ ބަލިކޮށް ބަޔާން މިއުނިކް ގަދަ އަށަކުން ޖާގަ ހޯދީ 1-7 ގެ ތަފާތު ބޮޑު އެގްރިގޭޓް ނަތީޖާއަކުންނެވެ. މިއީ ޗެމްޕިއަންސް ލީގުގެ ތާރީޚުގައި ވެސް މިހާތަފާތު ބޮޑު ނަތީޖާކުން ޗެލްސީ ބަލިވި ފުރަތަމަ ފަހަރެވެ.


Alien Akaai Vahtharu Vumah Neyfathaai Kanfai Vaki Kohlaifi - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 40 މިނެޓް ކުރިން\nއޭލިއަނަކާއި ވައްތަރުވުމަށް ނޭފަތާއި ކަންފަތް ވަކިކޮށްލައިފި\n8 މަސް ކުރިން ( ޖެނުއަރީ 30, 2021 )\nފުރާންސްގެ ރައްޔިތެއް ކަމަށްވާ އުމުރުން 32 އަހަރުގެ އެންތޮނީ ލެފްރެޑޯ ނަމަަކަށް ކިޔާ މީހާކު ކަޅު އޭލިއަނަކަށް ބަދަލުވުމަށްޓަކައި އޭނާގެ ހަށިގަނޑަށް އެތައް ބަދަލުތަކެއް ގެނެސްފިއެވެ.\nއަސްލު އޭލިއަނަކާއި އެއްވަތަރު ކުރުމަށް މުޅި ހަށިގަނޑުގައި ޓެޓޫ ޖަހާފައިވާ މި މީހާ ވަނީ ފުރާންސްގައި ވެސް ކުރުން މަނާކޮށްފައިވާ އޮޕަރޭޝަންތަކެއް ބުރެޒިލަށް ގޮސް ކޮށްފައެވެ.\nއެންތޮނީ ވަނީ އޭނާގެ ކަންފަތް ވެސް ސާޖަރީ ކޮށްގެން ނަގައިފައެވެ. މީގެ އިތުރުން ވެސް އޭލިއަނަކާއި ބޮޑަށް ވައްތަރުވުމަށްޓަކައި ވަނީ ދޫ ވެސް ދެ ބުރިކޮށްލައި، އަދި ލޯ އަނދިރިވެދާނެ ކަމުގެ ބިރު އޮތް ނަމަވެސް އޭނާ ވަނީ އޭނާގެ ލޮލުގެ އެތެރޭގައި ވެސް ޓެޓޫ ޖަހައިފައެެވެ.\nމޫނުމަތީގައި ވެސް ތޮރުފައި އެއްޗެހި އެތެރެއިން ލާފައިވާ އެެންތޮނީ އެންމެ ފަހުން ނިންމާފައިވަނީ އޭނާގެ ނޭފަތް ވެސް ބުރިކޮށްލުމަށެވެ. އަދި ވަރަށް ފަހުން އޭނާ ވަނީ ނޭފަތް ވެސް ބުރިކޮށްލައި ސާޖަރީ ހަދައިފައެވެ.\nއޭލިއަނަކާއި އެއްވަތަރު ކުރުމަށް އޭނާ ކުރި އެންމެ ފުރަތަމަ ސާޖަރީއަށް ފަހުގައި އޭނާގެ ރީތި ސިފަ ގެއްލިގެން ދިޔުމުން އެކަމާއި ހިތާމަ ނުކުރާ ކަމަށް ވެސް އެންތޮނީ ބުނެފައިވެއެވެ.\n2017 ވަނަ އަހަރު ފުރާންސްގެ ނޫހަކަށް ދިން އިންޓަވިއުއެއްގައި އެންތޮނީ ބުނެފައިވަނީ އެންމެ ކުޑައިރުވެސް ހަށިގަނޑަށް ތަފާތު ބަދަލުތައް ގެންނަން އޭނާ ބޭނުންވާ ކަމަށެެވެ.\nސެކިޔުރިޓީ ގާޑަކަށް އުޅުނުއިރު އެންތޮނީއަށް އެ އުޅެވެނީ އަދި އެންމެ ރަނގަޅު ދިރިއުޅުން ނޫންކަމަށް ގަބޫލު ކުރެވި އުމުރުން 24 އަހަރުގައި އޭނާގެ ދިރިއުޅުން އޮސްޓްރޭލިޔާއަށް ބަދަލު ކުރި ކަމަށް ވެސް އެންތޮނީ ބުނެފައިވެއެވެ.\nއޮސްޓްރޭލިއާގެ މަގުތަކުގައި "ރަސްކަން" ކުރަނީ ކެންގަރޫތައް\nޖެނުއަރީ 30, 2021 17:53\nމިހާރު ވަރަށް ހޮޓް.\nދެން ތިބުނާ އޭލިޔަނަކާ ވަށްތަޜުވިބާ؟\nޖެނުއަރީ 30, 2021 20:36\nހާހާހާހާ...ހީވަނީ ވައްކަންކޮށްފައި އުނދުނު ފުއްޑަނަށް އެރި އޮއްވަ ރެޑްވެގެން ތަލައިގަ އެތައް ތާކު ލަޑާފަ ހުރިހެން...ނޫނޭ ވާ ހޭއަރުވާލާފަ އެބަހުރި....ކެކެކެކެ!!!!\nޖެނުއަރީ 30, 2021 21:43\nކުރިން އަހަރުމެންނަށް ފެއްނަނީ އެފްރިކާ ކަޅުމީހުން ގައިގެ ތަންތަންކަނޑާނަގާ އެގޮތްމިގޮތްހަދާ އަމިއްލަ ހަށިގަނަޑަށް އަނިޔާދީފަހުއްނާތީއެވެ.\nއެއީ އެމީހުންގެ ސަގާފީގޮތުން ނާއި ޒީނަތްތެރިވުގެ ގޮތުން އެކަން ކޮށް އުޅެނީއެވެ.\nމިކަމާ ދޮންމީހުން ވަރަށަ މަލާމާތްކޮށް ބުނެ އުޅެއެވެ.\nކަޅުމީހުންނަކީ ހަދަހާ ނާތހުޒިބު ބަޔެކެވެ.\nމިފަހަރު މިއޮތީ “ދޮންމީހަކު”ޚިޔާލީ ދުނިޔޭގައި އުޅެބަޔަކާއި ވައްތަރުމުގެ ބޭނުމުގައި ގައިގެ ގުނަވަންތަށް ބުރިކޮށް ގައިގެ އެތަށް މިތަނަށް އަނިޔާދީ ހައްދުފަހަނައަޅަގޮސްފައެވެ.\nމީ ހަމަ ދޮންމީހުގެ ތަހުޒީބުކަމާއި އެމީހުންގެ ހެލުންތެރި ކަންތާ ދޯއެވެ؟\nޖެނުއަރީ 30, 2021 23:11\nނޫނޭވާ ޝައިތޯނާގެ ބަސް އަހާފަ އެބަ ހު ރިތާދޯ.\nޖެނުއަރީ 30, 2021 23:28\nދެން މުޅިގައިގެ ހަންގަނޑު ނޮޅާލާފަ ބަކަ ރި ހަނގަނޑެއް ހިތްޕާލިނަމަ ހިތްޕާލިނަމަ އަދި މާ ވައްތަ ރުވާނެ ތިޔަ ބޭނުންވެގެން އުުޅޭސޫ ރައާއި


Councilthakai LGA uvaalan govaalai garaareh hushahalhaifi\nކައުންސިލްތަކާއި އެލްޖީއޭ އުވާލަން ގޮވާލައި ގަރާރެއް ހުށަހަޅައިފި\nލޯކަލް ކައުންސިލްތަކާއި ލޯކަލް ގަވަރުމަންޓް އޮތޯރިޓީ (އެލްޖީއޭ) އުވާލަން ގޮވާލައި ޑީއާރުޕީގެ ލީޑަރު، ކާށިދޫ ދާއިރާގެ މެންބަރު އަބްދުﷲ ޖާބިރު ގަރާރެއް ހުށަހަޅުއްވައިފި އެވެ.\nޖާބިރު އިއްޔެ ހުށަހެޅުއްވި އެ ގަރާރުގައި ވަނީ ކޮވިޑް-19 ގެ ބަލިމަޑުކަމުގެ ހާލަތުގައި ސަރުކާރުން އެޅި ބައެއް ފިޔަވަޅުތަކުގެ ސަބަބުން މުޅި އިގްތިސާދާއި ދައުލަތް ބަނގުރޫޓުވާ ހާލަތަކަށް ގޮސްފައިވާ ކަމަށެވެ. އެހެންކަމުން މި ހާލަތުގައި ހަރަދު ކުޑަ ކުރުމުގެ މަސައްކަތްތަކެއް ކުރަން ޖެހޭނެ ކަމަށެވެ.\nޖާބިރުގެ އެ ގަރާރުގައި ގޮވާލާފައި ވަނީ، ގާނޫނު އަސާސީގެ ލާމަޒުކަޒީ ބާބުގެ ދަށުން ހިންގަމުންދާ ކައުންސިލްތަކާއި އެލްޖީއޭ އުވާލަން ގާނޫނު އަސާސީގެ ލާމަރުކަޒީ ބާބު އިސްލާހު ކުރުމަށެވެ. އަދި ލާމަރުކަޒީ ގާނޫނާއި ކައުންސިލް އިންތިހާބު ފަސްކުރުމުގެ ވަގުތީ ގާނޫނާއި ވަގުތީ ކައުންސިލްތައް ހިންގުމުގެ ވަގުތީ ގާނޫނު ވެސް އުވާލުމަށެވެ.\nކޮވިޑްގެ ބަލިމަޑުކަމުގެ ސަބަބުން މި އަހަރު ބާއްވަން ޖެހޭ ކައުންސިލް އިންތިހާބު ވެސް ވަނީ ފަސްވެފަ އެވެ. އާ ކައުންސިލަރުން އިންތިހާބު ކުރެވެން ދެން މިހާރު ތިބި ކައުންސިލަރުން މަގާމުގައި ތިބެވޭ ގޮތަށް ގާނޫނު އަސާސީ އިސްލާހު ވެސް ކުރި އެވެ. އެ ކަމަށް ބޭނުންވާ ދެ ވަގުތީ ގާނޫނެއް ވެސް މަޖިލީހުން ފާސްކުރި އެވެ.\nއެމްޑީޕީގެ ސުޕަ މެޖޯރިޓީ އޮތް ރައްޔިތުންގެ މަޖިލީހުން މި ގަރާރު ތަޅުމުން ބޭރުކޮށްލާނެ ކަމަށް ބެލެވެ އެވެ. މީގެ ކުރިން ޖާބިރު ހުށަހަޅުއްވާފައިވާ މުހިއްމު ގަރާރުތަކާއި ކުއްލި މައްސަލަތައް ވެސް ތަޅުމަށް ބަލައިގަންނަން އެމްޑީޕީގެ މެންބަރުން ވޯޓު ނުދިނުމުން ފާސްވެފައެއް ނުވެ އެވެ.\nރައްޔިތުންގެ މަޖިލިސް އެލްޖީއޭ އަބްދުﷲ ޖާބިރު + ލޯކަލް ކައުންސިލްތަކުގެ އިންތިހާބު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Kabul airport ah dhin hamalaa kuhverikohfi\nކާބުލް އެއާޕޯޓަށް ދިން ހަމަލާ ޝާހިދު ކުށްވެރިކުރައްވައިފި\nހަަމަލާ ދިން ކާބުލް އެއާޕޯޓް ސަރަހައްދު---\nއަފްޣާނިސްތާނުގެ ކާބުލްގެ އެއަރޕޯޓް ސަރަހައްދުގައި ދިން ޓެރަރިސްޓް ހަމަލާ ފޮރިން މިނިސްޓަރު އަދި އަދި އދގެ އާއްމު މަޖިލީހުގެ އިންތިހާބީ ރައީސް ޢަބްދުﷲ ޝާހިދު ކުށްވެރި ކުރައްވައިފި އެވެ.\nކާބުލްގެ އެއަރޕޯޓް ސަރަހައްދުގައި ދިން ހަމަލާތަކުގައި ގިނަ ބަޔަކު މަރުވެ ޒަހަމްވެފައިވާ އިރު މިހާތަނަށް މަރުވި މީހުންގެ އަދަދު ވަނީ 85 އަކަށް އަރައިފަ އެވެ. އޭގެ ތެރޭގައި އެމަރިކާ ސިފައިންގެ 13 މީހަކުވެސް ހިމެނެ އެވެ.\nއެ ހަމަލާއާ ގުޅިގެން ޝާހިދު ވަނީ މަރުވި މީހުންނަށް ހެޔޮ ދުއާކުރައްވައި، އާއިލާތަކަށް ކެތްތެރިކަން ދެއްވުން އެދި ދުއާ ދަންނަވާފަ އެވެ.\nމިނިސްޓަރ ޝާހިދު ވިދާޅުވީ ޓެރަރިޒަމާ ދެކޮޅަށް މުޅި ދުނިޔެ އެކަތިގަނޑެއްގެ ގޮތުގައި ތެދުވަން ޖެހޭކަމަށާއި، އަފްޣާން ރައްޔިތުންނާއެކުގައިވެސް މުޅި ދުނިޔެ ތެދުވަން ޖެހޭކަމަށެވެ.\nއަފްޣާނިސްތާނުގެ ބާރުތައް ކޮންޓްރޯލް ކުރަމުންދާ ތަލިބާން ޖަމާއަތުން ބުނީ ކާބުލް އެއާޕޯޓަށް ދިނީ އެންމެ ހަމަލާއެއް ނޫން ކަމަށާއި އެއާޕޯޓާ އިންވެގެން އޮންނަ ސަރަހައްދުގައި އެތައް ބޮމެއް ގޮއްވާފައިވާ ކަމަށެވެ. އަދި އެ ހަމަލާއާ ތަލިބާނުންނާ ގުޅުމެއް ނެތް ކަމަށެވެ.\nއެމެރިކާގެ ރައިސް ޖޯ ބައިޑަން ވިދާޅުވީ ހަމަލާގެ ފަހަތުގައި ތިބީ އައިސިސް-ކޭ ޓެރަރިސްޓުން ކަމަށެވެ. ބައިޑަން ވިދާޅުވީ އައިސިސް-ކޭ ޓެރަރިސްޓުންނަކީ އަފްޣާންގައި ހަރަކާތްތެރިވާ އައިސިސްއާ ގުޅިގެން ޖާނު ގޮއްވާލައިގެން ހަމަލާދޭ ގުރޫޕެއް ކަމަށެވެ.\nޓެރަރިޒަމް އަފްޣާނިސްތާން އަބްދުﷲ ޝާހިދު + ތާލިބާން\nއަފްޣާނު ޖަލުގައި ދިވެހި އާއިލާގެ ހާލު ބަލަން އެދެފި\nއެމެރިކާއިން ބަލައިނުގަތަސް އެހީވާނެ: ތާލިބާން\nމަޝްވަރާ ކުރެވިދާނެ، ފައިސާތައް ދޫކޮށްދީ: ތާލިބާން\nތާލިބާނުންގެ ވެހިކަލަކަށް ހަމަލާ ދީފި


Fathihu feney! | Bithufangi\nދައްކަން މިއުޅެނީ އިސްޤީ ލޯބީގެ ވާހަކައެއް ނޫނެވެ. ރީތި ބަނިޔާދަން ކަނބަލެއްގެ ވާހަކައެއް ނޫނެވެ. ނަމަވެސް ފަތިހަށް ފެނުނު ކަނބަލެއެއްގެ ވާހަކައެވެ. ކޮންތާކުން އައި ކާކުކަމެއްވެސް ނޭގެއެވެ. ނަމަވެސް ފުރަތަމަ ނަޒަރުންވެސް އަޅުގަނޑުގެ ހިތްދަމައިގަނެފިއެވެ. ހާއްސަ ލޯތްބަކާ ގަދަރެއް އެކަނބުލޭގެއަށް ދެވުނު ކަނބަލެއް ގެވާހަކައެވެ.\nއެއީ މީގެ ދެރެއެއް ކުރިއެވެ. ބޮޑުތަކުރުފާނުމަގުން މާރުކޭޓާ އަރާ ހަމަވީއެވެ. ދަންވަރުގެ ހިމޭންކަމުގެ ސާލެއްވަނީ މުޅި އެސަރަހައްދަށް ފަތުރާފައެވެ. ދުއްވަމުން ދިޔަ ސައިކަލުގެ އަޑު ފިޔަވާ އަޑެއް ބަޑެއް އެސަރަހައްދަކުން އިވެމުން ނުދެއެވެ. ނަމަވެސް ކުއްލިޔަކަށް ކަންފަތުގައި ޖެހުނީ ދެބައި އުމުރުގެ މިބުނާ ކަނބަލުގެ ހިތުގެ ގޮވުމުގެ އަޑެވެ. ދޮގެއްހަދާކަށް މަށަކުވާ ނެތީމެވެ. އެ އަޑުގައި އެއްވެސް ރީތިކަމެއް ނެތެވެ. ކުރަކި ބޮލަށް އުނދަގޫ އަޑެކެވެ. ރާގަކަށް ނޫނަސް ފައްޗަކަށް އަމުނާލި ޅެމެއްގެ އަޑެވެ.\n" ގައުމަށް އައި މިނިވަން ނޫރާނީ ...... ދައުރުން މި ހަނދާންތަށް އާކުރަނީ ......... މާޒީގެ އުޖާލާ މަންޒަރުތަށް.... މާރީތި އުފާވެރި ކުރެހުންތަށް........ ދާތީ އަދު ހާމަވަނުން ކުލަތަށް......"\nއިވުނީ މިހިސާބަށެވެ. ދުއްވަމުންދިޔަ ސައިކަލުގެ އަޑު އިވުނީ ތޯއްޗެކެވެ. އެކަނި މާއެކަނި އަރުވާޖަހާލާގެން އެއްއަތުން ފިހިގަނޑެއް އަނެއްއަތުން ކުނިނަގާ އެއްޗެއް ހިފާގެން ލޯކަލް މާރުކޭޓުގެ އިރު އުތުރު ކަނަށް ވާގޮތަށް މަގު ކަހަން ހުރި އެ ކަނބުލޭގެ ލަވަ ހުއްޓާލާފިއެވެ. އަހަރެމެންވެސް ދިޔަގޮތަށް ގޮސް އޮބާލާފީމުއެވެ.\n1602 ވަނަ އަހަރު ރާއްޖެއަށް ޕިރާޑު ކިޔާ ސައްޔާހެއް ދަތުރެއް ކުރެއްކުރެއްވިއެވެ. އެއަށްފަހު ލިޔުއްވި ދަތުރުނާމާއެއްގައި ދިވެހިންގެ އާދަކާދަތަކާއި ބެހޭގޮތުން ލިޔުއްވާފައި ވާހަކަތަކުގެ ތެރެއިން އެއްވާހަކައެއް އޮވެއެވެ. ދިވެހި އަންހެނުން ފަތިހު އެއް ވާނަކަށް ނިކުމެ އެމީހެއްގެ ގެއާއި ވީ މަގުތަށް ކަހާ ސާފުކުރާކަމެވެ. މިހެން ގޮސް އެމީހެއްގެ ގެއާއި އިންވެގެން އޮންނަ ހުސްބިން ކަހާ ނިމޭއިރު މުޅި ރައް ސާފުވެފައި އޮންނަ ވާހަކަ އެވެ. އަދި ލިޔުއްވާފައި ވެއެވެ. މިއީ އޭނާވެސް އަލަށް ދުއް ކަމެއްގެ ގޮތުގައެވެ. ހައިރާން ކުރެއްވި ވާހަކައެއްގެ ގޮތުގައެވެ.\nއެއީ މީގެ 400 އެއްހާ އަހަރު ކުރިން ދިވެހިން އުޅެމުން އައި ރިވެތި އާދަކާދަތަކެވެ. ނަމަވެސް ޒަމާނުގެ އިސްތިއުމާރީގައި ޖެހި އެންމެ ފަހުން އެފަދަ އާދަކާދަތަށްވެސް ނެތި ދިޔައީއެވެ. އެޒަމާނުގައި ދިވެހިންގެ ހިތްތަކުން ޖާގަހޯދި ދިވެހިންގެ ދިވެހި ވަންތަ އާދަކާދަތަށް މިޒަމާނުގައި ޖާގަހޯދަނީ އިސްކޫލްކުދިންގެ ފޮތްބައިންނެވެ. ފައިސާޔަށް ނޫނީ ތިމާވެށި ވެސް ސާފުކޮއްނުލެވޭ ދުވަސް އައީއެވެ. ގެޔާއި ގޭތެރެއާއީ މަގުމަތި ސާފުކުރަން " ބޮންދުން " އާއި ހަވާލުކުރެވުނު ދުވަސް އައީއެވެ.\nހިތާމަ ހުއްޓެވެ. ދިވެހިންގެ މިދެންނެވި ދިވެހިވަންތަ އާދަކާދަތަށް ދިރުވާ އާލާކުރާނެ ދެވަނަ ބައްއެއް ދިވެހިން ނޫނީ ހަމަ ނުތިބޭނެއެވެ. އެފަދަ ދިވެހިންވަންތަ އާދަކާދަތަށް ދިރުވުމަށް ކޮންމެ ފަރުދަކުވެސް މަސައްކަތް ކުރަން އެބަޖެހެއެވެ. ފަރުދީޒިންމާއެއްގެ ގޮތުގައި ދެކިގެންނެވެ. މަޖުބޫރުކަމެއް ހިތްބުރަކަމެއް ނެތިއެވެ. އަމިއްލަ ކަމެއްގެ ގޮތުގައި ދެކިގެނެވެ.\nއުފާކުރުން މިއަދު ހައްޤެވެ. ދިވެހިންގެ ރީތި އާދަކާދަތަށް ދިރުވާ އާލާކުރުމަށް ރައީސް ޔާމީން ދެއްވާ އިސްކަމުގެ ތެރެއިން އަނެއްކާވެސް ފެނިގެން މިދިޔައީ މިފަދަ ރީތި މަންޒަރެކެވެ. މިހާރު ފަތިހަށް ފެނެއެވެ. ކަބުލޮމެން ފެނެއެވެ.\nޔާނުގެ "ރަސްރަނި ބަޤީޗާ"\nއިއްޒަތްތެރި މެންބަރު ނިއުމާ މުހަންމަދު\nSeptember 07, 2018 by ފާތުމަތު Reply\nމިހާރު ތިފެންނަކަބުލޮ ޔަކީވެސް ފައިސާޔަށް ކުނިކަހާ ކަބުލޮއިން


SunOnline: Saudi kujjaa ah Australia in himaayai dheefi: Thai officialun\nސައުދީ ކުއްޖާއަށް އޮސްޓްރޭލިއާއިން ހިމާޔަތް ދީފި: ތައި އޮފިޝަލުން\nރުގިއްޔާ މުހައްމަދު މޫސާ 11 Jan 2019, 17:49\nރަހަފްއަށް އޮސްޓްރޭލިއާއިން ހިމާޔަތް ދީފައިވާ ތައިލޭންޑުން ބުނޭ -- ފޮޓޯ: އޭއެފްޕީ\nބޭންކޮކް (ޖެނުއަރީ 11): އާއިލާއަށް ފިލައިގެން ތައިލޭންޑަށް ދިޔަ ސައުދީ އަރަބިއާގެ 18 އަހަރުގެ ކުއްޖާއަށް އޮސްޓްރޭލިއާއިން ހިމާޔަތް ދީފި ކަމަށް ތައިލޭންޑުގެ އިމިގްރޭޝަން އޮފިޝަލަކާ ހަވާލާދީ ސީއެންއެންއިން ބުނެފި އެވެ.\nތަައިލޭންޑުގެ ޗީފް އޮފް އިމިގްރޭޝަން ސުރަޗަތޭ ހަކްޕާން ވިދާޅުވި ގޮތުގައި އޮސްޓްރޭލިއާގެ އިތުރުން ކެނެޑާއިން ވެސް ދަނީ ރަހަފް މުހައްމަދު އަލް ގުނޫނަށް ހިމާޔަތް ދިނުމާ ބެހޭ ގޮތުން އދ.ގެ ރެފިއުޖީ އޭޖެންސީ (ޔޫއެންއެޗްސީއާރު)އާ މަޝްވަރާ ކުރަމުންނެވެ.\n"އޮސްޓްރޭލިއާއިން ވަނީ ހިމާޔަތް ދީފަ. ނަމަވެސް އަޅުގަނޑުމެން މިތިބީ (ރަހަފް) ދާނެ ތަނެއް އެކުއްޖާ އަމިއްލަޔަށް ބުނަންދެން،" ހަކްޕާން ވިދާޅުވި އެވެ.\nރަހަފްގެ އާއިލާއަކީ ޖިސްމާނީ އަދި ނަފްސާނީ އަނިޔާ ކުރާ ބައެއް ކަމަށް ބުނެ، އޭނާ މިދިޔަ ހޮނިހިރު ދުވަހު ތައިލޭންޑަށް ދިޔައީ އާއިލާއާ އެކު ކުވޭތުގައި ހުރުމަށް ފަހުގަ އެވެ. އަދި ތައިލޭންޑުން ރަހަފް އަނބުރާ ކުވޭތަށް ފޮނުވާލަން މަސައްކަތް ކުރި ނަމަވެސް އޭނާ ވަނީ ބޭންކޮކުން ފުރަން ދެކޮޅު ހަދައި، އޭނާގެ ތަޖުރިބާ ޓުވިޓާގައި ހިއްސާކޮށްފަ އެވެ.\nއޭގެ ސަބަބުން އެތައް ހާސް މީހުން ވަނީ ރަހަފް އަނބުރާ ސައުދީއަށް ފޮނުވާ ނުލުމަށް އެދި ސޯޝަލް މީޑިއާގައި ހިޔާލު ފާޅުކޮށްފަ އެވެ. އޭގެ ސަބަބުން ތައިލޭންޑުން ވަނީ ރަހަފްއަށް އެގައުމުގައި ހުރުމަށް ހުއްދަ ދީފަ އެވެ. އަދި އދ.އިން ވަނީ ރަހަފްއަކީ ރެފިއުޖީ ކަމަށް ކަނޑައަޅާފަ އެވެ.\nނަމަވެސް ޓުވިޓާ މެދުވެރިކޮށް ރަހަފަށް މަރުގެ އިންޒާރު ދެމުންދާތީ އޭނާގެ ޓުވިޓާ އެކައުންޓު މިހާރު ޑީއެކްޓިވޭޓުކޮށްފައިވާ ކަމަށް ރަހަފްގެ އެކުވެރިޔަކު ބުންޏެވެ.\nރަހަފްއަށް ކެނެޑާއަށް ނުވަތަ އޮސްޓްރޭލިއާއަށް ދެވެންދެން އޭނާ ހުރީ ޔޫއެންއެޗްސީއާރުގެ ބެލުމުގެ ދަށުގަ އެވެ.\nރަހަފްގެ ތުހުމަތުތަކާ ބެހޭ ގޮތުން އޭނާގެ އާއިލާއިން އަދި ވަކި އެއްޗެކޭ ބުނެފައި ނުވެ އެވެ.


Gadha ah sarubee andhan beynuntha?\nގަދައަށް ސަރުބީ އަންދަން ބޭނުންތަ؟\nހުސްބަނޑާ ހުރެފައި ގޮސް ހެނދުނުގެ ނާސްތާ ނެގުމަކީ ހަށިގަނޑުގެ މެޓަބޮލިޒަމް އިތުރުކޮށްދޭ ކަމެކެވެ. މި މެޓަބޮލިޒަމް އިތުރުކޮށް ހަށިގަނޑުން ސަރުބީ އެންދުން އިތުރުކުރަން ބޭނުން ނަމަ ބްރެކްފާސްޓްގެ ގޮތުގައި ވަކި ވައްތަރެއްގެ ކެއުންތަކެއް އިހްތިޔާރުކުރުން ބުއްދިވެރި އެވެ.\nމިސާލަކަށް ދޮންކޭލެވެ. މިފަދަ ކެއުންތަކަކީ ހަށިގަނޑުގައި ހުންނަ ސަރުބީ އެންދުމަށް ބޭނުންވާ ހަކަތަ ގައިގައި ޖަހާފައި ހުންނަ ސަރުބީ އިން އުފެއްދުމަށް މަގުފަހިކޮށްދޭ ކެއުމެވެ.\nއެހެންވީމަ، އެންމެ ގަދަ އަށް ސަރުބީ އަންދައިދޭ ކަމަށް ތަޖުރިބާކާރުން ބުނާ ބްރެކްފާސްޓްތަކުގެ ދެ ވައްތަރަކުން ދުވަސް ފަށައިގަންނަމާ ހިނގާށެވެ.\nބްލޫބެރީ އޯޓް ޕޭންކޭކްސް އާއި މެޕްލް ޔޯގަޓް\nމިއެއް ތައްޔާރުކޮށްލެއްވުމަށް ބޭނުންވާނެ އެއްޗިއްސަކީ އޯޓްސް އާއި ލޯ ފެޓް ޗީޒްގެ އިތުރުން ބިހާއި ބިހާއި ބްލޫބެރީސް އާއި ގްރީކް ސްޓައިލް ލޯ ފެޓް ޔޯގަޓެވެ. ދެން ބޭނުންވާނީ ވެނީލާ އެސެންސްކޮޅަކާއި މެޕްލް ސިރަޕެވެ. ތައްޔާރުކޮށް ކައްކާލަން ނަގާނީ ގާތްގަނޑަކަށް 15 މިނެޓެވެ.\nމި ބްރެކްފާސްޓްގައި ހިމެނޭ ބްލޫބެރީ އަށް ބަލާއިރު އެ މޭވާ އަކީ ހަށިގަނޑުގައި ހުންނަ ސަރުބީ ފަދަ ބޭކާރު މާއްދާތަކާ ދެކޮޅަށް ހަރަކާތްތެރިވާ ވިޓަމިނާއި ނިއުޓްރިއެންޓްސް ފޯރުކޮށްދިނުމަށް ނިކަން މަޝްހޫރު މޭވާ އެކެވެ. ޖޯޑެއްގެ ބްލޫބެރީސް ދުވާލަކަށް ނެގުމަކީ ވެސް ސިއްހަތަށް ވަރަށް ފައިދާވާނެ ކަމެކެވެ. މިއީ ވިޓަމިން ސީ އާއި މުހިންމު ފައިބާ އިން މުއްސަނދިވެފައިވާ މޭވާ އެކެވެ.\nބަނާނާ އެންޑް އާމަންޑް ބަޓާ ޓޯސްޓް\nމިއަށް ބޭނުންވާނީ އާމަންޓް ބަޓާ އާއި ބްރައުން ބްރެޑާއި ދޮންކޭލެވެ. ތައްޔާރުކޮށްލުމަށް ނަގާނީ ފަސް ވަރަކަށް މިނެޓެވެ. ތައްޔާރުކުރާނެ ގޮތަކީ ފާން ފޮތީގައި އާމަންޑް ބަޓާ އުނގުޅުމަށް ފަހު ފޮތިފޮއްޗަށް ކޮށާލާފައިވާ ދޮންކޭލުގެ ފޮތިތައް އޭގެ މަތީގައި އަތުރާލާނީ އެވެ. އެ ނިމުނީ އެވެ. ދެން ހަމަ ކާންވީ އެވެ.\nޔަގީނަށް ވެސް މިއީ ވަރަށް އާދައިގެ ބްރެކްފާސްޓެކެވެ. އެކަމަކު އޭގެ ފައިދާ ވަރަށް ވެސް ބޮޑެވެ.\nދޮންކޭލަނީ ވިޓަމިން ބީގެ ވައްތަރުތައް ގިނަ މޭވާ އެކެވެ. މި ވިޓަމިންސްގެ ބާވަތްތަކަކީ ޓީމެއްގެ ގޮތުގައި ގުޅިގެން ކާ އެއްޗެހި ހަކަތައަށް ބަދަލުކުރުމަށް މަސައްކަތްކުރާ މުހިންމު ވިޓަމިންސް އެވެ.\nދޮންކެޔޮ ވަކެއް އިހްތިޔާރުކުރާއިރު މާ ބޮޑަށް ދޮންވެފައި އޮންނަ ވަކަކަށް ވުރެ ރަނގަޅުވާނީ މުޅިން ނުވަތަ އެންމެ ފުރިހަމަ އަށް ދޮން ނުވާ ދޮންކެޔޮވަކެކެވެ.


Dhiraagu in 5G phone eh raajje ah thaaraf koffi\n09:26pm | Monday, 21 September 2020\nދިރާގުން 5ޖީ ފޯނެއް ރާއްޖެ އަށް ތައާރަފްކޮށްފި\nދެކުނު އޭޝިއާގައި އެންމެ ފުރަތަމަ 5ޖީ ހިދުމަތް ދޭން ފެށި ކުންފުނި ކަމަށްވާ ދިރާގުން ފުރަތަމަ ފަހަރަށް 5ޖީ ފޯނެއް ރާއްޖެ އަށް ތައާރަފްކޮށްފި އެވެ،\nމިއަދު ދިރާގުގެ ހެޑް އޮފީހުގައި ބޭއްވި ރަސްމިއްޔާތެއްގައި، ވާވޭ މޭޓް 20 އެކްސް ފޯނު ތައާރަފްކޮށްދެއްވީ ދިރާގުގެ ޗީފް މާކެޓިން އޮފިސަރު މަހުމޫދު ދަސަރު އެވެ.\nދިރާގުން ބުނީ، މި ރެއިން ފެށިގެން ދިރާގުގެ ވެބްސައިޓު މެދުވެރިކޮށް މި ފޯނަށް އޯޑަރު ކުރެވޭނެ ކަމަށެވެ. އަދި އަންނަ އާދިއްތަ ދުވަހުން ފެށިގެން، އޯޑަރު ކޮށްފައިވާ ފަރާތްތަކާ ފޯނު ހަވާލުކުރުން ކުރިއަށްދާނެ ކަމަށް އެ ކުންފުނިން ބުންޏެވެ.\nދިރާގުން މި ފޯނު ވިއްކަނީ 15،899 ރުފިޔާ އަށެވެ. ދިރާގުގެ ޕޯސްޓްޕެއިޑް ކަސްޓަމަރުންނަށް މި ފޯނު އިންސްޓޯލްމަންޓަށް ނެގޭއިރު، ޑައުންޕޭމަންޓުގެ ގޮތުގައި ދައްކަންޖެހެނީ 3،49 ރުފިޔާ އެވެ. ބާކީ ބައި، މަހަކު 1،129 ރުފިޔާގެ މަގުން އެއް އަހަރުދުވަހުގެ މުއްދަތަކަށް ބަހާލެވެ އެވެ.\nދިރާގުގެ 5ޖީ ހިދުމަތް މިހާރު ލިބެނީ ރާއްޖޭގެ އެންމެ އާބާދީ ބޮޑެތި ތިން ސަރަހައްދަކަށެވެ. އެއީ، މާލެ، ހުޅުމާާލެ، ވިލިމާލެ އަދި ވެލާނާ އިންޓަނޭޝަނަލް އެއާޕޯޓުގެ އިތުރުން، އައްޑޫ ސިޓީގެ ހިތަދޫގެ ބައެއް ސަރަހައްދުތަކާއި ހދ. ކުޅުދުއްފުށީގެ ބައެއް ސަރަހައްދުތަކަށެވެ. މި ސަރަހައްދުތަކުގައި، ދިރާގުން މިއަދު ތައާރަފްކުރި ވާވޭ މޭޓް 20 އެކްސް ފޯނު ބޭނުންކޮށްގެން ދިރާގުގެ ކަސްޓަމަރުންނަށް އިތުރު ޑޭޓާ ޗާޖަކާ ނުލާ، މިހާރު ވެސް ގެންގުޅޭ ސިމް ބޭނުންކޮށްގެން 5ޖީ ހިދުމަތް ތަޖުރިބާކޮށްލެވޭނެ އެވެ.\nއެންމެ ފަހުގެ 5ޖީ ހިދުމަތަކީ މިހާރު އެންމެ އާއްމުކޮށް ބޭނުންކުރާ 4ޖީ ހިދުމަތުގެ ސްޕީޑަށް ވުރެ 10 ގުނަ އަވަސް ހިދުމަތެކެވެ. މިއީ އަދި ވަރަށް ޅަފަތުގައި އުޅޭ ހިދުމަތަކަށް ވާއިރު، މުޅި ދުނިޔޭގައި ވެސް 5ޖީ ހިދުމަތް ލިބޭ ޑިވައިސްތައް އަދި ވަރަށް މަދެވެ.\nދިރާގުން މިއަދު ތައާރަފްކުރި ވާވޭ މޭޓް 20 އެކްސް ފޯނުގެ އެންމެ ހާއްސަ ކަމަކީ އެ ފޯނުގައި ހަރުކޮށްފައިވާ ހަތަރު ލެންސް ހިމެނޭ ކެމެރާ ސިސްޓަމެވެ. މި ފޯނުގައި ހިމަނާފައިވާ ކެމެރާތަކުގެ ތެރޭގައި 40 މެގަޕިކްސެލް، 20 މެގަޕިކްސެލް އަދި 8 މެގަޕިކްސެލް ކެމެރާ ހިމެނެ އެވެ. މީގެ އިތުރުން، ކުރިމަތީގައި ހަރުކޮށްފައިވާ ކެމެރާ އަކީ ވެސް 24 މެގަޕިކްސެލްގެ ކެމެރާ އެކެވެ.


ޑި ބްރޭނާއަށް އަނިޔާވެ ހަ ހަފުތާއަށް ކުޅުމާ ދުރަށް\nޑި ބްރޭނާއަށް އަނިޔާވުން\nސިޓީން ކުރިއަށް އޮތް ކުޅެން އޮތް 10 މެޗުގައި ޑި ބްރޭނާއަށް ނުކުޅެވޭނެ\nޑި ބްރޭނާއަށް އަނިޔާވީ އެސްޓަން ވިލާ އަތުން ސިޓީ މޮޅުވި މެޗުގައި\n23 ޖެނުއަރީ 2021 | ހޮނިހިރު 10:03\nމެންޗެސްޓާ ސިޓީއަށް ކުޅެމުން އަންނަ ބެލްޖިއަމުގެ މިޑްފީލްޑަރު ކެވިން ޑި ބްރޭނާ\nމެންޗެސްޓާ ސިޓީއަށް ކުޅެމުން އަންނަ ބެލްޖިއަމުގެ މިޑްފީލްޑަރު ކެވިން ޑި ބްރޭނާއަށް އަނިޔާވެ ހަ ހަފުތާއަށް ކުޅުމާ ދުރަށް ދާން ޖެހިއްޖެއެވެ.\nއުމުރުން 29 އަހަރުގެ ޑި ބްރޭނާއަށް އަނިޔާވީ އިނގިރޭސި ޕްރިމިއާ ލީގުގައި ބުދަ ދުވަހުގެރޭ 2-0 ން އެސްޓަން ވިލާ އަތުން ސިޓީ މޮޅުވި މެޗުގައެވެ. އެ މެޗުގައި ފަލަމަސްގަނޑަށް ލިބުނު އަނިޔާގެ ސަބަބުން މެޗުގެ 59 ވަނަ މިނެޓުގައި ޑި ބްރޭނާ ވަނީ ބަދަލުކޮށްފައެވެ. އަދި މެޗަށްފަހު ހެދި ޓެސްޓުތަކުން ޑި ބްރޭނާއަށް ލިބުނު އަނިޔާ ސީރިއަސް ކަމަށް އެ ކުލަބުން ވަނީ ހާމަކޮށްފައެވެ.\nސިޓީގެ ކޯޗު ޕެޕް ގާޑިއޯލާ ބުނީ އަނިޔާގެ ސަބަބުން ޑި ބްރޭނާއަށް ގިނަވެގެން ހަ ހަފުތާ ވަރު ގެއްލޭނެ ކަމަށް ޑޮކްޓަރުން މައުލޫމާތު ދީފައިވާ ކަމަށާއި، އަދި އެންމެ އަވަހަށްވެސް ޑި ބްރޭނާއަށް ކުޅުމަށް އެނބުރި އާދެވޭނީ ހަތަރު ހަފުތާގެ ތެރޭގައި ކަމަށެވެ. އެހެންކަމުން ސިޓީން ކުރިއަށް އޮތް ކުޅެން އޮތް 10 މެޗުގައިވެސް ޑި ބްރޭނާއަށް ނުކުޅެވޭނެ ކަމަށް އިނގިރޭސި މީޑިއާތަކުން ވަނީ ރިޕޯޓުކޮށްފައެވެ.\nމި ވަގުތު ރަނގަޅު ފޯމެއްގައި ސިޓީ އޮއްވައި ޑި ބްރޭނާއަށް އަނިޔާވުމަކީ އެ ޓީމަށް ލިބޭނެ ވަރަށް ބޮޑު ގެއްލުމެކެވެ. އެގޮތުން އަނިޔާގެ ސަބަބުން ޑި ބްރޭނާއަށް ޕްރިމިއާ ލީގުގައި އަންނަ މަހު ހަތްވަނަ ދުވަހު ލިވަޕޫލާ ދެކޮޅަށް ސިޓީ ކުޅޭ މެޗުގައިވެސް ޑި ބްރޭނާއަށް ނުކުޅެވޭނެ ކަމަށް ރިޕޯޓުތައް ބުނެއެވެ.\nމި ސީޒަނުގައި ޑި ބްރޭނާ މިހާތަނަށް މޮޅު ކުޅުމެއް ދައްކާފައިވާއިރު، އޭނާ ވަނީ މި ސީޒަނުގައި މިހާތަނަށް ކުޅުނު 23 މެޗުގައި ތިން ލަނޑު ޖަހައި، 15 ލަނޑު ޖަހަން ފުރުސަތު ތަނަވަސްކޮށްދީފައެވެ.\nޑި ބްރޭނާއަށް އަނިޔާވިއިރު، މި ވަގުތު ޕްރިމިއާ ލީގުގެ ދެވަނައިގައި ސިޓީ އޮތީ ކުޅުނު 18 މެޗުން ލިބުނު 38 ޕޮއިންޓާއެކުއެވެ. އަދި އެއްވަނައިގައި އޮތް ވާދަވެރި މެންޗެސްޓާ ޔުނައިޓެޑަށް 19 މެޗުން ވަނީ 40 ޕޮއިންޓް ލިބިފައެވެ. މި ފަހަކަށް އައިސް ސިޓީން ރަނގަޅު ނަތީޖާތަކެއް ނެރެފައިވާއިރު، އެ ޓީމުން ވަނީ އެއްވެސް މުބާރާތެއްގައި މެޗަކުން ބަލިނުވެ 16 މެޗު ހަމަކޮށްފައެވެ.


ACC Ah Menbarun Ayyan Kuran Nasheed Nufooz Foaruvaa Kamah Thuhumath Kurevihje - Vaguthu\nކުރީގެ ރައީސް މުހައްމަދު ނަޝީދު ބޭނުންފުޅުވާ ބޭފުޅުންތަކެއް އެންޓި ކޮރަޕްޝަން ކޮމިޝަން (އޭސީސީ) އަށް އައްޔަން ކުރައްވަން އެމަނިކުފާނު ނުފޫޒު ބޭނުން ކުރައްވާ ކަމުގެ ތުހުމަތު ކުރެވިއްޖެއެވެ.\nއޭސީސީގެ މެންބަރުންގެ ދައުރު ހަމަވާތީ އޭސީސީ އަށް ފަސް މެންބަރަކު އައްޔަން ކުރެއްވުމުގެ މައްސަލަ މިހާރު އޮތީ ރައްޔިތުންގެ މަޖިލީހުގައެވެ.\nއޭސީސީގެ މެމްބަރުކަމުގެ ފަސް މަގާމަށް ކުރިމަތިލާން ކުރި އިއުލާނާ ގުޅިގެން 68 ބޭފުޅަކު އެ މަގާމުތަކަށް ކުރިމަތިލިއިރު، ހުރިހާ ބޭފުޅުންގެ ނަންތައް ރައީސް އިބްރާހިމް މުހައްމަދު ޞާލިހް ރައްޔިތުންގެ މަޖިލީހަށް ފޮނުއްވި އެވެ. އެކަމަކު، އޭގެ ތެރެއިން ކޮމިޝަނަށް އައްޔަން ކުރަން ރައީސް ފާހަގަ ކުރައްވާ 12 ބޭފުޅެއްގެ ނަން ވަކިން ފާހަގަ ކުރެއްވި އެވެ.\nމަޖިލީހަށް ރައީސް ޞާލިހް ފޮނުއްވި 12 ބޭފުޅުންގެ ތެރޭގައި "ނަޝީދަށް ކަމުނުދާ ބޭފުޅުންތަކެއް އެބަތިއްބެވި" ކަމަށް ނަން ހާމަކުރަން ބޭނުންނުވާ ސަރުކާރުގެ އޮފިޝަލަކު "ވަގުތު" އަށް މައުލޫމާތު ދެއްވަމުން ވިދާޅުވިއެވެ.\nއޭސީސީ އަށް އައްޔަން ކުރާނެ މެންބަރުންގެ ނަންތައް ދިރާސާ ކުރެއްވުމަށް ފަހު ކޮމެޓީގެ ރިޕޯޓް އެކުލަވާލިތާ ހަފްތާއެއް ވެފައި ވާއިރު ވެސް އެރިޕޯޓްގެ ބަހުސް މަޖިލީހުގެ ތަޅުމުގައި ކުރިއަށް ގެންގޮސްފައެއް ނުވެއެވެ. ނަމަވެސް ތިން ދުވަހެއްގެ މަތިން ރިޕޯޓަށް ބަހުސް ކުރުން މަޖިލީހުގައި ތާވަލް ކުރިއެވެ. ކޮންމެ ދުވަހަކު ވެސް ރިޕޯޓަށް ބަހުސް ކުރުން ތާވަލް ކުރުމަށް ފަހު ޖަލްސާ ނިންމާލާފައި ވަނީ ރިޕޯޓަށް ބަހުސް ނުކޮށެވެެ.\nއޭސީސީ އަށް އައްޔަން ކުރާނެ މެންބަރުންގެ ނަންތައް ދިރާސާ ކުރެއްވުމަށް ފަހު ކޮމެޓީން އެކުލަވާލާފައިވާ ރިޕޯޓަށް ބަހުސް ކުރުން މިއަދުގެ ޖަލްސާ އަށް ވެސް ވަނީ ތާވަލް ކޮށްފައެވެ.\n"ވަގުތު" އަށް މައުލޫމާތު ދެއްވި ސަރުކާރުގެ އޮފިޝަލް ވިދާޅުވީ "ނަޝީދު މިހާރު މަސައްކަތް ކުރައްވަނީ ކޮންމެވެސް އުކުޅަކުން އޭސީސީގެ މެންބަރު ކަމަށް ނަޝީދު ބޭނުންފުޅުވާ ބޭފުޅުންތަކެއް ގެންނަވަން" ކަމަށެވެ.\n"ރައީސް ޞާލިހް 12 ބޭފުޅަކު ސެލެކްޓް ކުރައްވާފައި ވަނިކޮށް އެއިން ބޭފުޅަކު ކަޓުވާލުމަށް އަނެއްކާ އިތުރު ނަންތަކެއް ހުށަހަޅުއްވަން ރައީސް އަށް އަންގަވައިފިނަމަ މައްސަލަ ގޯސްވެދާނެތީ ނަޝީދު މިހާރު ރޭއްވެވުމެއް ރާއްވަމުން ގެންދަވާ ކަމަށް މައުލޫމާތު ލިބެނީ." އޭނާ ވިދާޅުވިއެވެ.\nނަޝީދު މިހާރު ވަނީ މިނިވަން މުއައްސަސާތަކަށް މެންބަރުން އައްޔަން ކުރުން ސީދާ އެމަނިކުފާނުގެ ބެއްލެވުމުގެ ދަށުން ކުރިއަށް ގެންދެވުމަށް ކޮމެޓީއެއް އުފެއްދެވުމުގެ މަސައްކަތް ވެސް ފައްޓަވާފައެވެ. އެކޮމެޓީގައި ނަޝީދު މަޖިލީހުގެ ރައީސްގެ ހައިސިއްޔަތުން ބައިވެރިވެ ވަޑައިގެން ކޮމެޓީގެ އިތުރު މެންބަރުންގެ ގޮތުގައި ކޮމެޓީގެ ތަކުގެ މުގައްރިރުންނާއި، ޕާޓީތަކުގެ ލީޑަރުން ހިމަނުއްވަން ނަޝީދު ވަނީ ނިންމަވާފައެވެ.\nއޭސީސީ އަށް މެންބަރުން އައްޔަން ކުރަން ނަޝީދު ނުފޫޒު ފޯރުއްވާ ކަމަށް ތުހުމަތު ކުރެވިފައި ވާއިރު ސަރުކާރު ހިންގުމުގެ ނިޒާމްގެ ތެރެއަށް ރައްޔިތުންގެ މަޖިލިސް ވަންނަ ކަމަށް ބުނެ ގިނަ ބައެއްގެ ފާޑުކިޔުން ވަނީ މަޖިލީހަށް އަމާޒުވެފައެވެ.\nބޮމުގެ ހަމަލާގައި ޒަހަމްވި ބޮޑީގާޑުންގެ ހާލު ރައީސް ނަޝީދު ބައްލަވައިފި\nމީނަގެ ދުއްތުރާ ޅަމީދަލަކަށް ވުރެ ބޮޑުވާނެ، ގައުމުގެ ރައީސްމީހާ ކަމައް ހެދިގެން އުޅެނީ، މިހެން ހަދަމުންގޮސް އިބޫއަށް ވަރުގަދަ ލޮޓިއެއް ދޭނެ،\nއޮގަސްޓް 7, 2019 09:15\nމިހާރު ހުރިހާ ކަމެއް އެހިނގަނީ ނަޝީދުގެ ނުފޫޒުން. އެކަކުގެ އަތްމައްޗައް ހުރިހާ ބާރުތަކެއް ދިނީމާ ވާ ގޮތް ދިވެހިންނަށް މާ ދުރުނޫން މުސްތަޤުބަލައެއްގައި އެނގޭނެ. މިހާރު ވަރަށް ފޮނި ބޮޑުވެފައި އެބަ އެނބުރޭ އެންމެން، މާ މޮޅު ކަމެއް ކުރެވުނު ކަމަށް ހީކޮށް.\nއޮގަސްޓް 7, 2019 09:16\nތީއާކަމެންނޫނޭ މީނައަބަދުވެސްބަލާނީ ހާމާނުކަން ތައްކުރާގޮތައް\nއޮގަސްޓް 7, 2019 09:29\nމީނާގެ އަތް ދައުލަތުގެ ކަންކަމުގެ ތެެރެއަށް ބޭނި ވަރަކަށް ކަންކަން ދާނީ ގޯހުން ގޯހަށް މީނާއަކީ ކުރިންވެސް ފޭލްވެފައި ވާ މީހެއް މިކަންކަން މިދަނީ ގޯހުން ގޯހަށް\nނަޝީދު މަޖިލިސް ރައީސް ގެ މަޤާމުގައި އިނދެ މަޖިލިހުގައި ތިބި އަމިއްލަ ސިކުނޑީގެ ބޭނުން ކުރުމުގެ ބަދަލުގައި ހަމައެކަނި ނަޝީދުގެ ސިކުނޑިން ވިސްނާ މެމްބަރުން އެގޮތުގައި ތިބިހާ ހިނދަކު ރައްޔިތުން އިންތިޚާބުކުރި ރައީސް ސޯލިހުގެ ސަރުކާރު ފުރިހަމަޔަށް ހިންގުމަކީ ވާނެކަމެއް ނޫން. މީ ކެނެރީގެއާއި ސިއްކަގެ ގެއާއި ދެމެދު ހިނގާ ފިނި ހަނގުރާމައެއް. ކުރިއަށް އޮތް ތަނުގައި މިހަނގުރާމައިގެ ސިލްސިލާ ހަރަކާތްތަށް މިއަށްވުރެ ފާޅުކަން ބޮޑުކޮށް ފެނިގެންދާނެ. އަދި ނަޝީދު އަޑީގައި ހުރެގެން އެހެން މީހުން ލައްވާ ނުސީދާކޮށް ރައީސް ސޯލިހުގެ ވެރިކަމަށް ކިޔަމުން ގެންދާ ފާޑުކިއުން ނަޝީދުގެ އަނގައިން ފާޅުކަން ބޮޑުގިތެއްގައި ކިޔާތަން ވަރަށް އަވަހަށް ފެނިގެން ދާނެ. ނަޝީދު ދައްކަން ބޭނުންވަނީ ރިޔާސީ ނިޒާމް ކަމުނުދާކަމަށް އަދި ރާއްޖެއަށް ކަމުދަނީ ބަރުލަމާނީ ނިޒާމްކަން. ސަބަބަކީ ރާއްޖޭގައި ތިބި ނަޝީދު ފަދަ ޔާމީން ފަދަ ރައްޔިތުންގެ މެޖޯރިޓީ މީހުންގެ ރުހުމާއި ތާއީދު ނުލިބޭ ފެއިލްޑް ޕޮލިޓިޝަނުންނަށް ރިޔާސީ ނިޡާމެއްގައި ވެރިކަމަށް ކުރިމަތި ލައިގެން ނުހޮވޭނެކަން އެމީހުންނަށް އެނގޭތީ ވެރިކަމަށް އެމީހުންނަށް އާދެވޭނެ ހަމައެކަނި ގޮތަކީ ބަރުލަމާނީ ނިޒާމެއް އޮވެގެން ކަމަށް ވާތީ.\nއަދި ވެރިކަން ހިނގާ ބާރުގެ ތެރެއަށް ނަޝީދު އަޑީގައި ހުރެ މަޖިލިހުން އަތްބާނައިގެން ރައީސް ސޯލިހްގެ ވެރިކަން ހިންގުނަނުދީ ސްލޯ ސްޕީޑަކަށް ވައްޓާލައިގެން މިއުޅެނީ ރައީސް ސޯލިހުގެ ޝަޙްސިއްޔަތަކީ ރައްޔިތުން ބަލައިގަންނަ އަދި ވަރަށް ޕޮޕިއުލާ ޝަޙްސިއްޔަތަކަށް ވަމުން ދާތީ އެކަން ނަޝީދަށް ހަޖަމު ނުކުރެވިގެން. މަޖިލިސް މެޖޮރިޓީ ހޯދީކީ ރައިސް ސޯލިހުގެ ވެރިކަން ހިނގަން އެހީތެރިވާކަށް ނޫން. އެއީ ރައީސް ސޯލިހުގެ ވެރިކަމުގައި އޮބިއަޅަން! މަޖިލިސްގެ ސުޕާރ މެޖޮރިޓީ ދިނުމުގެ ހިތިރަހަ މިފަހަރު ރަންގަޅަށް ލާނެ.\nއޮގަސްޓް 7, 2019 10:22\nމިޤަވްމަށް ހަމަޖެހުމެއް އަންނާނީ ޢިއްޒަތްތެރިންގެ ގޭގެ މޭޒުދޮށުން ނުކުމެގެން އޮތްހާ ތަނަކު ދުވެ ނުބެހޭ ކަންތަކާ ބެހޭ މިކީ މައުސެއްހެން މިއުޅޭ ކަލޭގެ މަތަކޮށްގެން.\nއޮގަސްޓް 7, 2019 10:26\nޓަގުބެ ނަގާފަ ރާއްޖެ ދެކުނު އެންމެ ކޮރަޕްޓް ބޭފުޅަކީ ކެނެރީ ނަޝީދުކަން އަޅުންމެން ފާހަގަކުރަނީ އުފަލާއި ފޯރިޔާ ޖޯޝާއި ޔަގީންކަމާއި އެކު\nއޮގަސްޓް 7, 2019 10:43\n3ބާރު މުށަށްލައްވައިގެން މަނިކުފާނު ތިއުޅުއްވަނީ އަޅުގަނޑުމެންނަށް ކިހިނެއް ހައްދަވާނަމޭ ހިތާތޯ؟\nއޮގަސްޓް 7, 2019 10:44\nނުފޫޒު ފޯރުވޭވަރު މީހުންނަށްދޯ އެކަން ވާނީ ..... ???\nއޮގަސްޓް 7, 2019 10:47\nމިގައުމުގައި މި ބުނާ އައްނި ސައިޒް ކޮށްލެވޭނެ މީހަކު ނުވަތަ ބަޔަކު ނެތީބާ އެހެންވެއްޖެކަމައް ވަނީނަމަ ގައުމު ގެއްލިހިނގައިދާނެ..މީވަރައްވާހަކަ..\nއޮގަސްޓް 7, 2019 11:15\nކޮބައިތޯ މައްސަލައަކީ މިހާރުގެ މަޖިލަީހަކީ ހިންގުންތެރި މަޖީހެކެވެ ކޮންމެކަމެއް މަޖިލީހުން\nހައްލުކުރާނެއެވެ މަގުހެދުމާ ނަރުދަމައާ ބަނދަރު\nގެދުމާ މަސްވެރިން ބާނާމަސް ގަތުމާއި މިހެން\nގޮސް ދެންކިޔާނެކަމެއްނެތް އިނގޭތޯ ފަނޑިޔާރުނގެ މައްސަލަތައްވެސް ފްޓްބޯޅަ ކުޅުން\nތެރިންނަށް އިނާމުދިނުންވެސް އަދި ކޮބާއި މީހަކަށް އާސަންދަ ނުލިބުނަސް މަޖިލީހުގެ ރައީސަށް ހުށަހަޅުއްވަންވީ އެމަނިލުފާ އެކަމެއް\nމަޖިލީހުގެ ތެރެއިން ހައްލުކޮށް ދެއްވާނެ އިގޭތޯ\nކިހާ ހިންގުންތެރިތޯ ރެއެއް ދުވާލެއް ބެއްލެވުމެއް\nނެތި އެހިންގަވަނީ ކިހާ މޮޅަކަށްތޯ.\nއޮގަސްޓް 7, 2019 12:08\nނޫނޭ އެބަތިބި ތިކަލޭގެ ސައިޒުކޮއްލާކައް އިރާދަކުރެއްވިއްޔާ އެއްވެސްކަމެއްނޫން ކުރީގަވަސްއޮން ނާނީ ސައިޒުކޮއްފަ އަދިމިތިބީމަޑު މަޑުން\nއޮގަސްޓް 7, 2019 13:22\nއަންނި ބޭނުންވަނީ އެމްޑީޕީގެ ނާއިބްރައީސް ޝިފާޒްގެ ކޮއްކޮ ޒީނިޔާ އޭސީސީ އަށް އައްޔަނުކުރަން. ރައީސް އިބޫ ފޮނުއްވި ނަންނަތަކުގެ ތެރޭގައި ޒީނިޔާގެ ނަން ހިމެނިފައިވީ ނަމަވެސް ކޮމެޓީއިން ނަންތައް ދިރާސާކޮށް މާކްސް ދިނުމުން، ފާސްވާ ވަރަށް ޒީނިޔާ އަށް މާކްސް ލިބިފައި ނުވޭ.\nއޮގަސްޓް 7, 2019 13:25\nބަލަ އޭނާއަށް އެހާ ނުފޫޒު ގަދަކުރެވެންވީ ކީއްވެބާ؟ އޭނާއަކީ ވަކި ކާކުތަ؟ ތިޕާޓީގައި ހަމަ ނެތީތަ އޭނާ ޒައިޒުކޮށްލާނެމީހެއްވެސް؟ މީނާ މިހާވެއްޖެނޫން މިޤައުމަށްހުރި ނުރައްކަތެރި ކެންސަރަކަށް؟؟؟؟؟؟؟؟؟؟؟\nއޮގަސްޓް 7, 2019 15:07\nޢެކަންވާ އެގިއްޖެ. ހަވަނައިގަ އޮތް ނިޔާޒު އިބްރާހިމް ނުނަގާ ހަތްވަނައިގަ އޮތް މީހަކު ނެގީމަ. އިންސާފުގެ ބަފާތީ. އެގަންޖާ 19 ވަރަށް ތަފާތު. ނިޔާޒޫ ކަލޭ ހަތަރެސްފައި ޖަހާ.\nއޮގަސްޓް 19, 2019 20:50\nމީނާގެ ދުއްތުރާ މުޅިގައުމަށް ފޯރާންފަށައިފި


Thafaathu nahthaalan jeheynee dhandumathin: Segrt | Mihaaru\nގައުމީ ޓީމުގެ ޕްރެކްޓިހުގެ ތެރެއިން ސެގާޓް.-- ފޮޓޯ: ހުސެއިން ވަހީދު/ މިހާރު\nތަފާތު ނައްތާލަންޖެހޭނީ ދަނޑުމަތިން: ސެގާޓް\n10 އޮކްޓޯބަރ 2019 - 08:375comments\nވޯލްޑް ކަޕް ކޮލިފައިންގައި މިރޭ ސީރިއާއާ ދެކޮޅަށް ރާއްޖެ ނުކުންނައިރު، މި ގްރޫޕްގެ ފޭވަރިޓުންނަކީ ޗައިނާ އާއި ސީރިއާކަން ގަބޫލުކުރަން ޖެހޭ ކަމަށާއި އެހެން ނަމަވެސް ހާލަތު ބަދަލުކުރަން ދަނޑުމަތީގައި ކުރެވުނު ހުރިހާ މަސައްކަތެއް ކުރަން ޖެހޭނެ ކަމަށް ގައުމީ ކޯޗު ޕީޓަ ސެގާޓް ބުނެފި އެވެ.\nކޮލިފައިން ގްރޫޕް އޭގައި ވާދަކުރާ ފަސް ޓީމުގެ ތެރެއިން ޕޮއިންޓެއް ނުލިބި އޮތީ ގުއާމް އެވެ. ދެން އޮތް ހަތަރު ޓީމު ކަމަށްވާ ޗައިނާ، ސީރިއާ، ފިލިޕީންސް އަދި ރާއްޖެ އަށް ވަނީ ތިން ޕޮއިންޓް ލިބިފަ އެވެ. ފައިދާ ގޯލުގެ ތަފާތުން މި ހަތަރު ޓީމު ރޭންކް ކުރެވިފައިވާއިރު، އެއް ވަނައިގައި އޮތީ ޗައިނާ އެވެ. ދެ ވަނައިގައި ސީރިއާ އޮތްއިރު، ތިން ވަނަ ލިބެނީ ފިލިޕީންސް އަށެވެ. ރާއްޖެ އޮތީ ހަތަރު ވަނައިގަ އެވެ.\nރާއްޖޭން މި ފަހަރުގެ ކޮލިފައިންގައި ކަނޑައަޅާފައިވާ އަމާޒަކީ ތިން ވަނަ ހޯދައި 2023 ވަނަ އަހަރުގެ އޭޝިއަން ކަޕަށް ކޮލިފައިވުމަށް މަސައްކަތްކުރުމެވެ. ހަތަރު ވަނަ އަށް ދިޔަ ކަމުގައި ވިޔަސް އޭޝިއަން ކަޕަށް ކޮލިފައިވުމުގެ އުނދަގޫ މަގެއް ރާއްޖެ އަށް އޮންނާނެ އެވެ.\nކޮލިފައިންގައި މިރޭ ޔޫއޭއީގައި ސީރިއާއާ ދެކޮޅަށް ކުޅޭ މެޗުގެ ކުރިން އޮތް ނޫސްވެރިންގެ ބައްދަލުވުމުގައި ސެގާޓް ބުނީ މި ގްރޫޕްގައި އޮތް ޗައިނާ އާއި ސީރިއާ އަދި ފިލިޕީންސް އަކީ އޭޝިއަން ކަޕްގައި ކުޅެފައިވާ ޓީމުތައް ކަމަށާއި ރާއްޖޭން އެ އަމާޒަށް ވާސިލްވާން މަސައްކަތްކުރާއިރު ކުރިމަތީގައި އޮތީ އުނދަގޫ މަސައްކަތެއްކަން ގަބޫލުކުރަންޖެހޭ ކަމަށެވެ.\n"ޗައިނާ، ސީރިއާ އަދި ފިިލިޕީންސް ޔަގީނުން ވެސް މި ތިން ޓީމުގެ އަމާޒަކީ ވޯލްޑް ކަޕް. ޗައިނާ އާއި ސީރިއާ އޮތީމަ ވަރަށް އުނދަގޫ. ޗައިނާ އާއި ސީރިއާ އަތުން ލިބޭ ކޮންމެ ޕޮއިންޓަކީ ބޯނަހެއް. ޗައިނާ އާއި ސީރިއާ އަކީ ކަރުދާހުގައި ލިޔެވިފައި އޮންނަ ގޮތަށް ބަލާއިރު ފޭވަރިޓް. އެކަން ގަބޫލުކުރަން. އެކަމަކު ދަނޑުމަތީގައި އެކަން ބަަދަލުކުރަން އަހަރެމެން މަސައްކަތްކުރާނަން،" ސެގާޓް ބުންޏެވެ.\nކޮލިފައިންގައި ރާއްޖެ ކުޅުނު ފުރަތަމަ މެޗުން ވަނީ 1-0 އިން ގުއާމް އަތުން މޮޅުވެފަ އެވެ. ދެ ވަނަ މެޗުން އަމިއްލަ ގައުމުގައި ޗައިނާ އަތުން ވަނީ 5-0 އިން ބަލިވެފަ އެވެ. ސެގާޓް ބުނީ ފުރަތަމަ ކަމަކަށް ގުއާމް އަތުން ލިބުނު ތިން ޕޮއިންޓް އޮތުމަކީ މި ވަގުތަށް ވަރަށް ބޮޑު ހިތްހަމަޖެހުމެއް ކަމަށެވެ. އަދި ސީރިއާ އިން ރަށުންބޭރުގައި ފިލިޕީންސް އަތުން 5-2 އިން މޮޅުވުމުން އެ ޓީމުގެ ފެންވަރު އެނގޭ ކަމަށާއި އަމާޒަށް ވާސިލްވުމަށް ކުރާ މަސައްކަތުގައި ރާއްޖޭން ފަސް އެނބުރި ނުބަލާނެ ކަމަށް ސެގާޓް ބުންޏެވެ.\n"އަމާޒަކީ ތިން ވަނަ ހޯދުން. އެކަމަކު މި ވަގުތު ކުރިމަތީގައި މި އޮތީ ސީރިއާ މެޗު. އެއީ ވަރަށް ވަރުގަދަ ޓީމެއް. ޗައިނާ ފަދަ ކޮލިޓީ ޓީމެއް. އަހަރެމެންނަށް ނަތީޖާ ނުނެރެވުނަސް މި ވަގުތު ތާވަލަށް ނުބަލާނަން. ބޭނުންވަނީ ކޮލިފައިން ނިމޭއިރު އޮންނަ މަގާމެއް ބެލުން،" ރާއްޖެ އަށް މިދިޔަ އަހަރުގެ ސާފް ސުޒުކީ ކަޕް ކާމިޔާބު ކޮށްދިން ސެގާޓް ބުންޏެވެ.\nޗައިނާއާ ދެކޮޅަށް ކުޅުނު މެޗުގެ ތެރެއިން ރާއްޖޭގެ ފޭދޫ އިއްބެ (ކ) ބޯޅަ ހިފައިގެންދާން މަސައްކަތްކުރަނީ. -- ފޮޓޯ: ހުސެއިން ވަހީދު/ މިހާރު\nސީރިއާ މެޗަށް ނުކުންނައިރު ރާއްޖެ އަށް އޮތް އެންމެ ބޮޑު ކަންބޮޑުވުމަކީ ސަސްޕެންޝަނާއި އަނިޔާގެ މައްސަަލަ އެވެ. ސަސްޕެންޝަނުގެ ސަބަބުން ގައުމީ ޓީމުގެ ކެޕްޓަން އަކުރަމް އަބްދުލް ގަނީ (އަކޫ) އާއި އިބްރާހިމް މަހުދީ (ފޭދޫ އިއްބެ) މި މެޗުގައި ނުކުޅޭނެ އެވެ. އަދި އަނިޔާގެ ސަބަބުން އިބްރާހިމް ވަހީދު ހަސަން (އިއްބެ) ވެސް ހުރީ ޓީމާ ދުރުގަ އެވެ.\n"މިއީ އަކޫ ނުލައި ރަސްމީ ބޮޑު މެޗެއް ކުޅޭ ފުރަތަމަ ފަހަރު. އެތަން ދައްކާނެ. އަނެއްކޮޅުން އަހަރެމެންގެ ވަރަށް މުހިއްމު ފޯވާޑެއް ފޭދޫ އިއްބެ. އޭނާ ނެތް. އޭނަ އާއި އިއްބެގެ ކޮމްބިނޭޝަން ނެތުން ވެސް އެ މައްސަަލައެއް. މި ކަންތައްތައް މިހެން ހުއްޓަސް އަހަރެން ރޮއިފައި ޝަކުވާކުރަން ނެތިން. އަހަރެންގެ ނަޒަރުގައި އަބަދުވެސް އެންމެ މޮޅު ގޮތަކީ އޮތް ޓީމު ވީ އެންމެ ރަނގަޅަށް ގެންގުޅުން. އެ އަޒުމުގައި ކުޅުންތެރިން ތިބީ،" ސެގާޓް ބުންޏެވެ.\nމި ފަހަރުގެ މެޗަށް ރާއްޖޭން ނެގި ޓީމުގައި އަލީ އަޝްފާގު (ދަގަނޑޭ) ވަނީ ހިމަނައިފަ އެވެ. އެންމެ ފަހުން ގުއާމް މެޗަށް ނުދިއުމުން ޖޫރިމަނާކުރި އަލީ ފާސިރު (ސެންޓޭ) އާއި އަހުމަދު ރިޒުވާން (ރިޒޭ) އަށް ޓީމުން ފުރުސަތު ނުދެ އެވެ. އެކަމަކު 19 އަހަރުން ދަށުގެ ގައުމީ ޓީމުގެ ތިން ކުޅުންތެރިއަކަށް ވަނީ ފުރުސަތު ދީފަ އެވެ.\nސެގާޓް ބުނީ އުމުރާގެ އަޅުކަން ފުރިހަމަކޮށް ކުޅުންތެރިން ތިބީ ރަނގަޅު ރޫހެއްގައި ކަމަށާއި އެ މަންޒަރު ޕްރެކްޓިހުގައި ކުޅުންތެރިންގެ ފަރާތުން ފެންނަ ކަމަށެވެ. އަދި އުއްމީދަކީ ސީރިއާއާ ދެކޮޅަށް ރާއްޖެ ބޭނުންވާ ގޮތަށް ރަނގަޅު ކުޅުމެއް ދައްކައި ނަތީޖާ އަކަށް މަސައްކަތްކުރުން ކަމަށް ބުންޏެވެ.\n"މެޗުގެ ކުރިން އެ މެޗެއްގެ ވަކި ޓާގެޓްތަކެއްގެ ވާހަކަ އަހަރެން ނުދައްކާނަން. އެއް ޕޮއިންޓް ލިބުނަސް ޕޮއިންޓެއް ނުލިބުނަސް އަހަރެމެންގެ ކުޅުން ދައްކަންޖެހޭ އެއީ ދެން އޮތް މެޗަކަށް ވެސް ފައިދާނެގޭނެ ކަމެއް. ކުޅުންތެރިން އެންމެ މޮޅަށް ކުޅެގެން އަހަރެމެންނަށް އެކަށީގެންވާވަރުގެ ނަތީޖާއެއް ނެރެންވީ،" ސެގާޓް ބުންޏެވެ.\nރާއްޖޭން ވަނީ 2012 ވަނަ އަހަރު އިންޑިއާގައި އޮތް ނެހްރޫ ކަޕްގައި ސީރިއާ އަތުން 2-1 އިން މޮޅުވެފަ އެވެ. ދަގަނޑޭގެ ގޯލުން ރާއްޖެ ލީޑުނަގާފައިވަނިކޮށް ސީރިއާ އަށް އެއްވަރުކޮށްދިނީ މެޗުގެ 81 ވަނަ މިނިޓްގައި އަލާ ޝިބްލީ އެވެ. ރާއްޖެ މޮޅުވީ އިތުރު ވަގުތުގައި އަހުމަދު ރަޝީދު (އައްމަޑޭ) ވައްދާލި ގޯލުންނެވެ.\nއެންމެ ފަހުން ރަޝިއާގައި ބޭއްވި ފީފާ ވޯލްޑް ކަޕަށް ސީރިއާ ކޮލިފައިނުވީ ޕްލޭއޮފް ބުރުގައި އޮސްޓްރޭލިއާ އަތުން ބަލިވުމުންނެވެ. ސީރިއާގެ ކުރީގެ ކުޅުންތެރިޔާ ފަޖުރު އިބްރާހިމްގެ ކޯޗުކަމުގައި ކުޅޭ އެ ޓީމުން މި ފަހަރު އަމާޒުހިފާފައިވަނީ 2022 ވަނަ އަހަރު ގަތަރުގައި އޮންނަ ވޯލްޑް ކަޕަށް ކޮލިފައިވުމަށެވެ.\nދުބާއީގެ ރާޝިދު ސްޓޭޑިއަމްގައި ސީރިއާ އާއި ރާއްޖެ ކުޅޭ މެޗު ފަށާނީ މިރޭ ރާއްޖެ ގަޑިން އިރުއޮއްސި7ޖަހާއިރު އެވެ. ސީރިއާގައި ހަނގުރާމަ ކުރިއަށްދާތީ އެ ގައުމުގެ ހޯމް މެޗުތައް އާއްމުކޮށް ކުޅެނީ ދުބާއީގަ އެވެ.


އެޓެންޑެންޓް (އެސް.އެސް.2 / 02 މަޤާމު)\nމަޤާމް :އެޓެންޑެންޓް (އެސް.އެސް..2 / 02 މަޤާމު)\nނޭޝަނަލް ޑްރަގް އޭޖެންސީ / ޑްރަގް އޮފެންޑަރސް ރިމާންޑް ސެންޓަރ (ކ.ގުޅީފަޅު) އެޑްމިނިސްޓްރޭޝަން އެންޑް ރެކޯޑް މެނޭޖްމަންޓް ޔުނިޓް\nރިސްކު އެލަވަންސް: (ސިވިލް ސަރވިސްގެ މުވައްޒަފުންނަށް ދޭ އެލަވަންސް ފޮތުގެ G207.1ގައިވާ ގޮތުގެ މަތީން)\nސަޕޯޓިންގ ކޯ އެލަވަންސްގެ ގޮތުގައި މަހަކު 1200.00 ރުފިޔާ\nބަލިމީހުން އެއްތަނުން އަނެއްތަނަށް އުފުއްލުމާއި އަދި ބަލިމީހުން ސިއްހީ ފަރުވާދޭ ކްލިނިކަށް ގެންދިއުން.\nސިއްހީ ފަރުވާދޭ ތަނުގައި ގެންގުޅޭ ތަކެތި ސާފުކޮށް ގެންގޮސް ގެނައުމާއި ލިނަންގެ އިންޥެންޓްރީ ބެލެހެއްޓުން.\nކޮންމެ ޑިއުޓީއެއްގައި ސިއްހީ ފަރުވާދޭތަން ކުނިކަހާ ފެންފޮތިލާ ސާފުކުރުން.\nފާޚާނާތަކާއި ޔުޓިލިޓީ ކޮޓަރިއާއި ސިންކުތައް ސާފުކުރުން.\nބަލިމީހުންނަށް ޚިދުމަތް ދިނުމުގައި ނަރުހުންނަށް އެހީތެރިވެދިނުން.\nސިއްހީ ފަރުވާދޭ ތަން ނުވަތަ މަރުކަޒުން ބާއްވާ އެކިއެކި ކަންކަމުގައާއި ކުއްލި ހާލަތްތަކުގައި ދިމާވާ ކަންކަމުގައި ހާޟިރުވެ އެހީތެރިވުން.\nޑިއުޓީ ނިންމާފައިދާއިރު ނުނިމި ހުންނަ މަސައްކަތްތައް ޖެހިގެން އަންނަ އެޓެންޑެންޓަށް ކިޔާދީ އަންގައި ދިނުން.\nބަލިމީހުންނަށް ބޭނުންވާ ފޮތި،ބާލީސްއުރަ، ބެޑްޝީޓްފަދަ ތަކެތި އަދި ގމަސައްކަތަށް ބޭނުންކުރާ އާލާތްތައް ރައްކާތެރިކަމާއި ފަރުވާތެރިކަމާއެކު ތަންތަނަށް ގެންގޮސް ގެނައުން.\nބަލިމީހުން ބޭނުންކޮށްފައިވާ ތަކެތި ތަނުގައި ހެދިފައިވާ ގައިޑްލައިންއާއ އެއްގޮތަށް ގެންގުޅުމާއި، ބަލިމީހުން ބޭނުންކޮށްފައިވާ ޖަރާސީމް އެކުލެވޭ ތަކެއްޗާއި އެހެނިހެން ކުނިވަކިކޮށް ރައްކާތެރިކަމާއެކު ނައްތައިލުމަށް ގެންދިއުން.\n10.މަތީގައިވާ މަސައްކަތްތަކުގެ އިތުރުން އެން.ޑީ.އޭގެ ރަސްމީ މަސައްކަތްތަކަށް އަންނަ ބަދަލަކާއި ގުޅިގެން ނުވަތަ އެހެންގޮތަކުންވެސް ޙަވާކުރެވޭ ރަސްމީ މަސައްކަތްތައް ހަވާލްކުރެވޭ މުއްދަތެއްގައި، ހަމަޖެހިފައި އޮންނަ އުސޫލްތަކާއި އެއްގޮތައް ކުރުން.\nދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް2ގެ ސަނަދެއް ޙާޞިލްކޮށްފައިވުން ނުވަތަ ގްރޭޑް 8 ނިންމާފައިވުން.\nޕޭޝަންޓް ކެއަރ ސަރވިސް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ03 ފެބުރުވަރީ 2021 ވާ ބުދަ ދުވަހުގެ 12:00ގެ ކުރިން، ނޭޝަނަލް ޑްރަގް އޭޖެންސީގެ ހެޑް އޮފީސް (ގ. ގްރީންގެ، ކ. މާލެ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފި ނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 ފެބުރުވަރީ7އާއި 2021 ފެބްރުވަރީ 11 އާ ދެމެދު ނޭޝަނަލް ޑްރަގް އޭޖެންސީ، ކ. މާލެ ގައެވެ.\n14 ޖުމާދަލްއާހިރު 1442\nސުންގަޑި: 03 ފެބުރުވަރީ 2021 1200


މެންބަރުންގެ ޚިޔާލު: މިއަދުގެ މަންޒަރު ވަރަށް ސާފެވެ!! – Maldivian Democratic Party\n25 މެއި 2011\nމެންބަރުންގެ ޚިޔާލު: މިއަދުގެ މަންޒަރު ވަރަށް ސާފެވެ!!\nމީގެ އެތަކެއް އަހަރުތަކަށް ބަލާލާއިރު މިދިވެހިރާއްޖެއަކީ ދުނިޔޭގެ ޗާޓުން ކިތަންމެވަރަކަށް ހޯދިޔަސް ފެންނާން ނޯންނަ ގައުމެކެވެ. ދުނިޔޭގެ އެކިބައްރު ތަކުން ފުރައިގެން ސީނުކަރައަށް ނުވަތަ އުތުރުކަރައަށް ދަތުރުކުރަމުން ގެންދިޔަ އެތަކެއް އުޅަނދުތަކެއް މިރާއްޖޭގެ ފަރުތަކުގައި ހަރުވެ އަވަދިވެފައިވާކަން ތާރީޚުން އެނގޭން އޮތްއިރު މިކުދި ޖަޒީރާ ރަށްތައް ދުނިޔޭގެ ޗާޓުގައި އާންމުވެ ފެންނަން ފަށާފައިވަނީ ވޭތުވެދިޔަ ގަރުނުގެ ތެރޭގައެވެ. ދުނިޔޭގެ މަސްރަޚު ދެކެމުންއައި ތަހުޒީބާއި ތަމައްދުންގެ އަސަރެއްް ފެނުމަކާނުލައި ވެރިކަމުގެ ދާނުގައި ލެގުވިގެން ތިބި ބައެއް އެއިރަކު ކުޅައަމުރަކަށް ތަބާވެލައިގެން ދިވެހީން އުޅުނު ނަމަވެސް ނަސީބުގަދަކަމުން މީގެ އެތަކެއް ސަތޭކައަހަރު ކުރީން އިސްލާމް ދީނުގެ ހިދާޔަތުވަނީ ﷲގެ ރަޙްމަތްފުޅުން ރާއްޖޭގެ ދުނީން އެތެރެވެފައެވެ. އެހެނަސް އެހެން ކަންކަން ހިނގަމުންއައި ބީދައިން މިދީނުގެ ކަންކަންވެސް އޮތީ ވެރިކަމުގައި ތިބިބައެއް ބޭނުންމިންވަރަކަށް ހިފަހައްޓައި ކުރިއެރިއަ ނުދީފައެވެ. އިސްލާމް ދީނުގެ ތަރަހައިގެ ތެރޭގައި ހިމެނޭ މިނިވަން ކަމާއި ދުލުގެ މިނިވަންކަމަކީ ދިވެހި ރާއްޖޭގައި އެތަކެއް ހާސްއަހަރު ވެރިކަންކުރި މީހުން މިއަދު ދުނިޔޭގައި ތިބިމީހުން އެއިޑްސް ބަލިދެކެ ބިރުގަންނަ މިންވަރަށްވުރެވެސް ބޮޑަށް ބިރުގަންނަ ކަމަކަށް އޮތީވެފައެވެ. ނަމަވެސް ވިހިވަނަ ގަރުނުގެ ތަރައްގީގެ ކުނޑިތައް ރާއްޖޭގެ ދުނިން އެތެރެ ނުކޮށް ހިފަހައްޓާ ނުލެވުމުގެ ސަބަބުން ދިވެހީން މިއައީ ދުނިޔެއަށް ލޯހުޅުވި ކަންކަން ހިނގަމުންދާގޮތް ކޮންމެސްވަރަކަށް ދަސްކުރަމުން އަހުލުވެރިވަމުންނެވެ. މިއަދުގެ ” ގްލޯބަލް ވިލެޖު” ގައި ދިވެހިރާއްޖެ މިވަނީ ކުރީސަފުގައި ނޫންނަމަވެސް ލޯހުޅުވި ކުރިއަރަމުންނެވެ. ޒަމާންވީ ސަގާފަތުގެ އަޖަލުގައި ބަނދެވިފައިވާ ބަނދެވުންތައް މޮހާލައި ދުނިޔޭގެ ސަފުގައި ފައިހަމަކުރަމުންނެވެ. މިއަދު ދުނިޔޭގެ ކޮންމެ ކަންކޮޅެއްގައި ކޮންމެ ކަމެއް ހިނގިނަމަވެސް އެކަމެއްގެ އަސަރު ދިވެހީންނަށް ކުރާކަށް މާކަގިނަ ވަގުތެއް ނުނަގައެވެ. ދުނިޔޭގައި އަޅާ ކޮންމެ ވަޔެއް އޮޔެއް ދިވެހީންގެ ގައިގައިވެސް މިދަނީ އަޅަމުންނެވެ.\nރާއްޖޭގައި ފާއިތުވެދިޔަ ވެރިކަމަކީ މިރާއްޖޭގެ ތާރީޚުދުށް އެންމެ އަނިޔާވެރި އަދި ޚިޔާނާތްތެރި ވެރިކަން ކަމުގައި ގިންބަޔަކު އެބުނެ އުޅެނީ ސަބަބުތަކެއް ނެތީމަކާނޫނެވެ. ދުނިޔޭގެ ތަރައްޤީއަށް ލޯހުޅުވި ދިވެހި ރާއްޖެއަށް އެތައްގޮތަކުން ތަނަވަސްކަން ލިބެން ފެށީ ނާސިރުގެ ދައުރުގައި އޭނާ އަޅުއްވައި ދެއްވި އިގްތިސާދީ ބިންގާތަކުގެ މަތީގައެވެ. ދޮންވެ ފައްކާވަމުންދިޔަ ދިވެހިރާއްޖޭގެ އިޤްތިސާދު ދަހިވެތި ކަމާއެކު މުށުތެރޭގައި ފޮރުވަމުން ގެންދިޔަ ބަޔަކީ ނާސިރަށްފަހު މިގައުމުގެ ވެރިކަމާ ހަވާލުވި ސަރުކާރުގެ އަހުލުވެރީން ކަމުގައި ބުނާނެ ފުރުސަތު ދިވެހީންނަށް މިދިނީވެސް އެމީހުންނެވެ. ދިވެހި ދައުލަތައްވުރެ މުއްސަނދި ހައެއްކަ މީހުން މުއްސަދީންގެ ގޮތުގައި މިގައުމުން މިއަދު ފެންނާން ތިބިއިރު ދުވާލަކު އެއްޑޮލަރު ނުލިބޭ ލައްކައެއްހާ މީހުން މިގައުމުގައި ތިބިކަމީ ދިރާސާތަކުން ބުނެދީފައިވާ ޙަޤީގަތެކެވެ. އަދި މިބުނެވުނު ބޮޑެތި މުއްސަނދީންނަކީ ވެރިކަމުގައި ތިބި މީހުންނާއި އެމީހުންނާއި ގުޅިފައިވާ މަދުބައެއްކަމީވެސް އެންމެންނަށް އެނގޭ ކަމެކެވެ. ދިވެހީންގެ ޙައްގުތައް ގެއްލި މަގުމަތިވެ ދިޔައިރު ވެރިކަމުގައި ތިބިމީހުން ތިބީ ރައްޔިތުންގެ ދޫތަކުގައި ހިފަހައްޓައިގެންނެވެ. ޗުއްޕު ބުންޏަސް ފިސާރި ހޭއަރުވައި ލައެވެ. އެހެނަސް އެކާވީސް ވަނަގަރުނަށް އަލިވިލެމުން ދިޔައިރު ދިވެހީން ދިޔައީ ކޮންމެ ހާލެއްގަވެސް ދުލުގެ މިނިވަންކަން ހޯދައި އޭގެ ބޭނުންކުރަމުން ތިމާމެންގެ ޙައްޤުތަކާއިމެދު ސުވާލުކުރަމުންނެވެ. މުޅިދުނިޔެއަށް މިރާއްޖޭގެ ހާލަތު އޮޅުވާލައިގެން ވެރިކަމުގައި ދެމިތިބި މީހުން ބަރަހަނާވެ ވެރިކަމުގެ މުގޫއަތުން ދޫވެދިޔައީ މިދެންނެވި ސަބަބުތަކާއިވެސް އެކުވެގެންނެވެ.\nމިއަދުގެ ރާއްޖެއަށް ބަލާލާއިރު މިފެންނަނީ މުޅީންތަފާތު މަންޒަރެކެވެ. މީސްތަކުން ބެހިފައިވަނީ ތިންބަޔަކަށެވެ. އެއްބަޔަކީ ވަކިއުސޫލުތަކެއް މެނުވީ ގަބޫލުނުކޮށް ތިމާމެންގެ ސިފަޔާއި ވައްތަރަކީ ހަމައެކަނި ގޮތްކަމުގައި ގަބޫލުކުރާ އަދި އެނޫން ކޮންމެ މީހަކީ މުނާފިގެއް ކަމުގައި ނުވަތަ ކާފަރެއް ކަމުގައި ބުނެއުޅޭ ބައެކެވެ. އަނެއް ބަޔަކީ ވެރިކަމުގައި ތިބިއިރުވެސް ޒުވާނުން މަޅީގައި ޖައްސައިގެން މުޅިޖީލު ހަލާކުކޮއްލި ބީދައިން މިއަދު ވެރިކަމުގައި ތިބިމީހުން ވެރިކަމުން ދުރުކޮށް އަނެއްކާވެސް ” އަނބުރައި ސަރުކާރަށް ” މިޝިޢާރުގެ ދަށުގައި ޚިޔާނާތްތެރި ކަމާއި މަކަރުވެރި ކަމުގައި މަސައްކަތް ކުރާބައެކެވެ. މިބައިގައި މުޅީންވެސް ފެންނާންތިބީ ކުރީގެ ވެރިކަމުގެ މުޑުދާރު ސަގާފަތުގެ އަހުލުވެރީންނާއި އެމީހުންގެ ނަގުލުގައި އެލިގެން ތަނަވެސްވެ ފުފިފައިވާ ބައެއްމީހުންނެވެ. އަނެއްބަޔަކީ ހަމަހަމަކަމާއެކު ރައްޔިތުންނަށް އިންސާފު ހޯދައި ދިނުމުގެ ހެޔޮނިޔަތުގައި ކަށިމަތީން ހަންދިޔަސް ހެޔޮކަމުގައި އަރުވާޖަހައިގެން ނިކުމެ ތިބި މީހުންނެވެ. އެތަކެއްހާސް އަހަރުގެ މަސައްކަތުން ޖަހާފައިވާ ދަންތުރަތަކާއި މަކަރުވެރީން އަނބުރަމުން ގެންދާ ނޭޒާތަކުން ސަލާމަތްވެ ގައުމާއިގެން އަމާން ބަނދަރަކަށް ދިއުމުގެ މަތިވެރި އުންމީދުގައި މަސައްކަތްކުރާ މީހުންނެވެ.\nމިއަދު މިހުރިހާ ކަމަކާއި ގުޅިފައިވާ މިގައުމުން މިފެންނަނީ މުޅީންއެހެން މަންޒަރެއް ކުރެހި، ކުލަޖެހެމުން ދާތަނެވެ. ރައްޔިތުންގެ ހަންވީދައިގެން މުއްސަނދިވި ބައެއްމީހުން ނުތަނަވަސްވެ ހަމަނިދި ނުނިދިގެން އުޅޭތަނެވެ. އަނެއްކޮޅުން އެކަތައިގެ ފާރުލައިގެން ހިމާޔަތް ކުރަމުންގެންދިޔަ ކުރީގެ ވެރިކަމުގެ ކިއްލާގެ އެންމެހާ ކުރިބޯށިތައް ބިނދި ، ތަނބުތައް ބިމުން ލުހިގެން އަންނަތަނެވެ. މިމަންޒަރު ސިފަކޮށްދެނީ ދިވެހީން މިއަދު މިދަނީ އަނިޔާވެރިކަމާ މަކަރުވެރި ކަމުގައި ފުރާފައިވާ އެންމެހާ މަކުނުވާތަކުން ރެކިގެން ފިސާރި ސާބިތުކަމާއި އެކުކުރިއަށް ކަމެވެ. އަނިޔާވެރީން އެމީހުންގެ އަމިއްލަ ދިފާއުގައި ފޭއްސައި ތޫނުކުރި އެންމެހާ ހަތިޔާރުތައް މިއަދު އެމީޒާންވަމުން ދަނީ ޚޮދު އެއަނިޔާވެރީންގެ މެޔާދިމާލަށްކަން މަންޒަރު ހަމަލޮލުން ބަލާލި ކޮންމެ މީހަކަށް ވަރަށް ސާފުކޮށް އެބަފެނޭ ދޮގެއްތޯއެވެ؟


އެޗްއާރުސީއެމްގެ6އަހަރުގެ އޮޑިޓްރިޕޯޓެއް ދިރާސާކޮށް މަޖިލީހުގެ ތަޅުމަށް ފޮނުވަން ނިންމައިފި އެޗްއާރުސީއެމްގެ6އަހަރުގެ އޮޑިޓްރިޕޯޓެއް ދިރާސާކޮށް މަޖިލީހުގެ ތަޅުމަށް ފޮނުވަން ނިންމައިފި\nއެޗްއާރުސީއެމްގެ6އަހަރުގެ އޮޑިޓްރިޕޯޓެއް ދިރާސާކޮށް މަޖިލީހުގެ ތަޅުމަށް ފޮނުވަން ނިންމައިފި\nމާލިއްޔަތު ކޮމިޓީގެ މުޤައްރިރު މުޙައްމަދު ނާޝިޒް ކޮމިޓީގެ ބައްދަލުވުމުގެ ރިޔާސަތުގައި\nހިއުމަންރައިޓްސް ކޮމިޝަންގެ ފާއިތުވެދިޔަ6އަހަރުގެ އޮޑިޓްރިޕޯޓް ކޮމިޓީން ދިރާސާކޮށް ނިންމުމަށްފަހު މަޖިލީހުގެ ތަޅުމަށް ފޮނުވަން ނިންމައިފިއެވެ.\n2013 އިން ފެށިގެން 2018 ވަނަ އަހަރާއި ހަމަޔަށް އޮޑިޓާ ޖެނެރަލް އޮފީހުން އެކުލަވާލާފައިވާ ހިއުމަންރައިޓް ކޮމިޝަންގެ އޮޑިޓް ރިޕޯޓްތައް ދިރާސާކުރުމަށްފަހު މަޖިލީހުގެ ތަޅުމަށް ފޮނުވުމަށް ރައްޔިތުންގެ މަޖިލީހުގެ މާލިއްޔަތުކޮމިޓީން ނިންމާފައިވަނީ ކޮމިޓީއަށް ހާޒިރުވި މެމްބަރުންގެ އިއްތިފާގުންނެވެ.\nމި ރިޕޯޓްތައް ދިރާސާކުރުމުގައި މެމްބަރުންގެ ކަންބޮޑުވުންތަކާއި، ސުވާލުތަކަށް އޮޑިޓް އޮފީހުން ވަނީ ކޮމިޓީގައި ޖަވާބުދާރީވެފައެވެ. މަޖިލީހުގެ ތަޅުމަށް ފޮނުވަން ނިންމައި ކޮމިޓީން ނިންމި ނިންމުމުގައި ކޮންމެ ރިޕޯޓަކަށް ކޮމިޓީގެ ރިކަމަންޑޭޝަނެއް ހިމަނައި ހުރި ކަންބޮޑުވުންތައްވެސް ވަނީ ހިމަނާފައެވެ.\nސަރުކާރުގެ އޮފީސްތަކާއި، މިނިވަން މުވައްސަސާތަކުގެ އޮޑިޓް ރިޕޯޓްތަކުން ފާހަގަކުރެވުނު މައިގަނޑު މައްސަލަތައްކަމަށް އޮޑިޓް އޮފީހުން ވިދާޅުވެފައިވަނީ މުވައްޒަފުން މަސައްކަތް ކުރުމުގައި ކަމަށް ކަމޭހިތައިގެން މަސައްކަތް ނުކުރާ މައްސަލައެވެ. އެގޮތުން ގިނަ އޮފީސްތަކުގައި މައިގަނޑު ގޮތެއްގައި ފާހަގަވެފައިވަނީ ކޭޝްބޭސިސް އިޝޫއާއި، އިންޝުއަރެންސް ޕޮލިސީއާއި ޚިލާފްވުންފަދަ ކަންތައްތައްކަމަށް އޮޑިޓް އޮފީހުން ވިދާޅުވެއެވެ. އެޗްއާރުސީއެމްގެ ރިޕޯޓްތައް މަޖިލިސް ތަޅުމަށް ހުށަހެޅުމަށް ނިންމާފައިވަނީ ވަކިވަކިން ހުރިހާ އަހަރެއްގެ ރިޕޯޓްތައް ދިރާސާކުރުމަށްފަހުގައެވެ.\nސަރުކާރުގެ ވުޒާރާތަކާއި، މިނިވަން މުވައްސަސާތަކުގެ ގިނަ އޮޑިޓް ރިޕޯޓްތަކެއް މަޖިލީހުގައި ފުނިޖެހިފައި ހުރިއިރު، މަޖިލީހުންދަނީ މި ރިޕޯޓްތައް ދިރާސާކޮށް އަޅަންޖެހޭ ފިޔަވަޅު އެޅުމަށް ކަމާއިބެހޭ ފަރާތްތަކަށް ފޮނުވަން ބާރު ސްޕީޑުގައި މަސައްކަތް ކުރަމުންނެވެ. މިހާރުވެސް ރައްޔިތުންގެ މަޖިލީހުގެ މާލިއްޔަތު ކޮމިޓީން ގިނަ އަދަދެއްގެ އޮޑިޓްރިޕޯޓްތަކެއް ދިރާސާކުރަމުންދާކަން ފާހަގަކޮށްލެވެއެވެ.\nބީލަމަށް ނުލައި މަޝްރޫޢުތައް ކުރިއަށް ގެންދެވޭނެކަމަށް ބުނާ މާއްދާ އުވާލަން އޭސީސީން ލަފާދީފި\nފިރިހެން ބާސްކެޓް ޓީމުގެ ކުރިމަތު އޮތީ ވަރަށް އުޖާލާކޮށް: ކޯޗު


Eyriaa 51: emerikaain eylianun foruvaigen gengulheneebaa?\nއޭރިއާ 51: އެމެރިކާއިން އޭލިއަނުން ފޮރުވައިގެން ގެންގުޅެނީބާ؟\nވޭތުވެދިޔަ އަހަރުތަކުގެ ތެރޭގައި ނާސާއިން ކުރި އެކި ދިރާސާތަކުގައި ކާއިނާތުގައި ދުނިޔެފަދަ އެތައްހާސް ޕްލެނެޓްތަކެއް ވާކަމަށް ހާމަވެފައިވެެއެވެ. އަދި އެ ޕްލެނެޓްތަކުގައި ދުނިޔެއާއި އެއްފަދައިން ދިރުން އުޅިދާނެކަމުގެ ހެކިތައް ހޯދުމަށް ސައިންސްވެރިން ދަނީ ތަރިތަކާއި ޕްލެނެޓްތަކުގައި އަތްފުނާއަޅަމުންނެވެ.\nދުނިޔެ ފިޔަވާ އެހެން ތަނެއްގައި ދިރުމެއް ވޭތޯ ބެލުމުގެ މަސައްކަތުގައި ސައިންސްވެރިން ފިޔަވަޅަކަށްފަހު ފިޔަވަޅެއް ކުރި އަރަމުން ދާއިރު އެއްބަޔަކު ދެކޭ ގޮތުގައި އެފަދަ ދިރުމެއް ވާކަމީ ހަގީގަތެއް ކަމަށާއި އެކަންތައްތައް ނާސާއިން ދަނީ ސިއްރުކުރަމުންކަމަށެވެ.\nއެގޮތުން އެމެރިކާގެ “އޭރިއާ 51” އަކީ އާންމުންނަށް ވަނުންް މަނާ އަދި އެތަނަކާ ބެހޭގޮތުން އެގައުމުގެ ސަރުކާރުން ދީފައިވާ މަދު މައުލޫމާތުން ގިނަ ބައެއްގެ މެދުގައި އެކި ކަހަލަ ވާހަކަތަކެއް އުފެދި ސިއްރިޔާތުން ފުރިފައިވާ ބޮޑު ސަރަހައްދެކެވެ. ނެވާޑާގައިވާ މި މިލިޓެރީ ބޭހުގެ ތަފާތު ވާކަތައް ހުރި އިރު ގިނަ ބަޔަކު ބުނަމުންދަނީ އެއީ އޭލިއަނުން ފޮރުވައިގެން ގެންގުޅޭ ތަނެއް ކަމަށެވެ.\n2013 ވަނަ އަހަރު ސީއައިއޭ އިން ސިއްރިއްޔާތުގައި އެފަދަ ސަރަހައްދެއް ވާކަން ހާމަކޮށް އެ ސަރަހައްދާ ބެހޭ ބައެއް މައުލޫމާތު އާންމުންނާއި ހިއްސާކޮށްފައިވެއެވެ. އެގޮތުން ސީއައިއޭ އިން ހޯދި ހޯދުންތަކަށްފަހު ނެރުނު ބަޔާނުގައި އެ ސަރަހައްދަކީ ދެވަނަ ބޮޑު ހަނގުރާމައިގައި ހަތިޔާރު ގުދެނެއް ގޮތުގައި ބޭނުން ކޮށްފައިވާ ތަނެއް ކަމުގައި ބުނެފައިވެއެވެ. އަދި އެމެރިކާގެ 34 ވަނަ ރައީސް ކަމުގައިވާ ޑުވައިޓް ޑީ އެއިސެންހަވަރ ގެ ވެރިކަމުގައި އެ ސަރަހައްދުގައި މަތިންދާބޯޓާއި ހަތިޔާރު ޓެސްޓު ކުރާތަނެއް ގޮތުގައި ހަމަޖެއްސިއެވެ.\nއޭރިއާ 51 ބެހޭގޮތުން އެކި ވާހަކަތައް ހުރި އިރު އެެންމެ ބޮޑަށް ފާހަގަކޮށްލެެވޭ އެއްވާހަކައީ 1947 ވަނަ އަހަރު ގޮތްނޭނގޭ އުދުހޭ އުޅަނދެއް ނުވަތަ ޔޫއެފްއޯއެއް ނިއު މެކްސިކޯގެ ރޮސްވެލް ސިޓީގެ ސަރަހައްދަކަށް ގޮވި ހާދިސާއެއްގައި މަރުވެފައި އޮއްވާ ފެނުނު ކަމަށްބުނާ ބައެއް އޭލިއަނުންނާއި އެއުޅަނދު އޭރިއާ 51 ގައި ފޮރުވައިގެން ބާއްވާފައިވާ ކަމަށްބުނެ ދެކެވޭ ވާހަކަތަކެވެ. އަދި އެތަކެއްޗަށް އެކި ކަހަލަ ޓެސްޓްތައް ކޮށް އޭލިއެނުންނާ މުއާމަލާތް ކުރަން ސައިންސްވެރިން މަސައްކަތް ކުރާކަމަށް ބުނެ ވާހަކަތަށް ފެތުރުނެވެ. ކޮންސްޕިރެސީ ތިއޮރިސްޓުންގެ ވާހަކަތައް މިހެން ހުރި ނަމަވެސް ބައެއް ރިޕޯޓްތަކުން ބުނާ ގޮތުގައި އެދުވަހު ގޮވާފައި ވަނީ ޔުނައިޓެެޑް އެއަރ ފޯސް ސާރވެއިލެންސް ބެލޫންއެއް ކަމަށެވެ.\nކޮންމެއެކަސް އޭރިއާ 51 ބެހޭ ގޮތުން ދެކެވޭ ވާހަކަތަކީ ޔޫއެފްއޯ އަދި އޭލިއެނުން އުޅޭ ކަމަށް ގަބޫލު ކުރާ ފަރާތްތަކުން ހަދަހަދައިގެން ފަތުރާފައިވާ ހިޔާލީ ވާހަކަތަކެއް ކަމަށް ތުުހުމަތު ކުރާ މީހުންވެސް މަދެއް ނޫނެވެ. އެގޮތުން އޭރިއާ 51 ސަރަހައްދު ކައިރީ ޔޫއެފްއޯ ފެނިގެން ރިޕޯޓް ކުރުމާއި އޭލިއަނުން އުޅިފައިވާ ކަމުގެ ނިޝާންތަައް ފެންނަކަމީ އެއްވެސް ހަގީގަތެއް ނެތް ފުލޯކު ވާހަކަތަކެއް ކަމަށްް ގިނަ ބަޔަކު ބުނެއެވެ.\nކަންތައްތައް މިހެން ހުރި އިރު އެމެރިކާ ސަރުކާރުން ބުނާ ގޮތުގައި އެ ސަރަހައްދަކީ އެންމެ ފަހުގެ ޓެކްނޮލޮޖީ ބޭނުން ކޮށްގެން ސިއްރު ހަތިޔާރު އުފައްދާ، ޓެސްޓުކުރާ ތަނެއް ކަމަށެވެ. ނާސާގެ އެޑްމިނިސްޓްރޭޓަރ މޭޖަރ ޗާލްސް ބޮލްޑެން ބުނިގޮތުގައި އޭރިއާ 51 އޮތް ކަމަށްވިޔަސް އެމެރިކާއިން އެ ސަރަހައްދުގައި އޭލިއަނުން ފޮރުވައިގެން ނުގެންގުޅޭ ކަމަށެވެ.\nމޭޖަރ ބޮލްޑެން ބުނީ އޭރިއާ 51 ސަރަހައްދަށް އޭނާ މީގެ ކުރިން ޒިޔާރާތް ކުރި ކަމަށާއި އެތަނަކީ ހަމައެކަނި ރިސާޗް އެންޑް ޑެވެލޮޕްމެންޓް މަސައްކަތްތަކަށް ހާއްސަ ތަނެއް ކަމަށެވެ. އަދި އެސަރަހައްދުން އޭލިއަނުން ނުވަތަ އޭލިއަނުންނާ ގުޅުންހުރި އެއްވެސް ކަހަލަ ކަމެއް ފާހަގަކުރެވިފައި ނުވާ ކަމަށް މޭޖަރ ބޮލްޑެން ބުންޏެވެ.\nފަހުގެ ޓެކްނޮލޮޖީގެ އެހީގައި މިލިއަނުން ޕްލެންޓްތައް ހުރިކަން ހާމަވާއިރު ދުނިޔެއާއި އެއްފަދަ ޕްލެނެޓް ހުރުންވެސް އެކަށީގެންވާކަމަށް މޭޖަރ ބޮލްޑެން ބުނެފައިވެއެވެ. އަދި ގިނަ ބަޔަކު ގަބޫލު ކުރާ ފަދައިން ދުނިޔެ ފިޔަވާ އެހެންތަނެއްގައި ދިރުމެއް ވެދާނެ ކަން ބައެއް ހެކިތަކުގެ އަލީގައި ގަބޫލު ކުރެވޭ ކަމަށް ވެސް އޭނާ ބުންޏެވެ.\nއޭރިއާ 51 ސިއްރިއްޔާތުގައި އާންމުންނަށް ނުވަދެވޭ ސަރަހައްދެއްގެ ގޮތުގައި އޮތުމުގެ ސަބަބުން މިއަދާ ހަމައަށްވެސް އެކި މީހުންގެ ތެރޭގައި ތަފާތު ހިޔާލުފާޅުވުންތައް އެބަހުއްޓެވެ. އަދި އޭލިއަނުންނަކީ އުޅޭ ބައެއްކަން މިއަދާހަމައެވެސް ހޯދިފައި ނުވާއިރު އޭލިއަނުންގެ ވާހަކަ އޮތީ ހަމައެކަނި ސައިންސް ފިކްޝަންގެ ހަގީގަތެއްގެ ގޮތުގަ އެވެ.


ރީތި ތުންފަތެއް ބޭނުންތަ؟ – Haftha\nThu, 28 May, 2020, 11:56 am\nރީތި ތުންފަތެއް ބޭނުންތަ؟\nއިންސާނާގެ ރީތިކަން ފުރިހަމަކޮށްދޭ އެއް ތަންކަމުގައި ތުންފަތް ވާނެއެވެ. އެއީ ރީތިކަން ރަމްޒުކޮށްދިނުމާއެކު ސިއްހީ ހާލަތު ވެސް ރަމްޒުކޮށްދޭ ތަނެކެވެ. ތުންފަތުގެ ރީތިކަން ދެމެހެއްޓޭނީ ހަމައެކަނި ތުންފަތުގައި ތި ޖައްސާ ލިޕްސްޓިކަކުން ނޫނެވެ. އެއަށް ދޭން ޖެހޭ ފަރުވާ އާއި އަޅާލުން ވެސް ދީގެންނެވެ.\nމިހެން ބުނުމުން ބައެއް ފަރާތްތަކުގެ ހިތުގައި ސުވާލުވެސް އުފެދިދާނެއެވެ. އެއީ ތުންފަތަށް ދޭން ޖެހެނީ ކޮންފަރުވާއެއްތޯއެވެ. ނުވަތަ ތުންފަތަކީ އެއްވެސް ޒާތެއްގެ ފަރުވާއެއް ބޭނުންވާ އެއްޗެއްތޯއެވެ.\nއާނއެކެވެ. އެހެންނަމަވެސް އެއީ މާ ބޮޑު ބުރަ މަސައްކަތްތަކެއް ކުރަން ޖެހޭ ކަމެއް ނޫނެވެ. އަދި ބޭސްތަކެއްވެސް ކާން ޖެހޭ ކަމެއް ނޫނެވެ. އެކަމަށްޓަކާ ކޮށްލަންޖެހޭނީ ކުޑަ ހިތްވަރެކެވެ.\nއެގޮތުން ތުންފަތުގެ ރީތި ކަމާއި ދުޅަހެޔޮކަން ދަމަހައްޓަން އެންމެ ފުރަތަމަ ކުރަންވީ ކަމަކީ ކޮންމެ ދުވަހަކުވެސް އާދަކޮށް ތުންފަތް ސާފު ކުރުމުވެ. ތުންފަތް ސާފު ކުރުމަށް ދަތް އުގުޅާ ބުރުހެއް ތުންފަތުގައި މަޑުމަޑުން ހާކާލެވިދާނެ އެވެ. ނުވަތަ އަމިއްލަ އަށް ގޭގައި ތައްޔާރު ކުރާ ސްކްރަބެއް ބޭނުންކޮށްގެން ވެސް ތުންފަތް ސްކްރަބް ކުރެވިދާނެ އެވެ. މިއީ، ތުންފަތުގައި ހުންނަ މަރުވެފައި ހުންނަ ހަންތައް ނެއްޓި ތުންފަތުގެ ކުލަ އަލިކޮށްދޭނެ ކަމެކެވެ.\nދެވަނަ ކަމަކަށް، ތުންފަތް އަބަދުވެސް ބަހައްޓަން ވާނީ މޮއިސްޗަރައިޒް ކޮށްފަ އެވެ. އެކަމަށްޓަކާ ލިޕް ބާމެއް ބޭނުން ކުރެވިދާނެ އެވެ. އެހެން ނަމަވެސް ސަމާލުކަން ދޭން ޖެހޭ ވަރަށް މުހިއްމު ކަމެއް އެބަ އޮތެވެ. އެއީ ގުދުރަތީ އަދި އޯގޭނިކު މާއްދާތައް ބޭނުންކޮށްގެން ތައްޔާރުކޮށްފައިވާ ލިޕް ބާމެއް ބޭނުން ކުރުމެވެ.\nތުންފަތް އަވިންނާއި ފިނިން ރައްކާތެރިކުރުމަކީ ވެސް ވަރަށް މުހިއްމު ކަމެކެވެ. އެހެން ނޫންނަމަ ތުންފަތުން ހަން ނެއްޓުން ފަދަ ކަންކަމާ ކުރިމަތިލާން ޖެހިދާނެ އެވެ.\nތުންފަތް އަވިން ރައްކާތެރި ކުރުމަށް ސަން ބްލޮކް އަދި އެސްޕީއެފް 15 އެކުލެވޭ ލިޕް ބާމެއް ބޭނުން ކުރާށެވެ. ރާއްޖެއަކީ ހޫނު ގަދަ ގައުމެއް ކަމުން ފިނިން ރައްކާތެރި ކުރާކަށް މަސައްކަތްތަކެއް ކުރާކަށް ނުޖެހޭނެ އެވެ.\nމި ހުރިހާ ކަމަކާއެކުވެސް، ގިނައިން ފެން ބުއިމަށް އާދަ ކުރާށެވެ. އެއީ ވެސް ތުންފަތުގެ ދުޅަހެޔޮކަމާއި ރީތިކަން ދަމަހައްޓައިދޭނެ ކަމެކެވެ.


vnews - Dhiraagu TV aai Fiber Broadband ge hidhumaiy Kudahuvadhoo gai tha'aaraf kohfi\nދިރާގު ޓީވީ އާއި ފައިބަ ބްރޯޑްބޭންޑްގެ ހިދުމަތް ކުޑަހުވަދޫގައި ތައާރަފްކޮށްފި\nދިރާގު ޓީވީ އާއި ފައިބަރ ބްރޯޑްބޭންޑްގެ ހިދުމަތް ކުޑަހުވަދޫގައި ތައާރަފްކުރުމަށް ބޭއްވި ހަފްލާގެ ތެރެއިން-- ފޮޓޯ: ދިރާގު\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބަ ހިދުމަތް ދ. ކުޑަހުވަދޫގައި ރަސްމީކޮށް އިފްތިތާހްކޮށްފި އެވެ.\nދިރާގުން ބުނީ މި ދެހިދުމަތް ތައާރަފްކުރުމުގެ ގޮތުން ކުޑަހުވަދޫގައި ދިރާގުން ވަނީ ކުލަގަދަ ހަފްލާއެއް ބާއްވާފައި ކަމަށެވެ.\nމި ހަފުލާއަށް ދިޔަ ކަސްޓަމަރުންގެ މެދުގައި ލަކީ ޑްރޯއެއް ނަގާފައިވާއިރު ގުރުއަތުން ހޮވުނު އެއް ފަރާތަކަށް 55 އިންޗީގެ ޓީވީ އަކާއި އަދި ތިންމަސް ދުވަހުގެ ހިލޭ ދިރާގު ޓީވީ އަދި ފައިބަ ބްރޯޑްބޭންޑް ހިދުމަތް ދީފައިވެ އެވެ.\nމީގެ އިތުރުން ގުރުއަތުން ހޮވުނު އިތުރު ހަތަރު ފަރާތަކަށް ވެސް ތިންމަސް ދުވަހު ހިލޭ ދިރާގު ޓީވީ އަދި ފައިބަ ބްރޯޑްބޭންޑް ކަނެކްޝަން ވަނީ ދީފަ އެވެ.\nދިރާގުން ބުނީ މި ދެ ހިދުމަތް ތައާރަފް ކުރުމުގެ ގޮތުން ކުޑަހުވަދޫގައި ހާއްސަ ޕްރޮމޯޝަނެއްވެސް ފަށާފައިވާ ކަމަށެވެ. މި ޕްރޮމޯޝަނުގެ ދަށުން ފައިބަ އަދި ދިރާގު ޓީވީގެ ހިދުމަތް އެއްވެސް އަގަކާ ނުލައި ގުޅައި ދިނުމުގެ އިތުރުން ދިރާގު ޓީވީ ބެލުމަށް ބޭނުންވާ ޖޯއިބޮކްސް ހިލޭ ލިބޭނެ ކަމަށްވެސް ދިރާގުން ބުނެ އެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. ކުޑަހުވަދޫގައި ގާއިމުކުރެވުނު ފައިބަ ހިދުމަތް މެދުވެރިކޮށް ދިރާގު ޓީވީ ފަސޭހަކަމާއެކު ބަލާލެވޭނެ ކަމަށް ދިރާގުން ބުނެ އެވެ.\nދިރާގުން ބުނީ މާލެއާއި އަތޮޅުތެރޭގައި ފޯރުކޮށްދޭ ހިދުމަތް އެއްވެސް ވަރަކަށް ތަފާތުނުކޮށް އެކަމަކު ހަރަދުކުޑަކޮށް ދިރާގު ޓީވީގެ އިންޓްރޯޑަކްޓަރީ ޕެކޭޖްގައި 80 އަށް ވުރެ ގިނަ ޗެނެލްތައް ބަލާލެވެން ހުންނާނެ ކަމަށެވެ. އެގޮތުން ރާއްޖޭގައި މުޅިން އަލަށް ތައާރަފްކުރި ޑިޒްނީގެ ޗެނެލްތަކުން ފެށިގެން ގޮސް ހަބަރާއި މުނިފޫހިފިލުވުން އަދި އެންމެ ފަހުގެ ހިންދީ އަދި އިނގިރޭސި ފިލްމާއި މިއުޒިކް ޗެނެލްތައް ވެސް މި ޕެކޭޖުގައި ހިމެނެ އެވެ. ދިރާގުގެ އިންޓްރޯޑަކްޓަރީ ޕެކޭޖްގެ އަގަކީ 300 ރުފިޔާ އެވެ.\nދިރާގު ޓީވީ އަކީ ފިކްސްޑް ބްރޯޑްބޭންޑް ކަނެކްޝަންގެ ޒަރީއާއިން ޖޯއިބޮކްސް ނުވަތަ ސެޓްޓޮޕް ބޮކްސް މެދުވެރިކޮށް ހޯދާ ހިދުމަތަކަށް ވިޔަސް ދިރާގު ޓީވީ ބެލުމަށް އިންޓަނެޓަށް އިތުރު ހަރަދެއް ކުރާކަށް ނުޖެހެ އެވެ.\nފައިބަ ބްރޯޑްބޭންޑަކީ ބްރޯޑްބޭންޑް ހިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ ކަމަށް ދިރާގުން ބުނެ އެވެ. ދިރާގު ފައިބަ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ހަލުވި ސްޕީޑު، 100 އެމްބީޕީއެސް އަދި އެންމެ ބޮޑު އެލަވަންސް ކަމުގައިވާ އެއް ޓީބީގެ ޕެކޭޖް އެކުލެވިގެންވާ ހިދުމަތެވެ.\nދިރާގުގެ ފައިބަ ޓު ދަ ހޯމްގެ ހިދުމަތް، މާލެ، ވިލިމާލެ އަދި ހުޅުމާލޭގެ އިތުރުން އަތޮޅު ތެރޭގެ 42 ރަށަކަށް ވަނީ ފޯރުކޮށްދީފަ އެވެ. އަދި އޭޑީއެސްއެލްގެ ހިދުމަތް ރާއްޖޭގެ އާބާދީ ބޮޑެތި ހުރިހާ ރަށަކުން ލިބޭނެ ކަމަށްވެސް ދިރާގުން ވަނީ ބުނެފަ އެވެ.


7 aharuge kujjaku rape kuri meehaa aammun ge thereygai dhan jassaifi | Mihaaru\nއީރާނުން ދަންޖައްސާ މަރާލި 42 އަހަރުގެ މީހާ ވަނީ ހަތް އަހަރުގެ ކުއްޖާ ރޭޕްކޮށް އެ ކުއްޖާ މަރާލާފައި.\nހަތް އަހަރުގެ ކުއްޖަކު ރޭޕްކޮށް މަރާލި މީހާ އާއްމުންގެ ތެރޭ ދަން ޖައްސައިފި\n21 ސެޕްޓެމްބަރ 2017 - 12:09 19 comments\nތެހެރާން (ސެޕްޓެމްބަރު 21) - އީރާނުގެ ހަތް އަހަރުގެ އަންހެން ކުއްޖަކު ރޭޕްކޮށް މަރާލި ކަމުގެ ކުށުގައި 42 އަހަރުގެ ފިރިހެނަކު އާއްމުންގެ ތެރޭގައި އިއްޔެ ދަންޖައްސައިފި އެވެ.\nއެ މީހާ ދަންޖައްސާފައި ވަނީ އަރްދީބިލް ޕްރޮވިންސްގައި އިއްޔެ ވަރަށް ހެނދުނާ އެވެ. އެ ޕްރޮވިންސްގެ ޕްރޮސެކިއުޓަރު ނާސިރު އަތަބާތީ ވިދާޅުވީ އާއްމުންގެ ތެރޭގައި އެ މީހާ ދަންޖެއްސީ ހަތް އަހަރުގެ ކުއްޖަކު ރޭޕްކޮށް މަރާލުމުން އާއްމުންގެ ސިކުނޑިތަކުގައި އުފެދިފައިވާ ނުތަނަވަސް ކަމަށް ލުޔެއް ދިނުމުގެ ގޮތުން ކަމަށެވެ.\nއުމުރުން ހަތް އަހަރުގެ ކުއްޖާ ގެއްލުނީ ޖޫން 19 ވަނަ ދުވަހު އެވެ. އެ ކުއްޖާ ގެއްލުމާ ގުޅިގެން ސޯޝަލް މީޑިއާގައި ވަނީ ގިނަ ބަޔަކު ކަންބޮޑުން ފާޅުކޮށްފަ އެވެ. އަންހެން ކުއްޖާ ހޯދާފައި ވަނީ ގަރާޖެއްގެ ތެރޭގައި މަރާލާފައި އޮއްވަ އެވެ. މި މައްސަލައިގެ ތުހުމަތުގައި 42 އަހަރުގެ މީހާ ހައްޔަރު ކުރުމުން އޭނާ ވަނީ ކުށަށް އިއުތިރާފްވެފައި ކަމަށް ޕްރޮސެކިއުޓާ ވިދާޅުވި އެވެ.\nއީރާނުގެ ރައީސް ހަސަން ރޫހާނީ ވަނީ މިއީ ބިރުވެރިކަން ބޮޑު ހާދިސާއެއް ކަމަށާއި އެހެންވެ އިންސާފު އަވަސްކޮށް ދިނުމަށް އެދިވަޑައިގެންފަ އެވެ. ތުހުމަތު ކުރި މީހާ ކުށަށް އިއުތިރާފްވުމާ އެކު މި މައްސަލައިގެ ޝަރީއަތް ފެށީ އޮގަސްޓް މަހު ފަހު ކޮޅު އެވެ. އަދި އޭނާގެ މަރުގެ ހުކުމަށް ސުޕްރީމް ކޯޓުން ތާއީދުކުރީ މި މަހު 11 ވަނަ ދުވަހު އެވެ.\nއިތުރު ލިޔުންތައް އީރާން މަރުގެ އަދަބު ރޭޕް


Hageegee Haadhisa: Kaivenikuran Thayyaaru Vevunee Kokkoaakan Engunee Kaiveneege Majileehugai - Vaguthu\n2 މަސް ކުރިން ( ޑިސެމްބަރު 27, 2020 )\nމިއީ މެދުރާއްޖެ ތެރޭގެ ރަށެއްގައި ދާދި ފަހުން ހިނގައިފައިވާ ހާދިސާއެެކެވެ. މިކަން ދިމާވި މީހުންގެ އަބުރު ރައްކާތެެރިކުރުމަށް އެމީހުންގެެ މި ލިއުމުގައި އެއްވެސް ފަރާތެއްގެ އަސްލު ނަމެެއް ނުވަތަ ރަށެއްގެ ނަން ހިމަނާފައެއް ނުވާނެއެވެ.\nއައިޝަތު އީވާ އާއި އިބްރާހިމް ނާޝިދު ދިމާވީީ 2018 ވަނަ އަހަރުގެ ތެރޭގައި މާލެއިންނެވެ. އެ ދެމީހުންގެެ ގުޅުން ފެށުނީ ރަހުމަތްތެރިކަމުންނެވެެ. އެ ދެެމީހުން ގުޅޭ ކަމަށް ބުނެެ ދެމީހުންގެ އެހެން އެކުވެރިންވެސް އަބަދުވެސް އެ ދެމީހުން އަޅުވާ ކިޔައި ހަދައެެވެ.\nރަހުމަތްތެެރިިން ބުނާހެން އެ ދެ މީހުންގެ ހުރިިހާ ގޮތަކުންވެސް ގުޅޭކަން ގަބޫލުކުރެވި ރަހުމަތްތެރިކަން ލޯބީގެ ގުޅުމަކަށް ބަދަލުކުރިއެވެ.\nދެ ޒުވާނުން ކައިިވެނިކުރަން ނިންމީ އެެކުގައި އަހަރެއްހާ ދުވަހު އުޅުމަށް ފަހު އެވެ. އީވާ ބޭނުންވީީ އޭނާގެ ރަށަށް ކައިވެނިކުރަން ދާށެވެ. ނާޝިދު އަކީ ދެކުނުގެ ރަށަކަށް ނިސްބަތްވާ މީހެއް ކަމުން އޭނާގެެ އާއިލާއިން އެކަމަށް ދެކޮޅު ހެދިއެވެެ. އެެހެެން ނަމަވެސް އީވާ ކުރު ނުކުރުމުން ނާޝިދު ބޭނުންވީ އާއިލާގެ ނުރުހުމުގައިވެސް އެ ކައިވެނި ކުރާށެވެެ.\nއީވާގެެ އާއިލާއަކީ ކޮބައިކަމެއް ނާޝިދުގެެ އާއިލާއިން ނުވެސް ބަލައެެވެ. ކައިވެނި ކުރުމަށްޓަކައި ނާޝިދު އީވާ ދިރިއުޅެެމުން ދިޔަ ރަށަށް ދިޔައެވެ. ކައިވެންޏަށް މާބޮޑު ހަރަދެއް ކުރާނެ މާލީ ތަނަވަސްކަމެެއް ނެތުމުން ދެމީހުންވެެސް ބޭނުންވީ ކޯޓުގައި ކައިވެނި ކުރާށެވެ.\nކައިވެނީގެެ ދުވަސް ޖެެހުނު އިިރު ދެެ ޒުވާނުންވެސް ތިބީ އެ ދުވަހަށް ކެތް މަދުވެެފައެެވެެ. ކައިވެެނި ކުރުމަށް ޕާޓީއެއް ނުބޭއްވުނަސް ވެވުނު އެންމެެ ބޮޑަކަށް ތައްޔާރުވެގެން ކައިވެނިކުރުމަށް އީވާ އާއި އެކު ނާޝިދު ކޯޓަށް ދިޔައެވެ. އީވާގެ އާއިލާގެެ ގިނަ ބަޔަކުވެސް އެ ދެމީހުންނާއި އެކު ކޯޓަށް ދިޔައެވެ.\nކައިިވެެނީގެެ މަޖިލިސް ފެށި ކުރިއަށް ދިޔައެވެ. ތަނަށް ވެރިވެެެފައި އޮތީ ހިމޭންކަމެެކެެވެ. ކައިވެނި ކޮށްދިނުމަށް ގާޒީ ދެެ ޒުވާނުންގެ ނަމުގެެ ކުރިއަށް މައިންބަފައިންގެ ނަން ކީ ވަގުތު ތަނުގެެ ހަމަހިމޭންކަން ނަގާލީ އީވާގެ މަންމައެވެ. "ނޫން މި ކައިިވެެންޏެއް ނުވާނެ. ނޫން ދަރިިފުޅާ މަންމައަށް މާފްކުރޭ." މިހެން ކިިޔާ އީވާގެެ މަންމަ ރޯން ފެށިއެވެ.\nކޮންމެވެސް ކަމެއް ގޯސްވެެއްޖެކަން ޔަގީންވުމުން ގާޒީ އާއި އީވާ އަދި ނާޝިދު ވާހަކަދައްކައި ކައިވެެނީގެެ މަޖިލިސް މެދުކަނޑާލިއެެވެ.\nވީގޮތް އޮޅުން ފިލުވަން އީވާގެ މަންމަ އާއި އެކު ކޯޓުން ބޭރަށް އެ ދެޒުވާނުން ނިކުތެވެ. އީވާގެ މަންމަ އެވަގުތު ބުނި އެއްޗަކުން ނާޝިދުގެެ ފައިދަށުން ބިިންގަނޑު ދެެމިގެން ނުދިޔައީ ކިރިިއާއެވެ.\n"ދަރިފުޅާ ނާޝިދޫ. ތި ދެެމީހުންނަކީީ އެއްބަފާ ދެމީހުން. އަހަރެެންގެ ފިރިމީހާއަށް އީވާ އަކީ އޭނާގެ ދަރިއެއް ކަމަށް ބުނެެ އޮޅުވާލިން. ދުނިޔޭގެެ ލަދަށް އެެވާހަކަ ބުނަން ނުކެރުނީ. އީީވާ އަށް ވާނެެ ގޮތަކާ މެެދުވެސް ވިސްނާފަ. އެކަމަކު އެެ ނުބައި ކުށުގެ އަދަބު މިއަދު އަހަރެެންނަށް މި ލިބުނީ" އީވާގެެ މަންމަ ބުންޏެެވެ.\nއީވާ މަންމަ އާއި ނާޝިދު ބައްޕަ އަކީ އޭގެ އަހަރުތަކެެއް ކުރިން ލޯބީގެެ ގޮތުން ގުޅިގެން އުޅުނު ދެމީހުންނެވެ. އެެރަށަށް ދިޔަ މަސައްކަތު ދަތުރެެއްގައި ނާޝިދު ބައްޕަގެ ދަރިއަކަށް އީވާގެެ މަންމަ ބަނޑުބޮޑުވިއެވެ. އެެހިިސާބުން ނާޝިދުގެ ބައްޕަ އީވާގެ މަންމަ ދޫކޮށްލާފައި ދިޔައެވެ.\nއެ ހާދިސާއަކަށް ފަހު އީވާގެެ މަންމަގެ ފިރިމީހާ އީީވާ މަންމަ ވަރިކުރިކަމަށް ވެއެވެ.\nޑިސެމްބަރު 27, 2020 10:07\nޒިނޭ ކުރުމުގެ ނުބައިކަން .\nޑިސެމްބަރު 27, 2020 10:11\nގައިމު ކައިވެނީގެ އިޤްރާރު ފޯމުގައި ދެފަރާތުގެ މައިންބަފައިންގެ އައިޑީ ނަންބަރާ ވަނަވަރާ ޖަހަން ޖެހޭ ނޫންބާ!؟\nޑިސެމްބަރު 27, 2020 11:19\nހީވަނީ އީވާގެ ނަސްލު އޮޅުވާލަ އިންހެން..އީވާގެ މަންމަގެ ފިރިމީހާގެ ނަމުގަ އީވާ ޖައްސާފަ އިނީމަ މިހެން ވެދާނެ ކަމަށް ހީވަނީ..\nޑިސެމްބަރު 27, 2020 12:04\nޑީއެންއޭ އަކީ ހެއްކެއް ނޫން ކަމަށް އެބުނީ އިހަށްދުވަހު. ދެފަރާތުގެ އައިޑީކާޑު ޖެހިޔަސް ވަނަވަރު ޖެހިޔަސް ބޯދާ މީހުން މިކަންކަމެއް ގަބޫލެއް ނުކުރާނެ. ވާހަކައިގައި އެވަނީ ފިރިމީހާގެ ދަރިޔެއްކަމަށް ބުނެ އޮޅުވާލައިފައިވާ ކަމަށް. ޑީއެންއޭ ޓެސްޓު (ތެލެސީމިޔާ ޓެސްޓަކީވެސް ޑީއެންއޭ ޓެސްޓެއް) ހަދައިގެން ކައިވެނި ކުރިނަމަ މިހެނެއް ނުވީސް.\nޑިސެމްބަރު 27, 2020 12:21\nކޮސް ނުގޮވަބަލަ، އޭގަ އެބުނީނުން ކައިވެނި މަޖްލީހާއި ހަމައަށް އީވާގެ ހަގީގީ ބައްޕަ އަކީ ކާކުކަން އީވާގެ މަންމަ ސިއްރުކޮށްފައި އޮތް ވާހަކަ.... އެހެންވީމަ އީވާ އަށް ވެސް ނާޝިދުއަށްވެސް އެނގިފަ އޮންނާނީ އީވާގެ އަސްލު ބައްޕައަކީ އީވާ މަންމަގެ ފިރިމީހާކަމަކަށްނުން.. ދެން ފޯރމް ފުރިއިރު ނާޝިދުގެ އާއިލީ މައުލޫމާތު އީވާގެ މަންމަ ސާފްކޮށްލިނަމަ ކައިވެނި މަޖްލީހާއި ހަމައަށް ނުގޮސް މިކަން ނިންމުނީސް..\nޑިސެމްބަރު 27, 2020 12:39\nބަލަގަ އިވާގެ މަންމައެއް ނުފުރާނެއެއްނު އިގުރާރު ފޯމެއް..ކައިވެނިކޮށްދިން ވަގުތު މައިންބަފައިންގެ ނަންކީ ވަގުތު އެނގުނީ..އައްޑޫ އެނޯ ބޮލުރޮދި\nޑިސެމްބަރު 27, 2020 12:49\nދަރީގެނަސްލު އޮތީ އޮޅުވާލާފައި. ަަެަަެަަަެަަެަަަެަަެަަަެަަެަަަެަަެަަަެަަެަަަެަަެަަަެައެކަމަކު މަންމައަށް ފިރެހެން ކުއްޖާގެ ބައްޕަގެ ނަން އެނގުނީމަ އެނގުނީ. އައިޑީ ކާޑުގައި އަންހެން ކުއްޖާގެ ބައްޕަކަމަށް އެއޮތީ އިނދެގެން ހުރިމިހާގެ ނަން.ަެހެންވީމައި ފޯމު ބެލިއަކަސް ނޭންގޭނެ އެއްނު.\nޑިސެމްބަރު 27, 2020 13:20\nޒިނޭކޮށްގެން ލިބޭ ދަރިންގެ އެ އްވެސް ލިޔުމެ އްގަ ބަ އްޕަ ގެ ނަމެ އް ނޯންނާނެ!\nޑިސެމްބަރު 27, 2020 13:27\nޖަހާނެ. އެކަމަކު އެމަންމައަށް އެ ފޯމު ދެއްކުން އެއީ ޝަރުޠެއް ނޫން. އެ ފޯމު ފުރާނީ ހެކި ވެރިން. މި ޙާދިސާ ގައި ކައިވެނިވާ ދެމީހުނަށް އެކެއް އަނެކެއްގެ ވަނަވަރު އެނގުނަސް އަސްލު މައްސަލައެއް ނޭނގޭނެ. މަންމަ އޮތީ އެކަން މާބޮޑަށް ސިއްރުކޮށްފަ. ކައިވެނީގެ މަޖުލީހުގައި މިކައިވެންޏަކީ މިވެނި ރަށަކު މިވެނި މީހެއްގެ މި ފިރިހެން ދަރިފުޅޭ ބުނާ ހިސާބުން އަންހެން ކުއްޖާގެ މަންމައަށް އެނގޭނީ އޭ ކާކުގެ ދަރިއެއްކަން ދޯ. ވިސްނާ ވިސްނާ\nޑިސެމްބަރު 27, 2020 13:50\nކަލޭ ހަމަހޭގަ ހުރެގެން މީތި ކިޔާބަލަ.\nތިކަހަލަ މީހުން ގިނަވީމައޭ މިކަހަލަ ހާދިސާ ހިނގަނީވެސް.\nޑިސެމްބަރު 28, 2020 02:59\nބުރޯ ޙަބަރު ކިޔާފަ ދެންވެސް ކޮމެންޓް ކުރައްޗޭ، އޭރުން ވާނުނާ ނޭނގި އުޅޭކަށް ނުޖެހޭނެ.\nޑިސެމްބަރު 27, 2020 10:31\nކުރިން ފުރިހަމަ ނަންވެސް ނޭގެނީބާ. އެހެންނުވާނީ ކިޔާނީ ކޮންމެވެސް ގަޓޭ އެއއް ނޫނީ ޢޫންޖަލްއެއް\nޑިސެމްބަރު 27, 2020 12:00\nއަންހެން ކުއްޖާގެ މަންމަ އެވަނީ އޮޅުވާލާފަ ދެންއޮޅުފިލާނެ ގޮތަކީކޮބާ؟\nޑިސެމްބަރު 27, 2020 13:38\nޙުސްދޮގު ފޭކު ބަލަ ކުޅޭކުޅޭ ހިންދީ ފިލްމެއް ނޫނޭ ކައިވެނި އެއީ އިނގޭތަ ކައިވެނި ކުރަންދިޔާމަ ދޯ ކާކުތޯވެސް ބަލަނީ ހަހަހަހަހަ ކުފޫ ހަމަނުވާ އެޑިޓަރުންނަ ވާނީތިވަރު 😷😷😷\nޑިސެމްބަރު 27, 2020 13:40\nއަދިވެސް ބުނޭ މިތާއުޅޭ ރޯނުއެދުރުން ޑީއެެންއޭ އަކީ ހުއްޖަތެއް ނޫނޭ\nޑިސެމްބަރު 27, 2020 13:52\nލޯބީގެ ގޮތުން ގުޅިގެން 1އަހަރު އުޅުނުއިރު އޮންނާނީ ވާނެއެއްޗެއްވެ ނިމިފައި.\nޑިސެމްބަރު 27, 2020 18:01\nދެންވެސް ޑީއެންއޭ ޓެސްޓު ނުހަދާވޭތޯ ބަލާތި.\nޑިސެމްބަރު 27, 2020 20:44\nއަދި ކިރިޔާ މި އިނގުނީ އީވާގެ ބެކްގްރައުންޑްވެސް............\nޑިސެމްބަރު 27, 2020 20:55\nމައިންބަފައިން ކުރާކުށުގެ ސަޒާ ބައެއްފަހަރު ދަރިންނަށްލިބެއެވެ. މާތްﷲ އަހަރުމެންގެ ފާފަ ފުއްސަވާށި. އާމީން\nޑިސެމްބަރު 27, 2020 20:56\nމައިންބަފައިން ކުރާކުށުގެ ސަޒާ ބައެއްފަހަރު ދަރިންނަށްލިބެއެވެ. މާތްﷲ އަހަރުމެންގެ ފާފަ ފުއްސަވާށި. ...........\nޑިސެމްބަރު 27, 2020 23:58\nއަސްތަޤްފިރުﷲ ސޯ ސޭޑް\nޖެނުއަރީ 1, 2021 01:35\nކޮންްފަދަ ގަމާރު ބައެއްތަ މިތާ މި ކޮމެންޓުކުރަނީ.